07.07.2025

**Energiamajanduse korralduse seaduse, elektrituru seaduse ja maagaasi seaduse muutmise seadus (energiatõhususe direktiivi ülevõtmine)**

**1. Sissejuhatus**

**1.1. Sisukokkuvõte**

Eelnõukohase seadusega võetakse üle Euroopa Parlamendi ja nõukogu direktiiv ((EL) 2023/1791, mis käsitleb energiatõhusust ja millega muudetakse määrust (EL) 2023/955 (uuesti sõnastatud) (edaspidi direktiiv).

Direktiiviga sõnastatakse uuesti direktiiv 2012/27/EL ja seatakse ELi energiatõhususe eesmärgid aastaks 2030 ning kehtestatakse energiatõhususe esikohale seadmine ELi energiapoliitika aluspõhimõttena.

Energiatõhususe direktiivis käsitatakse energiatõhusust omaette energiaallikana. Uue läbiva ja kõikehõlmava põhimõttena tuleb kõigis sektoreis, ka väljaspool energiasüsteemi, sealhulgas finantssektoris, arvesse võtta energiatõhususe esikohale seadmise põhimõtet. Tarne- ja poliitikavaldkondades kehtestatavate uute normide kindlaksmääramisel tuleks poliitilistes, kavandamis- ja investeerimisotsustes esimese valikuna kaaluda energiatõhususe lahendusi.

Eelnõu kohustab riiki parandama energiatõhusust selliselt, et sõltumata majanduskasvu tasemest peab olema eesmärgiks energiatarbimise vähendamine. Energiatarbimise vähendamine transpordi, energeetika ja hoonete valdkonnas aitab meil liikuda kliimakindlama majanduse suunas. Lisaks on oluline, et energiatõhususe parandamise meetmetel on positiivne mõju esmase toorme vähendamisele, seeläbi elurikkuse ja bioloogilise mitmekesisuse säilimisele ja majandusliku kulutõhususe parandamisele. Kindlasti tuleb meeles pidada ka meetmete mõju inimese tervist mõjutavale õhukvaliteedile.

Teine direktiivi suur eesmärk on seada soovituslikud eesmärgid riikide primaarenergia ja lõppenergia tarbimisele ning kohtustulikud energiasäästu eesmärgid. Aastaks 2030 peaks Eesti primaarenergia eesmärk vähenema ~30% ehk 50 TWh-lt 36 TWh-le ning lõppenergia tarbimine vähenema 10,9% ehk 31,6 TWh-lt 29,4 TWh-le (referentsaasta on 2020). Kui energia tarbimised on soovituslikud, siis lõppkasutuse kumulatiivse energiasäästu 21,28 TWh saavutamine aastaks 2030 on riiklik kohustus.

Energiatõhususe esikohale seadmise põhimõtte eestvedaja on avalik sektor (s.o. keskvalitsus, kohalikud omavalitsused, aga ka nende hallatavad ja rahastatavad asutused, mis ei tegele tööstuse ega äritegevusega). Avaliku sektori asutustele tekib oma energiatarbimise (s.o elekter, soojus, gaas, transport) kokkuhoiu kohustus – 1,9% 2021. aasta tarbimisest igal aastal. Kui praegu on keskvalitsusel kohustus igal aastal rekonstrueerida tema omandis olevate hoonete pinnast 3% energiatõhususe miinimumnõuetele vastavaks, siis alates 11.10.2025 laieneb see ka kohalikele omavalitsutele ning teistele avaliku sektori asutustele. Rekonstrueerimise iga-aastane eesmärk (m2) arvutatakse 01.01.2024 aasta avaliku sektori asutuste hoonete seisukorra põhjal. Täpsem mõjude analüüs on punktis 5.2.

Eraldi keskendub direktiiv energiaostuvõimetule või energiaostuvõimetuse riskirühmas olevatele isikutele ja vähekaitstud tarbijatele, sealhulgas lõppkasutajatele, madala ja keskmise sissetulekuga leibkondadele ning sotsiaaleluruumides elavatele isikutele. Energiatõhususe lahendusi tuleb rakendada esmajärjekorras nende üksikisikute ja leibkondade olukorra parandamiseks ja energiaostuvõimetuse leevendamiseks ning need ei tohi soodustada eluaseme-, liikuvus- või energiakulude ebaproportsionaalset suurenemist. Terviklik lähenemisviis poliitika kujundamisele ja meetmete rakendamisele nõuab, et liikmesriigid tagaksid, et muud poliitikad ja meetmed ei avaldaks neile üksikisikutele ja leibkondadele kahjulikku mõju.

**1.2. Eelnõu ettevalmistaja**

Eelnõu ja seletuskirja koostasid Kliimaministeeriumi ringmajanduse osakonna energia- ja ressursitõhususe valdkonna juht Riina Tamm (626 8918, [riina.tamm@kliimaministeerium.ee](mailto:riina.tamm@kliimaministeerium.ee)), energeetikaosakonna soojus- ja jahutusmajanduse ekspert Aleks Mark (627 2388, [aleks.mark@kliimaministeerium.ee](mailto:aleks.mark@kliimaministeerium.ee)), energiavõrkude ekspert Thérèse Liis Kilk (625 6493, [liis.kilk@kliimaministeerium.ee](mailto:liis.kilk@kliimaministeerium.ee)) ja nõunik Anastassia Batulin (625 6359, [anastassia.batulin@kliimaministeerium.ee](mailto:anastassia.batulin@kliimaministeerium.ee)).

Keeletoimetuse tegi Justiits- ja Digiministeeriumi õigusloome korralduse talituse keeletoimetaja Aili Sandre (aili.sandre@justdigi.ee), õigusekspertiisi tegid Kliimaministeeriumi õigusosakonna nõunikud Anna-Liisa Kotsjuba (teenistussuhe lõppenud) ja Käthlin Oeselg ([Kathlin.Oeselg@kliimaministeerium.ee](mailto:Kathlin.Oeselg@kliimaministeerium.ee)).

**1.3. Märkused**

Eelnõu ei ole seotud muu menetluses oleva eelnõuga.

Eelnõu on seotud Euroopa Liidu õiguse rakendamisega.

Eelnõukohase seadusega muudetakse seaduste järgmisi redaktsioone:

1) ELTS avaldamismärkega RT I, 04.07.2024, 7;

2) EnKS avaldamismärkega RT I, 04.07.2024, 4;

3) MGS avaldamismärkega RT I, 08.10.2024, 12.

Tuginedes Vabariigi Valitsuse 22. detsembri 2011. a määruse nr 180 „Hea õigusloome ja normitehnika eeskiri“ § 1 lõike 2 punktile 2, mis sätestab, et seaduseelnõu väljatöötamiskavatsus ei ole nõutav, kui eelnõu käsitleb Euroopa Liidu õiguse rakendamist, ei ole tehtud seaduseelnõu väljatöötamiskavatsust.

Eelnõu vastuvõtmiseks on vajalik Riigikogu poolthäälte enamus.

**2. Seaduse eesmärk**

Eelnõukohase seaduse eesmärk on üle võtta direktiivist nr 2023/1791 tulenevad uued kohustused, mis aitavad saavutada Euroopa Liidu pikaajalist eesmärki („Eesmärk 55“) energiakasutuse vähendamisel.

Euroopa Komisjon tegi 17. septembri 2020. aasta teatises „Euroopa 2030. aasta kliimaeesmärgi suurendamine – investeerimine kliimaneutraalsesse tulevikku meie inimeste hüvanguks“ (edaspidi kliimaeesmärgi kava) ettepaneku viia liidu kliimaeesmärk järgmisele tasemele, suurendades kasvuhoonegaaside heite vähendamise eesmärki 2030. aastaks 1990. aasta tasemega võrreldes vähemalt 55%-ni. Praeguse 40% vähendamiseesmärgiga võrreldes on see oluline kasv. Ettepanek vastab komisjoni 11. detsembri 2019. aasta teatises „Euroopa roheline kokkulepe“ (edaspidi „Euroopa rohelepe“) võetud kohustusele esitada terviklik kava liidu 2030. aasta eesmärgi suurendamiseks 55%-ni vastutustundlikul viisil.

Energiatõhususe direktiivi uuesti sõnastamise ettepanek esitati Euroopa Komisjoni poolt 20.07.2021. Direktiivi arutati ning Eesti seisukohad[[1]](#footnote-2) koondati järgmistel kohtumistel:

1. Vabariigi valitsuses kinnitatud Eesti seisukoht 9.12.2021
2. Riigikogu majanduskomisjoni arvamus 20.01.2022
3. Riigikogu seisukoht Euroopa asjade komisjonis 24.03.2022

Direktiiviga (EL) 2023/1791 ajakohastati kumulatiivset energiasäästu eesmärki ning karmistati ja laiendati avaliku sektori energiasäästu kohustusi.

Ajakohastamise aluseks olid uuenenud prognoosid, mis näitasid, et Euroopa Liit ei liigu Pariisi kliimaleppe eesmärkide suunas. Esimest korda suurendati liidu kumulatiivset energiatõhususe eesmärki paketiga „Eesmärk 55“ 9%-ni. Venemaa agressioon järel Ukraina vastu, mis tekitas energiakriis, tehti kavaga „REPowerEU“ ettepanek tõsta liidu energiatõhususe eesmärki 13%-ni. Direktiivis (EL) 2023/1791 jõudsid Euroopa Parlament ja nõukogu kompromissini vähendada ELi lõppenergia tarbimist 2030. aastaks vähemalt 11,7% võrreldes 2020. aastal tehtud prognoosidega.

Liikmesriigid tagavad ühiselt, et 2030. aastaks vähendatakse energiatarbimist vähemalt 11,7% võrreldes 2020. aasta ELi võrdlusstsenaariumi prognoosidega, nii et liidu energia lõpptarbimine 2030. aastal ei ületa 763 miljonit naftaekvivalenttonni[[2]](#footnote-3). Liikmesriigid teevad kõik selleks, et ühiselt aidata saavutada soovituslikku liidu primaarenergia tarbimise eesmärki, mille kohaselt ei ületata 2030. aastal 992,5 miljonit naftaekvivalenttonni.

Energiatõhususe meetmete eesmärk on saavutada kestlik energiavarustus, vähendada kasvuhoonegaaside heitkoguseid, parandada varustuskindlust, vähendada impordiarveid ning edendada Euroopa konkurentsivõimet. Energia säästmine on kõige kiirem ja odavam viis energiakriisidega toimetulekuks. Energiatarbimise vähendamine vähendab kodumajapidamiste ja ettevõtete suuri energiaarveid lühikeses ja pikas perspektiivis. Energiatarbimise vähendamine suurema tõhususe kaudu on puhtale energiale ülemineku oluline osa, mis suurendab ELi majanduse vastupidavust ja kaitseb selle konkurentsivõimet fossiilkütuste kõrgete hindade eest.

Direktiivi (EL) 2023/1791 järgi peab iga liikmesriik viima ellu direktiivist tulenevaid meetmeid ja saavutama kaks kvantitatiivset eesmärki, mis põhinevad direktiivil või liikmesriigi enda otsusel:

1. energia lõpptarbijate juures rakendatavate energiasäästumeetmete eesmärk ehk nn üldine energiasäästukohustus;
2. avaliku sektori asutuste üldine energia kokkuhoid ja avaliku sektori asutuste omandis olevate hoonete rekonstrueerimise eesmärk.

Direktiiviga kehtestavaid kohustusi ja soovitusi kajastatakse riiklikus energia ja kliimakavas 2030 (REKK 2030). Alates on 2023. aastast on liikmesriikidel iga kahe aasta järel kohustus esitada Euroopa Komisjonile riikliku energia ja kliimakava eduaruandeid, mis kirjeldavad riiklikke meetmeid, tegevusi ja edusamme liidu ühise eesmärgi saavutamiseks ja riikliku kumulatiivse energiasäästu saavutamisel. Eduaruannetes esitatava teabe kriteeriumid sätestatakse rakendusmäärusega 2022/2299[[3]](#footnote-4).

Euroopa Komisjon hindab riiklike energia ja kliimakavade alusel, kas osutatud riigisisesed meetmed on piisavad liidu energiatõhususe eesmärkide saavutamiseks. Kui komisjon jõuab riikliku energia ja kliimakava hindamise alusel järeldusele, et energiatõhususe panuste täitmisel ei ole liikmesriik teinud piisavaid edusamme, peab liikmesriik, kes energia lõpptarbimise trajektoore ületab, ühe aasta jooksul pärast komisjonilt hinnangu saamist rakendama lisameetmeid, et riigi energiatõhususe panuste saavutamine taastuks.

**2.1. Riigi üldine energiatõhususe eesmärk, et saavutada liidu üldeesmärke**

Direktiivis (EL) 2023/1791 seati liidule eesmärk tarbida 2030. aastal vähemalt 11,7% vähem energiat võrreldes 2020. aasta ELi võrdlusstsenaariumi prognoosidega, mille kohaselt ulatub primaarenergia tarbimine 2030. aastal 1124 miljoni naftaekvivalenttonnini ja energia lõpptarbimine 864 miljoni naftaekvivalenttonnini. Seetõttu on liidu 2030. aasta soovituslik primaarenergia tarbimise eesmärk 992,5 miljonit naftaekvivalenttonni ja siduv energia lõpptarbimise eesmärk 763 miljonit naftaekvivalenttonni.

Eesti, samuti teised liikmesriigid peavad määrama enda riigisisese energiatõhususe eesmärgi (energiatõhususpanuse EL eesmärgi täitmiseks), millega antakse panus ELi energiatõhususe eesmärgi saavutamiseks. Energia

Eesti üldiseid energiatõhususe eesmärke käsitleb Vabariigi Valitsuse 20. oktoobri 2017. a korraldusega nr 285 heaks kiidetud „Energiamajanduse arengukava aastani 2030“ (edaspidi ENMAK 2030). ENMAK 2030 rakendamise tulemusena peaks primaarenergia sisemaine tarbimine aastal 2030 olema 10% väiksem kui 2012. aastal (57,7 TWh) ning energia lõpptarbimine peab jääma ligikaudu samaks, mis oli 2010. aastal (~32 TWh).

Kuna energiamajanduse arengukavas saab kehtestada eesmärgid vaid energiasektorile, siis tuleb lõpptarbimise eesmärki kajastada ka teistes arengukavades, sh transport, ehitus ja elamuvaldkond.

Riigi üldist energiatõhususe eesmärki on kirjeldatud ELi energialiidu ja kliimameetmete juhtimise määruse (EL) 2018/1999 (edaspidi määrus 2018/1999) alusel koostatud arengudokumendi eelnõus „Riiklik energia- ja kliimakava aastani 2030“, mis esitati Euroopa Komisjonile 28.12.2018.

Direktiivi (EL) 2023/1791 artikli 4 lõike 5 alusel ajakohastas komisjon 2020. aasta võrdlusstsenaariumi Eurostati kõige uuemate andmete alusel.

Komisjon hindas 2023. aasta detsembris kooskõlas määrusega (EL) 2018/1999 riiklike energia- ja kliimakavade ajakohastatud versioonide kavandeid ning hindas, kas liikmesriikide ühine panus on vähemalt võrdne liidu siduva energia lõpptarbimise eesmärgiga ja kas liikmesriikide ühine panus on vähemalt võrdne liidu soovitusliku primaarenergia tarbimise eesmärgiga.

Kuna energia lõpptarbimise puhul ei olnud soovituslike riiklike panuste summa liidu siduva eesmärgini jõudmiseks piisav, esitas komisjon 17.06.2024 kooskõlas määruse (EL) 2018/1999 artikliga 34 riigipõhised soovitused[[4]](#footnote-5), sh selle kohta, et liikmesriikide riiklikku panust tuleks suurendada.

Tabel 1. Eesti ajakohastatud 2020. aasta võrdlusstsenaarium ja sellest tulenevad muutused

|  |  |  |
| --- | --- | --- |
| Mõõdikud | Algtase | Sihttase |
| Energia lõpptarbimine, TWh/a (ligikaudne sihttase) | 2022 - 32,6 | 2030 - 29,4 |
| Primaarenergia tarbimine, TWh/a (ligikaudne sihttase) | 2022 - 54,7 | 2030 - 36,5 |

Allikas: ENMAK 2035 eelnõu tabel 2.1

Ajakohastatud 2020 võrdlusstsenaariumi võtab arvesse ka koostamisel olev uus „Energiamajanduse arengukava aastani 2035“[[5]](#footnote-6).

**2.2. Üldine energiasäästukohustus**

Direktiivi kohaselt peavad liikmesriigid kogu kohustusperioodil kuni 2030. aastani saavutama lõppkasutuse kumulatiivse energiasäästu, mis vastab uuele aastasele säästule vähemalt 0,8% energia lõpptarbimisest kuni 31. detsembrini 2023 ja vähemalt 1,3% alates 1. jaanuarist 2024, 1,5% alates 1. jaanuarist 2026 ja 1,9% alates 1. jaanuarist 2028. Energia lõpptarbimine arvestatakse 1. jaanuarile 2019 eelnenud viimase kolme aasta keskmisena.

Eesmärk on seatud kumulatiivsena, st saavutatud energiasäästu taset tuleb säilitada kogu kohustusperioodi vältel. Kogu kohustusperioodi (2021–2030) peale on Eesti üldine energiasäästukohustus ligikaudu 21,28 TWh.

Üldise energiasäästukohustuse täitmiseks on liikmesriikidel kaks põhimõtteliselt erinevat viisi:

1. rakendada energiatõhususkohustuse süsteemi, mille puhul määravad liikmesriigid kohustatud isikud oma territooriumil tegutsevate energiatarnijate, energia-jaemüügiettevõtjate ja transpordikütusetarnijate või -jaemüüjate seast;
2. rakendada energiasäästumeetmeid, näiteks:

- saastetasud ja aktsiisid;

- rahastamiskavad (sh Euroopa Liidu toetused, CO2 kvoodirahad ettevõttete ressursitõhususe- ja tootlikkuse ning hoonete renoveerimise toetamiseks) riigieelarve seaduse tähenduses;

- õigusaktid, mis aitavad saavutada energiatõhusa tehnoloogia või energiatõhusate meetodite rakendamist ja millel on energia lõpptarbimist vähendav mõju;

- vabatahtlikud kokkulepped, mis aitavad rakendada energiatõhusat tehnoloogiat või energiatõhusaid meetodeid ja millel on energia lõpptarbimist vähendav mõju;

* 1. standardid ja tehnilised normid, mille eesmärk on parandada toodete ja teenuste, sealhulgas hoonete ja sõidukite energiatõhusust;
  2. riiklikud energiamärgistuse süsteemid;

- koolitus ja haridus, mis aitavad rakendada energiatõhusat tehnoloogiat või energiatõhusaid meetodeid ja millel on energia lõpptarbimist vähendav mõju.

Liikmesriigid võivad üldise energiasäästukohustuse täitmiseks kasutada mõlemat viisi, sh ka neid samal ajal kombineerides.

Direktiivide 2012/27/EL ja 2018/2002/EL rakendamisel on Eesti oma üldist energiasäästukohustust täitnud riiklikult rakendatavate energiasäästu meetmete abil. Sama lähenemisviisiga jätkamist planeeritakse ka kohustusperioodil 2025–2030.

Kuna konkurents riigieelarve vahenditele süveneb ja eelarvevahendite piiratuse tingimustes kahaneb üldise energiasäästukohustuse eduka täitmise tõenäosus, tuleb Eestis lähiaastatel kaaluda ka energiatõhususkohustuste süsteemi rakendamist.

Energiatõhususkohustuste süsteem on poliitikameede, mille eesmärk on saavutada energiasäästu lõpptarbija tasandil. Süsteemi olemus seisneb selles, et teatud energiamüüjad või suured energiatarbijad peavad oma klientide või tarbijate juures ellu viima või toetama energiatõhusust parandavaid meetmeid – näiteks hoonete rekonstrueerimist, energiatõhusamate seadmete soetamist või uute tehnoloogiate kasutuselevõttu.

Energiasäästu saavutamine ei toimu otseselt riigi poolt, vaid kohustus pannakse energiaettevõtjatele. Need võivad energiasäästu saavutada ise meetmeid ellu viies, pakkudes näiteks käendusi, laene või toetusi, või tehes koostööd teiste turuosalistega. Lõpptarbija saavutatud energiasäästu eest kompenseeritakse energiaettevõtjale näiteks tasaarvelduse kaudu või turupõhiselt, kui riik võimaldab vabatahtliku energiasäästu turu tekkimist.

Riigi roll sellises süsteemis on keskendunud seirele ja järelevalvele – st kontrollida, et ettevõtjad täidaksid seatud säästukohustused nõuetekohaselt ning energiasääst oleks tegelik ja tõendatud.

Eestis on seni olnud energiatõhususe meetmete elluviimise põhikoormus riigil endal, eeskätt läbi otsetoetuste, nagu hoonete rekonstrueerimistoetused. Energiatõhususkohustuste süsteem võimaldab aga säästukohustusi ja vastutust suunata turuosalistele ning mitmekesistada energiatõhususe saavutamise viise.

Lõpptarbimine peab vähenema energiasäästukohustuse täitmisega erinevate energiatõhususe meetmete tulemusel, sh hoonete rekonstrueerimise, elektrisõidukitele ja alternatiivkütustele üleminekuga, soojuspumpade kasutuselevõtuga jms. Elektritarbimise kasvu kompenseerib küttevajaduse vähenemine ja fossiilkütustelt taastuvenergiale üleminek.

Kui riik ei täida talle seatud kumulatiivseid energiatõhususe eesmärke, mida tõendatakse riiklike energia- ja kliimakavades, võib komisjon kooskõlas määruse (EL) 2018/1999 artikliga 34 anda soovitusi riigile, et rakendatud poliitikameetmed ei ole komisjoni hinnangul piisavad nende energiasäästukohustuse täitmise tagamiseks, ja kasutab oma volitusi liidu tasandil, et tagada eelkõige liidu 2030. aasta energiatõhususe eesmärgi saavutamine.

**2.3. Avaliku sektori asutuste üldine energiasääst ja omandis olevate hoonete rekonstrueerimise eesmärk**

Uus direktiiv täpsustab avaliku sektori asutuse mõistet, laiendades seda keskvalitsuselt ka kohalikele omavalitustele, ülikoolidele, haiglatele ja transpordile. Täpsem nimekiri on Rahandusministeeriumi lehel[[6]](#footnote-7). Juurde tuleb avaliku sektori energiasäästu üldine kohustus, 1,9% 2021 aasta baastasemest.

Kohalikele omavalitsustele rakendub see kohustus erinevalt, sõltudes elanike arvust.

Tuleb märkida, et tabelis esitatud kokkuhoiu määr on summaarne, n-ö rühma peale kokku.

Tabel 2. Avaliku sektori asutuste energiatarbimise baastase, kokkuhoiu määr ning rakendumise aeg

|  |  |  |  |
| --- | --- | --- | --- |
| Osaline | Baastase (2021. a tarbimine) | 1,9% kokkuhoiu määr | Rakendumise aeg |
| Keskvalitsus, ülikoolid, haiglad ning KOV-id, kus elanikke rohkem kui 50 000 (Tallinn, Tartu, Pärnu, Narva) [[7]](#footnote-8) | ~ 1437 GWh | ~ 27 GWh/a | 01.01.2026 |
| KOV-id, kus elanikke vähem kui 50 000, kuid rohkem kui 5000 (60 KOV) | ~ 630 GWh | ~ 11 GWh/a | 1.01.2027 |
| KOV-id kus elanikke on alla 5000 (15 KOV-i) | ~ 57 GWh | ~ 1 GWh/a | 1.01.2030 |

Avaliku sektori asutuste peamine kulu on kinnisvara, peamine säästukoht on hoonete energiatõhususe suurendamine, st. vanade või ebatõhusate kütteseadmete väljavahetamine, aga ka näiteks täpsem energiakasutuse (seadmete käitamise) jälgimine ja juhtimine. Samas kuulub üldise energiakulu alla ka avaliku sektori asutuse omandis olev transport (ametiautod jms), säästukohad (nt elektrifitseerimine) on võimalik leida ka sealt

Avaliku sektori asutuste omandis olevatest hoonetest, mille kasulik üldpõrandapind on suurem kui 250 m2, kus on tagatud sisekliima ning mis ei olnud rekonstrueeritud energiatõhususe miinimumnõuetele vastavaks (C klass) seisuga 01.01.2024, nendest 3% (üldpõrandapinnast kokku), tuleb rekonstrueerida energiatõhususe miinimumnõuetele vastavaks (C klass) igal aastal.

Tähelepanu tuleb pöörata sellele, et avaliku sektori hoonete rekonstrueerimise nõue rakendub kohustusena kõigile ja ei kohalikule omavalitusele ei tehta erandeid elanike arvu järgi.

Seisuga 01.01.2024 oli Eesti avaliku sektori kasutuses olevate hoonete suletud netopind, mis ei vasta seisuga 01.01.2024 energiatõhususe miinimumnõuetele (C klass), on ligikaudu 6 660 000 m2, millest 3% on u197 000 m2.

Keskvalitsus on viimastel aastatel renoveerinud ligikaudu 25 000 m2 aastas.

Tabelis 3 on esitatud rekonstrueeritava pinna jaotus keskvalitsuse, kohalike omavalituste, ülikoolide ja haiglate vahel. Tabelis on nii hoonete arv kui ka ruutmeetrid summa ja osakaaluna.

Tabel 3. Avaliku sektori rekonstrueeritava pinna jaotus

|  |  |  |  |  |
| --- | --- | --- | --- | --- |
|  | Keskvalitsus | KOV | Ülikoolid | Haiglad |
| Kokku hooneid (tk) | 790 | 3 722 | 139 | 95 |
| Kokku hooneid (%) | 17% | 79% | 3% | 2% |
| Kokku ruutmeetreid (m2) | 2 062 505 | 5 773 769 | 709 284 | 491 932 |
| Kokku ruutmeetreid (%) | 20% | 64% | 8% | 5% |

**3. Eelnõu sisu ja võrdlev analüüs**

Eelnõu koosneb neljast paragrahvist, § 1 käsitleb energiamajanduse korraldamise seaduse muutmist, § 2 elektrituru seaduse muutmist, § 3 maagaasiseaduse muutmist ning § 4 kaugkütte seaduse muutmist.

**Paragrahv 1 – energiamajanduse korralduse seaduse (EnKS)**

**Punktiga 1** muudetakse EnKSi § 2 punkti 1 „avaliku sektori asutus“, millega võetakse üle direktiivi artikli 2 punkt 12. Uus energiatõhususe direktiiv sätestab, et avaliku sektori asutused on riiklikud, piirkondlikud või kohalikud asutused ning selliste asutuste rahastatavad ja hallatavad üksused, mis ei tegele tööstuse ega äritegevusega. Eesti õigusruumis vastab sellele mõistele hästi riigieelarve seaduse[[8]](#footnote-9) § 2, mis sätestab valitsussektori ja keskvalitsuse allsektori mõisted, mis omakorda sobivad hästi direktiivi mõistega. Samuti sätestab riigieelarve seadus, et valitsussektori üksuste nimekirja avaldab oma kodulehel ja teavitab üksuse kuulumisest valitsussektorisse Statistikaamet[[9]](#footnote-10).

Statistikaamet peab majandusüksuste nimekirja, mida avaldatakse üks kord aastas (detsembris) ja selles on majandusüksused, mis on olnud majanduslikult aktiivsed kas või ühel kolmest viimasest aastast. Majandusüksuste tegevusala ja sektorisse kuuluvuse määramisel lähtutakse ESA2010 metoodikast[[10]](#footnote-11). Metoodika on kasutusel alates aastast 2014, metoodikat uuendati aastatel 2023 ja 2024 ning metoodika uus ülevaatus on 2029. aastal ning rakendub tõenäoliselt 2030. Ehk see metoodika sobitub hästi energiatõhususe direktiivi peamise rakendusperioodiga 2025 IV kvartal kuni 2030 lõpp.

Valitsemissektori üksuste välja selgitamise aluseks on ESA (European System of Accounts) institutsionaalsete sektorite (S) klassifikaator 2010. Valitsemissektor on S.13, nimekirjas on järgmised üksused:

Pilt, millel on kujutatud tekst, kuvatõmmis, Font

Tehisintellekti genereeritud sisu võib olla ebatõene.

Joonis 1. Statistikaameti valitsussektori alamliikide jaotus.

Avaliku sektori asutuste määramine on oluline, sest see määrab energiasäästu üldise kohustuse ulatuse. Näiteks rakendub avaliku sektori asutustele kuuluvate hoonete rekonstrueerimise nõue ka kohalikele omavalitustele, haiglatele ja ülikoolidele.

Statistikaameti nimekirja järgi on avaliku sektori asutusi 01.12.2024 seisuga 2239 (tabel 4), täielik nimekiri on ka Rahandusministeeriumi kodulehelt[[11]](#footnote-12).

Tabel 4. Eesti avaliku sektori asutuste arv klassifikaatori järgi

|  |  |  |
| --- | --- | --- |
| Klassifikaator | Nimetus | Asutusi kokku |
| S1311 | Keskvalitsus (v.a riiklikud sotsiaalkindlustusfondid) | 296 |
| S1313 | Kohalik omavalitsusus (v.a riiklikud sotsiaalkindlustusfondid) | 1941 |
| S1314 | Riiklikud sotsiaalkindlustusfondid | 2 |

Keskvalitsuse alla kuuluvad järgmised asutused: teatrid, ministeeriumid ja nende allasutused, riigigümnaasiumid, haiglate sihtasutused, muuseumide sihtasutused, ülikoolid, kutsekoolid jt.

Kohalike omavalituste asutused on järgmised: koolid, raamatukogud, lasteaiad, kommunaalettevõtted, hooldekodud, omavalitusliidud, hooldekodud jt asutused, mistõttu on nende koguarv, millele kohustus rakendub, keskvalitsusega võrreldes suurem.

Riiklikud sotsiaalkindlustusfondid on Eesti Töötukassa ja Tervisekassa.

**Punktiga 2** muudetakse EnKSi § 2 punkt 3. Kuna mõiste energia on seotud Euroopa Parlamendi ja nõukogu määruse (EÜ) nr 1099/2008 (otsekohalduv riiklikke energia ja kliimakavasid käsitlev määrus), siis muudetakse mõiste korrektseks. Sisuliselt jääb termin kehtima ning tähendab: energia on energiatooted, mis on põlevkütused, soojus, taastuvenergia, elekter või energia muu vorm.

**Punktiga 3** täiendatakse EnKSi § 2 punktiga 31-32.

Punktiga 31 võetakse üle direktiivi artikkel 2 punkt 2. Lisatakse uus mõiste „energiatõhususe esikohale seadmine“ mis oma olemuselt viitab erinevatele Euroopa õigusruumi aktidele, kuid sisuliselt tähendab alternatiivsete kulutõhusate energiatõhususmeetmete võimalikult suurel määral arvesse võtmine energiasüsteemi kavandamise ning poliitiliste ja investeerimisotsuste puhul, et muuta energianõudlus ja -pakkumine tõhusamaks, seda eelkõige energia kulutõhusa säästmise kaudu lõpptarbimises, tarbijakajast lähtuvate algatuste ning energia muundamise, ülekande ja jaotamise tõhustamise kaudu, saavutades samas ikkagi nende otsuste eesmärgid.

Punktiga 32 võetakse üle direktiivi artikli 2 punkt 4. Lisatakse uus mõiste „süsteemi tõhusus“, mille all mõistetakse energiatõhusate lahenduste valimist, kui need võimaldavad ka kulutõhusat süsinikuheite vähendamist, paindlikkust ja ressursside tõhusat kasutamist. Süsteemi tõhusus on näiteks suurte tootmisettevõtete puhul jääkssoojuse kasutamine. Samuti ka linna üldine energiajuhtimissüsteem, mis haldab nii taastuvenergiat, salvestust kui ka tarbimist.

**Punktiga 4** täiendatakse EnKSi § 2 punkti 6, millega võetakse üle direktiivi artikli 2 punkt 16. Täpsustatakse mõistet „energiajuhtimissüsteem – kogum üksteisega seotud või üksteist mõjutavaid elemente, mis esinevad kavas, millega kehtestatakse energiatõhususe eesmärk ja strateegia selle eesmärgi saavutamiseks“, lisades täpsustava muudatuse „sealhulgas tegeliku energiatarbimise seire, energiatõhususe suurendamiseks võetavad meetmed ja edusammude mõõtmine“;

**Punktiga 5** muudetakse EnKSi § 2 punkti 7, millega võetakse üle direktiivi artikli 2 punkt 6. Täpsustatakse mõistet „energia lõpptarbimine“. Võrreldes kehtiva mõistega täpsustatakse, et lõpptarbimise hulka tuleb lugeda rahvusvaheline õhuvedude energiatarbimine, aga välja võib jätta rahvusvaheliste merepunkrivarude energiatarbimise.

**Punktiga 6** täiendatakse EnKSi § 2 punktiga 81, millega võetakse üle direktiivi artikli 2 punkt 3 Lisatakse uus mõiste „energiasüsteem“, mis on süsteem, mis on eelkõige ette nähtud energiateenuste osutamiseks, et täita lõpptarbimise sektorite energianõudlus soojuse, kütuste ja elektrina;

**Punktiga 7** muudetakse EnKSi § 2 punktis 26 mõistet „primaarenergia tarbimine“ ja võetakse üle direktiivi artikli 2 punkt 5. Võrreldes kehtiva mõistega täpsustatakse, et primaarenergia mõiste ei käsitle rahvusvahelisi merepunkrivarusid ja ümbritseva keskkonna ehk taastuvenergiat. Muudatus on täpsustava iseloomuga.

**Punktiga 8** muudetakse EnKS-i § 2 punkti 29, millega võetakse üle direktiiv artikkel 2 punkt 30. See on ettevõtja, kellel on vähem kui 250 töötajat ja kelle aastakäive on üle 50 miljoni euro ja/või aastabilansi kogumaht ei ületa 43 miljonit eurot. Põhineb Euroopa Komisjoni soovitusel[[12]](#footnote-13) 2003/361/EÜ ning juhendmaterjalil „VKEde määratlust käsitlev teatmik“.[[13]](#footnote-14)

**Punktiga 9** lisatakse EnKSi § 2 punkt 214, millega võetakse üle direktiivi artikli 2 punkt 31, mõiste „mikroettevõtja“. See on ettevõtja, kellel on vähem kui kümme töötajat ja kelle aastakäive ja/või aastabilansi kogumaht ei ületa 2 miljonit eurot. Põhineb Euroopa Komisjoni soovitusel12 2003/361/EÜ ning juhendmaterjalil „VKEde määratlust käsitlev teatmik“.13

**Punktiga 10** lisatakse EnKSi § 2 punktid 33-36.

Punktiga 33 võetakse üle direktiivi artikkel 2 punkt 54, mõiste „huvide lahknemine“, mis sätestab kohustuste ja huvide õiglase lahknemise näiteks omanike ja üürnike vahel.

Punktiga 34 võetakse üle direktiivi artikkel 55, mõiste „kaasamisstrateegia“ – strateegia, millega seatakse eesmärgid, töötatakse välja tehnikad ja määratakse kindlaks protsess, mille abil kaasata poliitika kujundamisse kõik asjaomased riikliku või kohaliku tasandi sidusrühmad, sealhulgas kodanikuühiskonna esindajad, näiteks tarbijaorganisatsioonid, et suurendada teadlikkust, saada selle poliitika kohta tagasisidet ja soodustada selle tunnustamist üldsuse poolt.

Punktiga 35 võetakse üle direktiivi artikkel 2 punkt 56 mõiste„energiatõhususe parandamise meetmete statistiliselt oluline osa ja representatiivne valim“. Siin mõistetakse sellist osa ja valimit, mis nõuab asjaomaste energiasäästumeetmete statistilise andmekogumi rühma loomist nii, et see kajastaks kõikide energiasäästumeetmete üldkogumit ja võimaldaks teha põhjendatud järeldusi selliste meetmete võtmise usaldusväärsuse kohta

Punktiga 36 lisatakse mõiste „relvajõud“ - selle all mõistetakse Kaitseväge kaitseväe korralduse seaduse § 2 lõike 1 tähenduses ja Kaitseliitu kaitseliidu seaduse § 2 lõike 1 tähenduses. Mõiste ei kajastu direktiivis, kuid direktiiv annab relvajõududele erandeid, olgu selleks nii energia kokkuhoiu kohustus kui ka hoonete energiatõhususe miinimumnõuded. Selguse huvides sätestatakse seaduses eraldi mõiste.

**Punktiga 11** muudetakse seaduse 2. peatüki pealkiri „Energiatõhususe esikohale seadmise põhimõte, riiklik energiatõhususe eesmärk ja valdkonna strateegitad“. Uus pealkiri laiendab peatüki sisu, tuues sisse energiatõhususe esikohale seadmise põhimõtte.

**Punktiga 12** Peatükki laiendatakse 1. jaoga „ Energiatõhususe esikohale seadmise põhimõte“, mille alla lisatakse paragrahvid 21-25. Uute paragrahvidega võetakse üle direktiivi artikkel 3.

Paragrahviga 21 sätestab energiatõhususe esikohale seadmise põhimõtte, mis see on ja mida selle all arvestatakse.

Paragrahv 21 lõige 1 sätestab et otsuste puhul, mis ületavad rahalisi piirmäärasid, tuleb kavandamis-, poliitika- ja investeerimisotsustes alati hinnata energiatõhususe põhimõtteid. Piirmäärad transporditaristule on alates 175 miljonist eurost, teiste investeeringute puhul 100 miljonit eurot. Eriti on see oluline otsuste puhul, mis puudutavad energiasüsteeme, aga ka energiatarbimist mõjutavaid sektoreid, nagu hooned (nt uued arendused või kvartalipõhised rekonstrueerimised), transport (terminalid, sadamad, maanteed jt), veekäitlus (eelkõige reovee puhastamine, kus on kõige suuremad energiakasutuse mahud), info- ja kommunikatsioonitehnoloogia (andmekeskused), põllumajandus ja finantssektor. Võetakse üle direktiivi artikkel 3 lõige 1.

Paragrahvi 21 lõige 2 sätestab Euroopa Komisjoni soovituse[[14]](#footnote-15) mida tuleb kavandamis-, poliitika ja investeerimisotsuste eristamisel ning energiaga mitteseotud määratlemisel arvesse võtta.

Paragrahvi 21 lõige 3 sätestab et kõik avaliku sektori asutused kes oma poliitika, planeerimis- ja investeerimisotsuste suhtes kohaldavad heakskiitmise ja järelevalve nõudeid, jälgivad energiatõhususe esikohale seadmise põhimõtte kohaldamist, sealhulgas asjakohasel juhul sektorite (tööstus, energiavõrgud jms) lõimimist ja sektorite ülest mõju.

Paragrahvi 21 lõige 4 sätestab et energiatõhususe esikohale seadmise põhimõtte rakendamise koordinaator on Kliimaministeerium, kes koordineerib teavitustööd ja metoodikate (näiteks kulu-tulu analüüsi metoodikad) väljatöötamist põhimõtte jälgimiseks.

Paragrahviga 22 sätestatakse enrgiatõhususe esikohale põhimõttega seotud lahenduste hindamise ja rakendamise nõuded.

Paragrahvi 22 lõikega 1 sätestatakse et avaliku sektori asutuse otsuste tegemis- ja hindamisprotsessides tuleb hinnata kas planeeritavale investeeringule, laiendamisele vms eesmärgi saavutamiseks on kulutõhusaid energiatõhususe meetmeid, mis on sobilikud nii tehniliselt, majanduslikult kui ka keskkonnaohutuse seisukohast. Ehk otsuste protsessis tuleb hinnata kas eesmärgi saavutamiseks on alternatiivseid meetmeid, mis aitavad energiat kokku hoida ning mille investeering on soodsam ka pikas vaates kui uue seadme soetamine. Parim näide siin on et selleks et küttekulusid leevendada ostetakse kohe suur soojuspump aga mõistlik oleks hinnata alternatiivina ka võimalikku hoone soojustamist ja väiksema soojuspumba soetamist.

Paragrahvi 22 lõikega 2 sätestab hinnangu eesmärgi ja selle fikseerimise, et kas kaaluti enne otsuse tegemist alternatiivseid põhimõtteid, sh. nende kasutusele võttu esialgselt kavandatud meetme asemel.

Paragrahvi 22 lõikega 3 sätestab, et hinnangu koostamisel tuleb muu hulgas arvesse võtta Euroopa Komisjoni juba olemasolevast soovitusest14.

Paragrahvi 24 lõige 4 sätestab et energiatõhususe koordinaator Kliimaministeerium edendab metoodikaid erinevatele sektoritele ning kuidas arvestada otsuste mõju energiaostuvõimetutele ja riskigruppidele. Näiteks kuidas otsustusprotsessides energiatõhususe esikohale seadmist hinnata, lisaks kaudsele mõjule ka kulude-tulude analüüsi metoodikaid kasutada. Euroopa Komisjon on lubanud avaldada veel 2025. aastal juhendmaterjale vähemalt neljale sektorile, kuidas arvestada energiatõhususe esikohale seadmise põhimõtet ja koostada kulude-tulude analüüsi(de) metoodikaid.

Paragrahvi 22 lõikega 5 sätestatakse et kõik metoodikad avaldatakse Kliimaministeeriumi ametlikul veebilehel.

Paragrahvi 22 lõikega 6 sätestab, et juhul kui esialgsetele kavandatavale meetmetele on alternatiivid mis on hinnangu järgi kulutõhusad, neid on võimalik tehniliselt, majanduslikult ellu viia, siis avaliku sektor tagab nende rakendamise. Pigem on see hetkel kehtiva loogilise otsustusprotsessi osa, mis nüüd on seaduse tasemel fikseeritud.

Paragrahviga 23 määratletakse võimalikud energiatõhususe esikohale seadmise põhimõtte rakendamise takistused, olgu need võimalikud takistused õigusnormides, tehnilistes nõuetes, oskusteave vms. Eesmärk on kindalaks teha võimalikud turutõkked süsteemselt ja pidevalt, et neid siis edaspidi kõrvaldada. Energiatõhususe esikohale seadmise põhimõtte takistused on toodud Euroopa Komisjoni soovituses[[15]](#footnote-16) (EL) 2021/1749 lisa punktis 3.5.2.

Paragrahviga 24 sätestatakse energiatõhususe esikohale seadmise põhimõtte rakendaja ja järelevalve.

Lõikega 1 sätestatakse et rakendaja on iga avaliku sektori asustus vastavalt oma pädevusele ja vastutusvaldkonnale olgu need õigusaktid, finantseeskirjad (nt. hankekorrad) ja teised otsused.

Lõikega 2 sätestatakse et kui planeeringute kooskõlastamisel jälgib energiatõhususe esikohale seadmist Maa ja Ruumiamet, energiahindade kooskõlastamisel Konkurentsiamet

Paragrahviga 25 hõlmab energiatõhususe esikohale seadmise põhimõtte teabe nõude. Paragrahvi eesmärk on koguda süsteemselt infot kuidas energiatõhususe esikohale seadmise põhimõte rakendatakse ja kus on kitsaskohad, et nende kõrvaldamisega tegeleda.

Lõikega 1 esitab iga avaliku sektori asutus igal aastal esimeses kvartalis energiasäästu koordinaatorile teabe – kas eelmisel aastal oli kavandamis-, poliitika ja investeerimisotsuseid, mis ületasid 100 000 000 eurot, või transpordi taristuprojektide puhul 175 000 000 eurot. Teiseks teabe nende mõjude kohta kas siis õigusaktidest, finantseeskirjadest jt. reeglitest mis takistavad energiatõhususe esikohale seadmist või siis hoopis soosivad seda.

Lõikega 2 seatakse energiatõhususe koordinaatorile kohustus analüüsida avaliku sektori asutustel saadud tagasisidet, et seda siis analüüsida ning seejärel teha ettepaekuid nii tõkete kõrvaldamiseks kui ka olemasolevate positiivsete meetmete võimendamiseks. Ettepanekud võivad hõlmata nii energia pakkumuse kui ka nõudluse poolt.

Paragrahviga 25 luuakse volitusnorm, et energiasäästu koordinaatoril oleks õigus energiatõhususe esikohale seadmise põhimõtte monitooring ja andmete analüüsimine halduslepingu raames edasi anda äriühingule (näiteks Eesti Keskkonnauuringut Keskus), kes juba pragu korraldavad keskkonnauuringuid.

**Energiatõhususe esikohale seadmise põhimõte**

Eelnõu koostamisel ja muudatuste tegemisel lähtutakse Euroopa Komisjoni soovitustest[[16]](#footnote-17) ja veel avaldamata juhendistest.

Kõnealune direktiiv astub sammu 2050. aastaks kliimaneutraalsuse saavutamise suunas – selles käsitatakse energiatõhusust omaette energiaallikana. Kõigis sektoreis, ka väljaspool energiasüsteemi, sh finantssektoris, tuleks kõigil tasandeil kõikehõlmava põhimõttena arvesse võtta energiatõhususe esikohale seadmise põhimõtet. Energiatõhusus peab alati põhinema otsesel kulutõhususel, kuid sellega võivad kaasneda ka muu ühiskondlikust vaatenurgast laiem mõju, sh suurem sotsiaalne (parem sisekliima, vara väärtuse kasv) ja majanduslik (töökohtade loomine, energiajulgeolek, innovatsioon ja teadusarendus jms) kasu. Ülioluline on ka loomulikult suurem keskkonnakasu, sh õhukvaliteedi paranemine ja kasvuhoonegaaside vähendamine, mis mõjutab meie kõigi elukeskkonda.

Energiatõhususe lahendusi tuleks kaaluda poliitika-, planeerimis- ja investeerimisotsuste tegemisel esimese võimalusena energia pakkumise ja tootmise poolele ning poliitikavaldkondadele uute reeglite kehtestamisel. Ehkki energiatõhususe esikohale seadmise põhimõtte kohaldamine ei tohiks piirata muid juriidilisi kohustusi, eesmärke ega põhimõtteid, ei tohiks sellised kohustused, eesmärgid ja põhimõtted tõhususe põhimõtte kohaldamist takistada ega tuua kaasa kohaldamisest vabastamist. Kogu Euroopa Liidus peaks olema eesmärk, et energiatõhusus ja tarbimiskaja saaksid konkureerida tootmisvõimsusega võrdsetel alustel. Energiatõhusust on vaja alati parandada, kui see on samaväärsetest turul pakutavatest tootmissuunalistest lahendustest kulutasuvam. See peaks andma eelkõige kodanikele ja ettevõtjatele, lõppkokkuvõttes ka kogu Euroopa Liidule võimaluse kasutada ära energiatõhususe arvukaid eeliseid. Energiatõhususe parandamise meetmete kohaldamine peaks olema prioriteet ka energiaostuvõimetuse leevendamisel.

Energiatõhusust tuleb tulevastes energiataristu investeerimisotsustes pidada keskseks elemendiks ja prioriteediks. Energiatõhususe esikohale seadmise põhimõtte kohaldamisel tuleb peamiselt arvestada lähtumist süsteemi tõhususest, ühiskondlikku ja tervishoiualast vaatenurka ja pöörata tähelepanu varustuskindlusele, energiasüsteemi lõimimisele ning kliimaneutraalsusele üleminekule. Seega peaks energiatõhususe esikohale seadmise põhimõte aitama suurendada nii üksikute sektorite lõpptarbimise kui ka kogu energiasüsteemi kui terviku tõhusust. Selle põhimõtte kohaldamine peab toetama ka investeeringuid energiatõhusatesse lahendustesse, mis aitavad kaasa Euroopa Parlamendi ja nõukogu määruse (EL) 2020/852[[17]](#footnote-18) keskkonnaeesmärkide saavutamisele.

Energiatõhususe esikohale seadmise põhimõte on määratletud Euroopa Parlamendi ja nõukogu määruses (EL) 2018/1999[[18]](#footnote-19) ning on ELi energiasüsteemi lõimimise strateegia[[19]](#footnote-20) keskmes. Energiatõhususe direktiiviga tugevdatakse seda põhimõtet ja seatakse esimest korda tingimused selle kohaldamiseks praktikas. Soovitud mõju avaldumiseks on vaja, et riiklikud, piirkondlikud, kohalikud ja sektori otsustajad kohaldaksid energiatõhususe esikohale seadmise põhimõtet järjepidevalt kõigis asjaomastes stsenaariumites ning poliitika-, kavandamis- ja olulistes investeerimisotsustes – st otsustes, mis puudutavad suuremahulisi investeeringuid väärtusega üle 100 000 000 euro iga projekti kohta või üle 175 000 000 euro transporditaristu projektide puhul –, mis mõjutavad energiatarbimist või -varustust. Seega tuleb seda põhimõtet kohaldada nii energiasektoris kui ka energiaga seotud sektorites.

Energiatõhususust tuleks vaadata kui üht energiaallikat. Kasutades mõistlikult ja säästlikult energiat, ei ole vajalik investeerida täiendavalt uutesse energiatootmisüksustesse. Eelkõige tuleb üles leida need meetmed, millega saavutame mõistliku investeeringuga energia kokkuhoiu.

Energiatõhususe esikohale seadmine ka erinevates mõjuanalüüsides aitab kaasa teadlike otsuste tegemisele ning tagada osaliste kaasatus. Tuleb rõhutada, et teatud otsuste mõju võib olla negatiivne energiatõhususele, kuid siis tuleb teiste meetmetega tagada energiatõhususe üldised eesmärgid.

Esimene põhiline samm on energiatõhususe kui mõtte viimine otsustusprotsessidesse, kasutada otsuste tegemisel energiatõhususest lähtuvaid kulude-tulude metoodikaid.

|  |  |  |  |
| --- | --- | --- | --- |
| Otsuse liik | Kirjeldus | Näited | Mida silmas pidada |
| Kavandamisotsused | Kõrgel tasemel tehtud strateegilised valikud, mis puudutavad  energiasüsteeme ja energiaga  seotud sektoreid ning milles keskendutakse energialahendustega seotud suundumustele  ning nende lahenduste teostatavusele ja hindamisele. | Kavandamine avalikus sektoris: lõimitud  riiklikud energia- ja kliimakavad, millele  on osutatud määruse (EL) 2018/1999 (1) artiklis 3; kümneaastased energiavõrgu arengukavad; riiklik transpordi planeerimine;  kestliku linnalise liikumiskeskkonna  kavad; kohalikud kütte- ja jahutuskavad,  millele on osutatud direktiivi (EL)  2023/1791 artikli 25 lõikes 6.  Kavandamine erasektoris: strateegiline äritegevuse kavandamine; kinnisvaraga  seotud planeerimine; sõidukipargiga seotud planeerimine. | Ei pruugi tingimata tuua projektidega kaasa konkreetseid  rahalisi kohustusi. |
| Poliitikaotsused | Energiatarbimisele märkimisväärset mõju avaldava poliitika  ja eeskirjade väljatöötamine,  läbivaatamine ja rakendamine  riiklike, piirkondlike ja kohalike  omavalitsuste poolt. | Rahastamiskavad; energiaturu korraldus ja  reguleerimine: standardid ja normid;  energia- ja CO2-maksud; teavitamis- ja  teadlikkuse suurendamise meetmed. | Tagada, et olemasolevad ja uued poliitika-suunad on kooskõlas  energiatõhususe esikohale seadmise põhimõttega. |
| Olulised investeerimisotsused | Otsused, mis on seotud konkreetsete suurte üksikprojektidega ja millel on kindel finantsmõju | Võrgutaristu; elektri ülekandevõrgu  ühendusliin; suuremahuline meretuulepark; vesiniku tootmisvõimsused, suuremahuline energia salvestamine, ehitusarendusprojekt, uus või laiendatud  lennutransporditaristu, uued kiirteed vms | Konkreetsed projektid,  millele on eraldatud raha. |

Tabel 5. Kavandamis-, poliitika- ja oluliste investeerimisotsuste võrdlus

Direktiiv sätestab, et energiatõhususega seotud lahendusi, sh nõudluspoole ressursse ja süsteemi paindlikkust, hinnatakse kavandamis-; poliitika- ja olulistes investeerimisotsustes, mille igaühe väärtus on suurem kui 100 000 000 eurot või transporditaristu projektide puhul 175 000 000 eurot, ning mis on seotud järgmiste sektoritega:

1) energiasüsteemid (tootmine ja võrgud)

2) energiaga seotud sektorid, kui need sektorid mõjutavad energiatarbimist ja energiatõhusust, näiteks hooned, transport, vesi, info- ja kommunikatsioonitehnoloogia (IKT), põllumajandus ja finantssektor.

Nimetatud taristuprojektide (nt tuuleparkide ja kiirteede rajamine) puhul tuleb arvesse võtta investeeringu kogumaksumust ja ulatust, olenemata sellest, et projekteeritakse või ehitatakse etapiviisi. Näiteks, kuigi tuulepargi iga tuuleturbiin võib toota ja tarnida elektrienergiat iseseisvalt, kujutab kogu tuulepargi projekt endast ühte investeerimisotsust. Samamoodi tuleks mitmeaastast kiirtee-ehitusprojekti vaadelda investeeringu hindamisel tervikuna, olenemata sellest, kas üksikuid lõike saab kasutada eraldi.

Energiatõhususega seotud lahendused ei peaks piirduma ainult lõppkasutuse energiasäästuga, vaid kajastama ka nõudluspoole vahendeid (tarbimiskaja, energia salvestamine, arukad lahendused) ning energia tõhusat muundamist, ülekannet ja jaotust.

Energiatõhususega seotud lahenduste hindamine poliitika-, kavandamis- ja olulistes investeerimisotsustes tähendab seda, et selliseid lahendusi tuleks kaaluda ja hinnata otsustusprotsessi osana. Energiatõhususega seotud lahenduste hindamiseks tehtav kulude-tulude analüüs võiks hõlmata järgmist.

* Tehniline analüüs, mis hindab energiatõhususega seotud lahenduste tehnilist teostatavust ja toimimist. Oluline on rakendamist käsitlevate nõuete kindlakstegemine ja hindamine.
* Finantsanalüüs, mis lähtub otsusetegija/investeerija seisukohast, investeeringu analüüsimine, milles võib keskenduda otsestele rahalistele kuludele ja tuludele, kasutada väärtuse hindamiseks turuhindu ning võtta arvesse siirdemakseid, nagu maksud ja toetused. Kohaldatav diskontomäär kajastab investori kapitali alternatiivkulu. Arvesse võib võtta ka laiemat sisemist kasu, näiteks suuremat tööjõu tootlikkust pärast kontorihoone uuendamist, kuigi erasektori otsustajatel on sellist kasu arvuliselt ja rahaliselt sageli keeruline hinnata.
* Sotsiaal-majandusanalüüs: ühiskonna seisukohast analüüsimine, milles võib arvesse võtta energiatõhususega seotud lahenduse kõiki majanduslikke kulusid ja laiemat kasu ühiskonnale tervikuna, kasutada väärtuse hindamiseks majanduslikke või varihindu ja jätta välja siirdemaksed. Kohaldatav diskontomäär kujutab endast ühiskonna ajalise eelistuse määra raha järgi ja on tavaliselt madalam kui finantsanalüüsis. Selle lähenemisviisi puhul vaadeldakse ka laiemat välist kasu, sh keskkonnale, tervisele ja muud ühiskondlikku mõju, mida finantsanalüüs ei hõlma. Lisaks tuleks hinnata ka energiaostuvõimetusele avalduvat mõju. Näiteks võiks spetsiaalselt hinnata vähekaitstud ja madala sissetulekuga leibkondade kulusid ja saadavat kasu.

|  |  |  |
| --- | --- | --- |
| Sektor | Lisataristu planeerimine | Võimalikud alternatiivid/ täiendavad lahendused |
| Elekter | - tootmine (tavapärased ja taastuvelektrijaamad, koostootmisjaamad)  - ülekanne ja jaotus (kõrgepinge ülekandeliinid,  alajaamad, võrkudevahelised ühendused, trafod jne)  - salvestamine (pumphüdrosalvestus, akudes salvestamine jne) | - nõudluse paindlikkus/tarbimiskaja (nt elektrisõidukite elektritarbimise juhtimine, reageeriv/ kahesuunaline laadimine, paindliku töörežiimiga soojuspumbad, kasutusajast sõltuvad energiatariifid ja tarbimiskaja koondamise teenused)  - tarkvõrgu tehnoloogia lahendused, sealhulgas nutikas mõõtetaristu  - lõppkasutuse energiasääst (nt tõhusad masinad ja seadmed, valgustus) |
| Gaas ja soojus | - tootmine (tavapärased katlad, ahjud, koostootmine, vesinikutaristu)  - võrgud (torud, soojusvahetid, pumbad, alajaamad)  - salvestamine (soojusenergia salvestamine, sooja- ja külmasalvestid jne) | - lõppkasutuse energiasääst (nt hoonete isolatsioon)  - küttesüsteemide ja transpordiliikide elektrifitseerimine (mis toob kasu süsteemisisese tõhususe seisukohast)  - võrgukao vähendamine  süsteemi integreerimine ja tõhusus (nt elektrienergiast soojusenergiaks)  - taastuvad energiaallikad (nt soojuspumpadega toodetud energia, maapõueenergia, päikese soojusenergia)  - heitsoojuse taaskasutamine  - taastuvenergial põhinev kaugküte |
| Hooned | suuremahuline ehitus (nt ärihooned, ela  mukompleksid, üldkasutatavad ehitised,  nt koolid), mis hõlmab otsuseid kütte-, ventilatsiooni- ja kliimaseadmete kohta | - olemasolevate hoonete energiatõhusaks renoveerimine  - olemasolevate (kasutuseta) hoonete kaardistamine enne uute ehitamist  - energiatõhusate hoonete ehitamine (sh liginullenergiahooned, heitevabad hooned)  - hoonete automaatika- ja juhtimissüsteemid (nt arukad termostaadid, kohalolekuandurid)  - tõhusad küttesüsteemid (nt soojuspumbad, kaugküte)  - passiivsed jahutuslahendused (nt päikesevarjud, termiline mass, öine jahutus, loomulik  ventilatsioon ja valgustus)  - energiatõhus valgustus ja energiatõhusad seadmed  - taastuvenergia integreerimine (nt päikeseelekter, päikese soojusenergia)  - energiakasutusharjumuste muutmine  - nutilaadimissüsteemid |
| Transport | peamine transporditaristu (nt kiirteed,  raudteed, lennujaamad, sadamad ja meretransporditaristu) | ühistransport (nt linna- ja linnalähiliinid, linnadevahelised raudteeühendused, bussipargid)  - jalgratturitele ja jalakäijatele mõeldud taristu (nt jalgrattateed, rattaringlus)  - veoste koondamine  - liikuvuskorraldus (nt ühisautode kasutamise programmid, stiimulid sõidukites sõitjate arvu suurendamiseks)  - mitmeliigilise (kombineeritud) transpordi toetamine  - energiatõhusate transpordiliikide suuremat kasutamist soodustavad meetmed  - sõidukipargi elektrifitseerimine  - elektrisõidukite laadimistaristu |
| Tööstus | - uute tööstusobjektide ehitamine  - uute kütuste ja energiat tarbivate protsesside kasutamine (näiteks biogaas, vesinik ja heitsoojuse kasutamine) | - tööstussektori tõhusa lõimimise ja klasterdamise edendamine kohalikul tasandil  - paindlik töö, kasutades tarbimiskaja ja oma tarbeks toodetud energiat  - heitsoojuse ja -jahutuse korduskasutus  - elektrifitseerimine ja kütuste igal juhul kasulikud kasutusviisid |
| Vesi | - veevarustus (veetöötlusjaamad)  - reoveepuhastid  - veevõrgud (nt torustik, pumbajaamad) | - vee säästmine (nt veesäästlikud põllumajandus  tavad)  - energiatõhusad pumbad, mootorid ja puhastusseadmed  - võrgukao vähendamine  - arukad veevõrgud ja surve reguleerimise süsteemid  - vihma- ja hallvee kasutamine hoonetes |
| IKT | - andmekeskused (nt energiakasutus andmetöötluseks, jahutamiseks)  - sidetaristu (nt lairibavõrgud, mobiilsidesüsteemid) | - energiatõhusa andmekeskuse projekteerimine ja käitamine (sh heitsoojuse taaskasutus)  - energiatõhusad võrguseadmed  - tarkvõrgu tehnoloogia lahendused ja digitaalsed energiajuhtimislahendused |
| Põllumajandus | - niisutussüsteemid (nt maapealsed sprinklerid)  - põllumajandusmasinad ja -seadmed (nt kombainid, traktorid)  - kasvuhooned, vertikaalne taimekasvatus | - põllukultuuride valiku kohandamine kohaliku kliimaga, võttes arvesse kliimamuutusi  põllumajandustavad, mis vähendavad vajadust masinate ja seadmete järele (nt permakultuur)  - energiatõhus niisutus (nt päikeseenergial töötavad pumbad)  - täppispõllumajandus (nt GPSiga juhitavad masinad)  - taastuvenergia kasutamine (nt päikesekuivatus, päikesepaneelid) |

Tabel 6. Näited alternatiividest, mida võib kasutada energiaga mitteseotud sektorites energiatõhususe esikohale seadmise põhimõtte kohaldamisel

Energiatõhususe esikohale seadmise põhimõtte rakendamine.

Eelnõus sätestatakse, et energiatõhususe esikohale seadmise põhimõtete järgimise eest vastutavad kõik avaliku sektori asutused ning nende abistamiseks töötab energiatõhususe koordinaator (Kliimaministeerium) välja kulude ja tulude analüüsi metoodikaid, mis võimaldavad hinnata energiatõhususe lahendusi erinevates otsusprotsessides, võttes arvesse nende otsuste mõju ka energiaostuvõimetutele isikutele ja riskirühmale. Metoodikad hakkavad põhinema Euroopa Komisjoni poolt koostatud juhenditel, mida on lubatud avalikustada sügis 2025.

Investeerimisotsused

Eestis on 100 miljonist suuremad investeerimisotsused olnud näiteks[[20]](#footnote-21) Eesti Energia Auvere elektrijaam maksumusega 609 miljonit eurot, sellele järgnes Eleringi EstLink 2 projekt 163,8 miljoni, Põhja-Eesti Regionaalhaigla juurde- ja ümberehitus 144,2 miljoni euroga ning Tartu Ülikooli Kliinikumi Maarjamõisa meditsiinilinnak 217 miljoni euroga.

Taristuobjektide investeeringuid üle 175 miljoni euro on Rail Baltica ehitus, aga ka 2+2 maanteede ehitus, kui vaadata neid ühe investeeringuna.

**Punktiga 13** on normitehniline muudatus koondades paragrahvidest 3-41 peatüki 2 jagu pealkirjaga „2 jagu Riiklik energiatõhususe eesmärk ja valdkonna strateegiad“.

**Punktiga 14** asendatakse paragrahvi 3 lõikes 1 asendatakse tekstiosa „“Kliimaministeerium (edaspidi energiasäästu koordinaator)” tekstiosaga “Energiasäästu koordinaator”. Tegemist on normitehnilise muudatusega, sest energiasäästu koordinaatori mõiste tuuakse sisse varasemalt, uues § 21 lõikes 4.

**Punktiga 15** muudetakse EnKSi § 3 lõiget 1 ja asendatakse aastaarv 2020 aastaarvuga 2030, sest energiatõhususe uued kohustused määratakse direktiiviga aastani 2030. Muudatus on seotud direktiivi artikkel 4 lõikega 1.

**Punktiga 16** muudetakse EnKSi § 3 lõike 2 punkti 1, kus asendatakse aastaarv 2020 aastaarvuga 2030, samuti ajakohastati Euroopa Liidu primaarenergia tarbimise eesmärki (992,5 miljonit naftaekvivalenttonni) ja lõpptarbimise eesmärki (763 miljonit naftaekvivalenttonni). Muudatus on seotud direktiivi artikkel 4 lõikega 1.

**Punktiga 17** täiendatakse EnKSi § 42, mis sätestab avaliku sektori asutuste summaarse energiasäästu kohustuse. Võetakse üle direktiivi artikkel 5 punktid 1-4.

Lõige 1 sätestab, et kõigi avaliku sektori asutuste summaarset energia lõpptarbimist vähendatakse igal aastal vähemalt 1,9% võrreldes võrdlusaastaga 2021. Direktiiv võimaldab teha energiasäästu kohustuse välistuse ühistranspordile ja relvajõududele, mida Eesti kasutab. Siiski jääb relvajõududele ja ühistranspordile energiatarbimise seirekohusust ning kui nendel tegevusaladel saavutatakse 2030 energiasääst võrreldes 2021 aastaga, saab säästu arvestada üldise avaliku sektori energiasäästu hulka.

Majanduslikult atraktiivseid energiatõhususe parandamise võimalusi leidub märkimisväärsel hulgal ühistranspordisektoris, eelkõige transpordi elektrifitseerimisega. Ühistransport on ainus majandussektor, kus energiatarbimine on aastate jooksul pidevalt kasvanud. Tuleb vahet teha, et säästukohustuse alt jäävad välja ühistranspordivedajad, kuid taristu omanikele säästukohustus jääb. Taristu säästlikumaks renoveerimisel (nt LED-valgustus, päikesepaneelide kasutamine jt) on mõju püsivam, sest energiakasutus ei sõltu maanteel sõitjate arvust. Ühistranspordivedajate hulka kuuluvad avaliku sektori asutused, nagu Tallinna Linnatransport AS, TS Laevad OÜ, AS Eesti Liinirongid.

Eesti vaates tähendavad relvajõud eelkõige Kaitseministeeriumi ja Kaitseliidu energiatarbimist, mida ei võeta baastaseme määramisel aluseks ega seata ka energiasäästu kohustust.

Relvajõud on energiamahukas sektor nii Euroopa liidus kui ka Eestis. Selle arvele langeb märkimisväärne osa avaliku sektori energiatarbimisest[[21]](#footnote-22). ELi kaitse- ja julgeolekusektori kestliku energia nõuandefoorumi[[22]](#footnote-23) töö (sai alguse 2016. a) tulemusel on energiatõhususe parandamise meetmed saanud kaitsesektoris laialdaselt tuntuks ja leidnud üldise poolehoiu. Ka Eesti Kaitseministeerium on loonud oma kliimastrateegia[[23]](#footnote-24), kus on seatud eesmärgid energia- ja ressursitõhususele (energiasäästlikud hooned ja taastuvenergia kasutamine) ja transpordile (säästlikumad transpordilahendused, näiteks alternatiivkütuste või keskkonnahoidlike sõidukite kasutuselevõtt, logistika optimeerimine ning sõidukite energiatõhususe suurendamine). Nimetatud kliimastrateegias on kaitsevaldkonna eesmärk suurendada 2030. aastaks ehitiste energiatõhusust 5% ning kui see saavutatakse, saab selle säästu arvesse võtta 2030 avaliku sektori kokkuhoius.

Lõikes 2 sätestatakse, et energiasäästu arvestamisel saab arvesse võtta ka kliimaerinevusi. Kliimaerinevuste all mõeldakse eelkõige kraadpäevi[[24]](#footnote-25) hoonete kütte ja jahutuse vajaduse määramisel ja taandamisel normaalaastale, et arvesse võtta võimaliku energiatarbimise kasvu, kui on külm talv või kuum suvi. Eesti piirkondade kraadpäevade andmed erinevatel tasakaalutemperatuuridel ja aastatel leiab Ehitisregistrist[[25]](#footnote-26).

Lõikes 3 sätestatakse, et avaliku sektori energiasäästu koordinaatori rolli täidab Tarbijakaitse ja Tehnilise Järelevalve Amet, kelle ülesanne on koordineerida seiresüsteemi loomist ning ka hilisemat tuge avalikule sektorile, kuidas ja mis meetmetega energiatõhusust saavutada. Mõju TTJA-le on analüüsitud punktis 6.5.

**Avaliku sektori asutuste kokkuhoid.**

Kogu Euroopa Liidu energia lõpptarbimisest moodustab avaliku sektori lõpptarbimine umbes 5–10%. Eesti avaliku sektori tarbimine on ~7-8% riigi kogu energia lõpptarbimisest. Avalikul sektoril tellijana on suur mõju turu liikumisele energiatõhusamate toodete, hoonete ja teenuste suunas ning elanike ja ettevõtete energia tarbimisharjumuste muutumisele. Lisaks sellele vabastab paranenud energiatõhusus väheneva energiatarbimise tõttu avaliku sektori vahendeid, mida saab kasutada muul otstarbel. Seetõttu on avalik sektor oma eri vormides (keskvalitsus, kohalik omavalitused) eeskujuks ning direktiiv seabki eraldi kohustuse riigi avalikule sektorile.

Aluspõhimõtted ja baasaasta määramine

Avaliku sektori asutuste energia lõpptarbimise all mõeldakse energiat, mis tarbitakse avaliku sektori asutuste tegevuse käigus, näiteks avaliku sektori asutuste omanduses või kasutuses olevate hoonete, rajatiste, ruumide, seadmete, sõidukite jms kasutamisel.

Kohustus käsitleb kogu avaliku sektori summaarset energia lõpptarbimist, hõlmates üldkasutatavaid hooneid, tervishoidu, ruumilist planeerimist, veemajandust ja reoveekäitlust, jäätmekäitlust, tänavavalgustust, haridust, sotsiaalteenuseid ja IKTd. Energia lõpptarbimise võrdlusalus on riigi kõigi avaliku sektori asutuste summaarne lõpptarbimine võrdlusaastal (2021), millega võrreldes hinnatakse eesmärgi saavutamist järgnevatel aastatel.

Avaliku sektori asutustele tekib tegeliku energiatarbimise andmete esitamise kohustus 11. oktoobril 2027. Baastase on võimalik määrata kaudsete meetoditega ning korrigeerida pärast tegelike tarbimisandmete saamist tagantjärele, samuti siis, kui mõni avaliku sektori asutus lõpetab tegevuse või tekib uus avaliku sektori asutus juurde.

Eesti avaliku sektori asutuste baastaseme määramiseks kasutati riigi raamatupidamise andmeid (riigiraha.fin.ee). Täpsemalt kasutati järgmiseid andmeid:

* kinnistute, hoonete ja ruumide majandamiskulud (küte ja soojusenergia, elekter);
* kinnisvarainvesteeringute haldamiskulud (küte ja soojusenergia, elekter);
* üürile ja rendile antud kinnistute, hoonete, ruumide majandamiskulud (v.a kinnisvarainvesteeringud): küte, soojusenergia ja elekter;
* rajatiste majandamiskulud (küte ja soojusenergia, elekter);
* sõidukite majandamiskulud (maismaasõidukid, õhusõidukid, veesõidukid);
* tootmiskulud (eelkõige kommunaalettevõtted – soojus, vesi, haldus).

Rahalise kulu kohta andmete saamiseks jagati kulu 2021. aasta elektri, soojuse keskmise hinnaga. Transpordikütuste puhul kasutati ka vedelkütuse alumist kütteväärtust, et saada mahuühikust energiaühik. Keskmiste hindade aluseks võeti Statistikaameti andmed[[26]](#footnote-27).

Tabel 7. 2021. aasta energiakandjate keskmised hinnad (Statistikaameti tabel KE08 „Ettevõtetes tarbitud kütuse ja energia keskmine maksumus“)

Pilt, millel on kujutatud tekst, kuvatõmmis, Font, number

Kirjeldus on genereeritud automaatselt

Arvutuste tulemusena selgus, et 2021. a peamine kulu tuli avaliku sektori hoonetest. Arvutustest jäeti välja ühistransport ja relvajõud, nagu metoodika ja suunised ette näevad.

Keskvalitsuse alla on loetud ka haiglad ning ülikoolid. Tabelis 8 on kajastatud avaliku sektori asutuste energiatarbimise baastase aastal 2021.

Tabel 8. Avaliku sektori asutuste energiatarve 2021. aastal

|  |  |  |
| --- | --- | --- |
|  | Hinnanguline kogutarbimine (GWh) | Energia tarbimise osakaal kogu tarbimisest (%) |
| **Keskvalitsus kokku:** | 1003 |  |
| Keskvalitsuse hooned | 937 | 93 |
| Keskvalitsuse rajatised | 14 | 1 |
| Keskvalitsuse muu transport | 52 | 5 |
| Ühistransport | 230 |  |
| Relvajõud | (mõju on koostajale teada) |  |
| **KOVide tarbimine kokku** | 1179 |  |
| KOVide hooned | 1023 | 86 |
| KOVide rajatised | 149 | 13 |
| KOVide muu transport | 7 | 1 |
| Tallinn[[27]](#footnote-28), Tartu, Narva, Pärnu kokku | 490 |  |
| Keskmised KOVid kokku | 630 |  |
| Väikesed KOVid kokku | 57 |  |
| Avalik sektor kokku  (v.a relvajõud) | 2412 |  |

Avaliku sektori asutuste kulutused kogu tarbitud energiast jagunevad järgmiselt: umbes 40% elekter, 45% küte ja soojusenergia ning transpordikütused ligikaudu 15%.

Avaliku sektori asutustele on direktiivi ülevõtmisel ette nähtud üleminekusätted:

Kogusummana peaks avaliku sektori iga-aastane energia kokkuhoid olema umbes 45 GWh, mille võrdselt jagamine kõigi asutuste peale ei ole mõistlik, sest tarbimine ja võimalused on erinevad. Seetõttu sõltub energiasäästu kohustuse rakendamine kohalikes omavalitsustes haldusüksuse elanike arvust.

Keskvalitsusele ja avalik-õiguslikele üksustele üleminekuaega ei ole. Ja nõuded rakenduvad alates 11.10.2025. 2025. aasta 2,5 kuu kohta on energiasäästu kohustus 0,4% (2,5 kuud direktiivi kohustuse rakendamise algusest) võrreldes 2021. aasta tarbimisega.

Kohalikule omavalitsusele, mille haldusalas üle 50 000 elaniku, rakendub energiasäästu kohustus alates 11.10.2025. 2025. aasta 2,5 kuu kohta on energiasäästu kohustus 0,4% sarnaselt keskvalitsusele.

Kohalikule omavalitsusele, mille haldusalas on alla 50 000 elaniku, kuid rohkem kui 5000 elanikku, rakendub energiasäästu kohustus 01.01.2027 ja kohalikele omavalitsustele, kus elab vähem kui 5000 elanikku, rakendub kohustus 01.01.2030.

Ka energiasäästu baastase määratakse igale rühmale eraldi tarbimise järgi. Arvutamisel võetakse aluseks 1,9% säästukohustus.

Eestis on üle 50 000 elanikuga omavalitsusi neli – Tallinn, Tartu, Narva ja Pärnu linn.

Kohalike omavalitusi elanike arvuga 5000–50 000 on kokku 60: Saaremaa vald, Kohtla-Järve linn, Saue vald, Rae vald, Viimsi vald, Harku vald, Viljandi linn, Maardu linn, Valga vald, Rakvere linn, Elva vald, Kambja vald, Lääne-Harju vald, Viljandi vald, Põlva vald, Tartu vald, Rapla vald, Jõgeva vald, Haapsalu linn, Tori vald, Sillamäe linn, Saku vald, Jõhvi vald, Võru linn, Võru vald, Türi vald, Tapa vald, Keila linn, Paide linn, Hiiumaa vald, Põltsamaa vald, Järva vald, Lüganuse vald, Põhja-Pärnumaa vald, Kohila vald, Kose vald, Põhja-Sakala vald, Märjamaa vald, Jõelähtme vald, Mulgi vald, Lääne-Nigula vald, Kiili vald, Vinni vald, Kuusalu vald, Anija vald, Otepää vald, Kastre vald, Räpina vald, Tõrva vald, Luunja vald, Rakvere vald, Viru-Nigula vald, Väike-Maarja vald, Kehtna vald, Raasiku vald, Peipsiääre vald, Mustvee vald, Lääneranna vald, Rõuge vald, Häädemeeste vald.

Kohalikke omavalitsusi, kus elanikke on vähem kui 5000, on 15: Kanepi vald, Narva-Jõesuu linn, Kadrina vald, Alutaguse vald, Toila vald, Nõo vald, Saarde vald, Haljala vald, Antsla vald, Setomaa vald, Loksa linn, Muhu vald, Kihnu vald, Vormsi vald, Ruhnu vald.

Joonis 2. on kajastatud energiasäästu kohaldamise kohustus avaliku sektorile.

Keskvalitsuse ja suuremate linnade hinnanguline baasaasta tarbimine on ~ 1512 GWh, millest iga-aastane 1,9% kokkuhoid (kohustus grupi peale kokku säästa aastas) on ~ 28 GWh.

Keskmise suurusega KOVide hinnanguline baasaasta tarbimine on ~ 630 GWh, millest iga-aastane 1,9% kokkuhoid (säästukohustus selle rühma peale kokku aastas) on ~ 11 GWh. Väikeste KOVide hinnanguline baasaasta tarbimine on ~ 57 GWh, millest iga-aastane kokkuhoid on 1,9% on ~ 1 GWh/a. Kokkuhoid tuleb saavutada igal aastal.

Energiasäästu kohustus ei rakendu avaliku sektori omandis oleva ühistranspordi veeremile (bussid, trammid, rongid ja parvlaevad), kuid rakendub taristule, sest taristu energiatarbimise vähendamine on pikaajalisem kui veerem. Samuti on kliimaeesmärkide täitmiseks ühistransport mõjusam kui isikliku auto omamine. Seetõttu selles sektoris energiasäästu kohustust ei ole, küll aga saab seal saavutatavat energiasäästu võtta aastal 2030 arvesse arvutustes.

Samuti ei rakendu energiasäästu kohustus relvajõududele (Kaitseministeeriumi ja Kaitseliidu haldusala), kuid ka seal saavutatav energiasääst on võimalik 2030. aastal arvesse võtta. Kaitseministeerium on loonud oma kliimastrateegia[[28]](#footnote-29), mille üks eesmärke on suurendada 2030. aastaks ehitiste energiatõhusust 5% ning selle saab arvesse võtta. Arvestades, et relvajõudude investeeringud lähiaastatel kasvavad (NATO liikmesriikide kokkulepe tõsta kaitsekulusid 5% riigi SKP-st) ning osaliselt võib suunata vahendeid ka taristusse, siis on mõistlik kaaluda ka energiatõhususse suunatavaid investeeringuid hoonete rekonstrueerimisel, tõhustamisel, et energiasäästu 2030 ambitsioonikaid eesmärke saavutada.

Avaliku sektori asutuste energiatarbimise seiresüsteem.

Oluline on teada, et energiatarbimise baastase on arvutatud küll parimal teadmisel, kuid siiski mõneti hinnanguline. Ka kokkuhoiu arvestamine 2026. aastal tugineb arvutusel, mis on saadud finantskulu ja energia keskmise hinna järgi. Hiljemalt 11.10.2027 tekib riigil kohustus jälgida energia tegelikku tarbimist. Selleks tuleb avaliku sektori asutuste energiatõhususe koordinaatoril (TTJA) üles ehitada seiresüsteem.

Kuna peamine energiakasutus on seotud eelkõige kinnisvaraga (hooned), siis seiresüsteemile aitab kaasa käimasolev Riigikantselei ja Kliimaministeeriumi innovatsiooniprojekt.[[29]](#footnote-30).Projekti eesmärk on välja selgitada võimalused võrguühendusega hoonete (enamik avaliku sektori hoonetest) energiatarbimise andmete automaatseks kogumiseks sagedusega vähemalt kord aastas.

Lisaks tuleb analüüsida võimaliku lahendusena riigiraha.fin.ee platvormi kasutamist, missugustel tingimustel on lisaks energiaarvelt loetavale energiakulule võimalik saada kätte ka energiakogused (kWh). Suurimaks väljakutseks näeme transpordikütuste tarbimisandmete kättesaamist, milleks võib heaks võimaluseks olla reaalajamajanduse[[30]](#footnote-31) andmepõhine aruandlus.

Avaliku sektori asutuste energiatõhususe koordinaartori ülesanne on koostada esmalt ärianalüüs ning seejärel luua seiresüsteem. Selle eeldatav kulu on 350 000 eurot aastani 2029.

Leevendused energiatarbe arvutuse metoodikas.

Kuna aastate kliimatingimused on erinevad ja ka teenused, mida avaliku sektori asutused pakuvad, võivad energiatarbimise mahtu ajas kasvatada või väheneda. Neid muutusi saab ja tuleb arvestada, kui ehitatakse üles avaliku sektori asustuste seiresüsteem ja -plaan.

Avaliku sektori asutuste soojusenergia (kütte) arvutustes saab arvesse võtta ka kliimaerinevusi riigi piires ning arvestada sisse võimaliku soojusenergia kasvu mõju, kui on näiteks erakordselt külm talv. Erisuste arvutamisel saab kasutada majandus- ja taristuministri määruse nr 36 „Nõuded energiamärgise andmisele ja energiamärgisele1“[[31]](#footnote-32) § 13 ja § 14 lõikes 5 esitatud arvutuskäiku. Eestis on kuus kliima poolest erinevat piirkonda: Jõhvi, Tallinn, Tartu, Valga, Pärnu ja Ristna. Nende piirkondade kraadpäevad[[32]](#footnote-33) (aastate lõikes saab neid arvutustes kajastada) on kajastatud ehitisregistris.[[33]](#footnote-34)

Avalike teenuste tasemed ja energiatõhusus.

Avalikud teenused võivad olla erinevad, näiteks haridus, lastehoid, meditsiiniteenused või tänavavalgustus jne. Selleks, et võtta arvesse juhtumeid, kus energiakasutus suureneb, sest hoonet laiendatakse või pikeneb tänavavõrk, kus on tänavavalgustus, käsitleme neid seletuskirjas avalike teenuste tasemetena.

Tabel 9. Avalike teenuste võrdlusparameetrid teenuste tasemete hindamiseks vastavalt energiatarbimisele

|  |  |
| --- | --- |
| **Energiatarbimine hoonetes** | **Võrdlusparameeter** |
| Kontori- ja haldushooned | m2 (pind, mille sisekliima on reguleeritud) |
| Haiglad ja muud tervishoiuhooned | m2 (pind, mille sisekliima on reguleeritud) |
| Koolid ja lasteaiad | m2 (pind, mille sisekliima on reguleeritud) |
| Ülikoolid | m2 (pind, mille sisekliima on reguleeritud) |
| Tehased ja töökojad | m2 (pind, mille sisekliima on reguleeritud) |
| Riigi omanduses olevad eluhooned | m2 (pind, mille sisekliima on reguleeritud) |
| Muud üldkasutatavad hooned (omanduses või üüritud) | m2 (pind, mille sisekliima on reguleeritud) |
| **Energiatarbimise valdkond** | **Võrdlusparameeter** |
| Tänavavalgustus | Valgustatud tänavad kilomeetrites või valgustipunktide arv |
| Veevarustus | Veetarbimine aastas |
| Reoveekäitlus | Aastas käideldud reovesi |
| Jäätmekäitlus | Jäätmeteke aastas |
| **Energiatarbimine liikuvusteenustes** | **Võrdlusparameeter** |
| Ühistransport | Aastas läbitud kilomeetrite arv |

Valem, mille kaudu võetakse arvesse teenustasemete muutust, on järgmine:

Pilt, millel on kujutatud tekst, Font, valge, logo

Tehisintellekti genereeritud sisu võib olla ebatõene.

Kus:

*FECadj* – kohandatud energia lõpptarbimine;

*FEC* – energia lõpptarbimine (kogutud andmed);

*Parbase* –teenuse taseme parameetri väärtus võrdlusaastal;

*Parrep* –teenuse taseme parameetri väärtus aruandeaastal.

Leevenduste rakendamine

Leevendused nagu kliimatingimused ja teenuse tasemed võimaldavad avalikul sektoril olla paindlikum eesmärkide täitmisel. Leevenduste rakendamine ja arvutamine ei ole iga avaliku sektori asututusse kohustus, vaid seda tehakse sektorite, valdkondade või piirkonna põhjal. Näiteks ei arvestata energia suhet kasulikku üldpõrandapinda iga kooli kohta eraldi, vaid tasa-arvutus tehakse, kui kõigi koolide energiatarbimine ning kasulik üldpõrandapind on teada. Kliimatingimusi arvestades (kraadpäevade kasutamine) tuleb seda teha igal aastal, mitte ainult siis, kui on külm talv. Leevendusmeetmeid tuleb rakendada kogu raporteerimise aja jooksul (aastani 2030).

Tasaarveldusi teeb ja hindab TTJA kui avaliku sektori energiasäästu koordinaator.

**Punktiga 18** asendatakse EnKSi §-s 5 sõna „keskvalitsus“ sõnadega „avaliku sektori asutus“ vastavas käändes. Tegemist tehnilise muudatusega. Paragrahv käsiteleb avaliku sektori asutuste hoonete energiatõhususe parandamist, seni on see piirdunud vaid keskvalitsusega, kuid eelnõuga laiendatakse kohuslaste ringi.

**Punktiga 19** muudetakse EnKSi § 5 lõikeid 1 ja 2.

Lõikes 1 asendatakse sõna „keskvalitsus“ sõnadega „avaliku sektori asutus“. Lõikega võetakse üle ka direktiivi artikkel 6 lõige 1(1). Täiendatakse, kes täidavad eri valdkondades koordinaatori rolli. Keskvalitsuse puhul jätkab selles rollis Rahandusministeerium, kohalike omavalitsuste puhul koordineerib hooneid Regionaal- ja Põllumajandusministeerium ning teistes valdkondades, näiteks haiglad ja ülikoolid, TTJA.

Rollide jaotamise lähtuti sellest, et keskvalitsuse koordineerimine on juba hästi korraldatud Rahandusministeeriumil. Kohalike omavalituste teemasid koordineerib juba Regionaal- ja Põllumajandusministeerium, kelle eestvedamisel on olemas ülevaade ka kohalike omavalituste hoonetest „Minu omavalitsus“ lehel[[34]](#footnote-35). Ülejäänud valdkonnad jäid TTJA-le, kes juba teeb hoonete energiatõhususe järelevalvet ja kellest saab ka avaliku sektori energiasäästu koordinaator.

Lõige 2 sätestab avaliku sektori hoonete rekonstrueerimisvajaduse (3%), fikseerib põrandapinna, mis ei vasta oluliselt rekonstrueeritavate hoone energiatõhususe miinimumnõude baastasemele (01.01.2024 seis). Lõikega võetakse üle direktiivi artikkel 6 lõiked 1(1), 1(5)

Ruutmeetrites väljendatud iga-aastast renoveerimiseesmärki direktiivi (EL) 2023/1791 kehtivuse ajal ei muudeta. See on muudatus võrreldes eelmise direktiiviga 2012/27/EL, mille kohaselt aasta renoveerimiseesmärk tuli arvutada igal aastal, võttes aluseks põrandapinna, mis ei vastanud riiklikele energiatõhususe miinimumnõuetele. Varem arvutaski keskvalitsus (Rahandusministeerium, kellel oli rekonstrueerimise kohutus) igal aastal mahud uuesti kinnisvaraportfellis olevate hoonete hulga järgi. Muudatus toob kaasa selle, et iga-aastane renoveerimismäär on oluliselt suurem[[35]](#footnote-36), kui see oli varem. Kuna esimese aruandeperioodi lõpuks (11.10.2025) kehtestatud võrdlusalust (01.01.2024 baastase) ja selle põhjal arvutatud iga-aastast renoveerimiseesmärki ei tule hoonete müümisel, lammutamisel, omandamisel või ehitamisel ajakohastada.

Taust

Energiatõhususe direktiiv laiendab avaliku sekotri asutuste mõistet ja seeläbi ka nende kohustusi. Lisaks üldisele energiatõhususe kokkuhoiule on ka eesmärgid avaliku sektori eri asutuste kinnisvarale. Avalik sektor ei ole enam vaid keskvalitsus, vaid see laieneb ka kohaliku omavalitusse asutustele, ülikoolidele, haiglatele jt. Uue nõude järgi peab iga aasta rekonstrueerima 3% avaliku sektori omanduses olevast üle 250 m2 üldpõrandapinnaga[[36]](#footnote-37) hoonetest. Nõue kehtib hoonetele, kus on tagatud reguleeritav sisekliima (sh temperatuuri hoidmiseks, tõstmiseks või langetamiseks) ja mis ei vastanud 01.01.2024 seisuga energiatõhususe miinimumnõuetele.

Direktiiv sõnastab rekonstrueerimise eesmärgi liginullenergia hoonena, kuid Euroopa Komisjon rõhutab, et liginullenergia hoone tähendab kulutõhusust. Eesti õigusruumis saab rekonstrueerimist kulutõhusale liginullenergia hoonena käsitada kui olulise rekonstrueerimisena energiatõhususe miinimumnõutele vastavaks (vastab C-klassile).

Iga-aastane 3% rekonstrueerimiskohustus avaliku sektori asutuste omandis olevate hoonete üldpõrandapinnast arvutatakse kõigi avaliku sektori hoonete peale kokku. Kohustus kehtib kõigile asutustele direktiivi kehtima hakkamisest (11.10.2025) ja selles ei tehta erandeid väiksematele kohalikele omavalitsutele, nagu see oli avaliku sektori üldise energiasäästu kohustuse puhul.

Baastaseme fikseerimine (01.01.2024 seis) tähendab, et iga-aastane 3% renoveerimise eesmärk põhineb ühel kindlal väärtusel (võrdlusalusel) kogu rakendusperioodil (2025. sügis–2030).

Rekonstrueerimiskohustus määratakse nende hoonete põhjal, mis on avaliku sektori omandis 100%, ehk välja jäävad need hooned, kus avaliku sektori asutus omab vaid osa hoonest (nt korterelamud, kus avaliku sektori asutuse omanduses on sotsiaalelupindu või ametikortereid, ning üüripinnad). See ei tähenda aga kindlasti seda, et ka nende hoonetega ei tuleks tegeleda. Nende puhul on vaja arvestada ning koostööd teha hoone teiste omanikega, et ühiselt hooneid rekonstrueerida.

Seal, kus avaliku sektori asutus on üürnik, peab avalik sektor läbirääkimisi hoonete omanikega – eeskätt siis, kui jõuab kätte otsustav hetk, näiteks üürilepingu uuendamine, kasutuse muutmine või olulised remondi- või hooldustööd –, et kehtestada lepingutingimused, võttes seejuures arvesse, kuidas muutub hoone energiatõhususe miinimumnõuetele vastavaks, seda eriti pikaajaliste lepingute puhul.

Renoveerimiskohustus määrati järgmise tabeli alusel (hoonete inventuurist on hiljem juttu).

Tabel 10. Avaliku sektori asutuste hoonete kohustuste kohaldamisala

|  |  |  |  |  |  |
| --- | --- | --- | --- | --- | --- |
| **Kategooria** | | **Inventuur** | **Arvestatakse võrdlusalu-sega****[[37]](#footnote-38)** | **Rekonstrueeri-miskohustus** | **Energiatõhususe miinimumnõudele rekonstrueeritud hoonete panus eesmärgi saavutamisse** |
| **Avaliku sektori asutuste kasutuses, kuid mitte omanduses (üüripinnad)** | | JAH | EI | EI[[38]](#footnote-39) | EI |
| **Avaliku sektori asutuste omanduses** | Hooned, mis 1. jaanuaril 2024 juba on liginullenergiahooned | JAH | EI | EI | EI |
| Sotsiaaleluruumid, mille renoveerimine EI ole kuluneutraalne | JAH | EI | EI | EI |
| Sotsiaaleluruumid, mille renoveerimine on kuluneutraalne | JAH | JAH | JAH | JAH |
| Hooned, mille muutmine liginullenergiahooneks ei ole tehniliselt, majanduslikult või funktsionaalselt teostatav) | JAH | JAH | EI | JAH[[[39]](#footnote-40)](https://eur-lex.europa.eu/legal-content/ET/TXT/HTML/?uri=OJ:L_202401716#ntr48-L_202401716ET.000301-E0048) |
| Erihooned, millele energiatõhususe miinimumnõuded ei kohaldu EhSi § 62 lg 2 järgi. | JAH | JAH | JAH | JAH[[40]](#footnote-41) |
| Kõik muud hooned > 250 m2, mille suhtes kohaldatakse renoveerimiskohustust | JAH | JAH | JAH | JAH |
| Muud hooned ≤ 250 m2 | | EI[[41]](#footnote-42) | EI | EI | EI |

Rekonstrueerimiskohustusega hoonete baastaseme määramine

Eelnõu koostamisel kasutati järgmiseid andmeid:

* riigi kinnisvara registri andmed (keskvalitsus);
* Minu omavalitsus lehel olevad kohalike omavalituste kinnisvara vaade;
* Haridus- ja Teadusministeeriumi esitatud andmed üli- ja kutsekoolide hoonete kohta;
* Sotsiaalministeeriumi esitatud andmed haiglate kohta.

Andmete filtreerimisel jäeti nimistust välja kõigepealt need hooned, kus kasulik üldpõrandapind oli alla 250 m2, seejärel hooned, kus ei olnud reguleeritav sisekliima tagatud, siis hooned, mis ei olnud 100% ulatuses avaliku sektori asutuse omandis (paljud korterelamud, kus on mõni sotsiaalelupind või ametikorter), ja viimase kriteeriumina hooned, mille kehtiv energiamärgis oli energiaklassiga vähemalt C või parem.

Kogupilt kujunes välja järgmiselt.

Joonis 3. Avaliku sektori asutuste hoonete kogupinna kujunemine.

Rekonstrueerimise baastaseme aluseks on ~ 3760 hoonet, kogupinnaga ~ 6 550 000 m2. Sellest 3% on ~ 197 000 m2, mis tuleb igal aastal viia olulise rekonstrueerimise energiatõhususe miinimumnõuetega (C klass) vastavusse.

Baastaseme sisse arvestatakse kõikide erikategooriatesse kuuluvate hoonete (nt töökojad, laod, ka kultuuriväärtuslikud hooned) energiakasutus. Neile kõigile ei rakendu rekonstrueerimisnõue (vt järgmist peatükki ja eespool olevat tabelit 10), aga need mõjutavad oma kasuliku üldpõrandapinnaga baastaset, suurendades iga-aastast rekonstrueerimismahtu.

Rekonstrueerimise erisused.

Kõiki hooneid tõenäoliselt ei saa energiatõhususe miinimumnõuetele vastavaks rekonstrueerida nende eripära tõttu. Energiatõhususe meetmed ei pruugi olla piisavalt tehniliselt, majanduslikult ja funktsionaalselt teostatavad, et tagada energiatõhususe miinimumnõuded, sõltumata hoone kasutusotstarbest.

Tehnilist, majanduslikku ja funktsionaalset teostatavust tuleks tõlgendada järgmiselt:

- tehniline teostatavus – tehnilistel põhjustel on võimalik nõudeid täita; tehniliselt teostamatu aga juhul, kui hoone ja tehnosüsteemide tehniliste näitajate tõttu ei saa nõudeid järgida (nt päikesepaneelide panek eeldab ka käidukorraldust),

- majanduslik teostatavus sõltub nõuete täitmise kuludest ja sellest, kas need kulud on kavandatava sekkumise (nt süsteemi uuendamise) kulude suhtes proportsionaalsed; eeldatav kasu kaalub kulud üles, võttes arvesse süsteemi eeldatavat tööiga;

- funktsionaalne teostatavus sõltub sellest, kas nõuete täitmine toob kaasa muutusi, mis takistaksid süsteemi toimimist või hoone (või selle osa) kasutamist, võttes arvesse konkreetseid piiranguid (nt tehnilisi eeskirju), mida võidakse süsteemi ja/või hoone suhtes kohaldada.

Need tingimused annavad avaliku sektori asutustele teatud paindlikkuse, milliseid hooneid ja kuidas rekonstrueerida, tagada tuleb vaid üldeesmärk 3% (197 000 m2) rekonstrueerimine energiatõhususe miinimumtaseme vastavaks.

Kultuuriväärtuslikud hooned

Kultuuriväärtuslikele hoonetele (mõiste ehitusseadustiku[[42]](#footnote-43) § 62 lõike 2 punktis 1) energiatõhususe nõuded praegu üldse ei rakendu. Hoonete energiatõhususe direktiivi[[43]](#footnote-44) (EL 2024/1275) järgi ei kuulu aga kultuuriväärtuslikud hooned enam erandi alla, seetõttu on muutmisel ka EhSi § 62 lõige 2.

Keskvalitsusel ja KOVidel on u 400 kultuuriväärtuslikku hoonet (sh ehitismälestis, miljööväärtuslikul alal paiknevad hooned, UNESCO pärand jt) kogupinnaga umbes 590 000 m2. Direktiiv sätestab, et nende hoonete rekonstrueerimistööd saab 3% nõude täitmisel arvesse võtta siis, kui kultuuriväärtuslikele hoonetele sätestatakse teatavad miinimumnõuded. Eesti seda leevendusmeedet rakendab ja Kliimaministeerium koostöös Kultuuriministeeriumi ja Muinsuskaitseametiga on välja töötamas miinimumnõudeid avaliku sektori asutuste kultuuriväärtuslikele hoonetele. Miinimumnõuded peavad olema liginullenergiahoone või heitevaba hoone mõistele võimalikult lähedal, võttes arvesse hoone eriomadusi.

Kui miinimumnõudeid ei määrata ning leevendusmeedet ei kasutata, on tõenäoline, et need hooned jäävad prioriteetidest välja ning nende korrastamisega ei tegeleta.

Kultuuriväärtuslike hoonete hulka võivad kuuluda ka kultuskohtadena või religioosseks tegevuseks kasutatavad hooned, kuid need hooned ei kuulu avaliku sektori asutusele, seetõttu neid ei võeta arvesse ei baastaseme määramisel ega kohandu neile ka koostatavad kultuuriväärtuslike hoonete miinimumnõuded.

Relvajõud

Relvajõudude hooned võetakse baastaseme arvutustes arvesse. Relvajõududele või keskvalitsusele kuuluvatele ja riigikaitse eesmärke teenivatele hoonetele ei rakendu renoveerimisnõuded, v.a individuaalsed eluruumid (nt kasarmud) ja kontorihooned, sest nende hoonete rekonstrueerimistööd on sarnased ja enamasti kulutõhusad, nagu on ka avaliku sektori asutuste või erasektori omandis olevate kontorihoonete rekonstrueerimine.

**Punktiga 20** muudetakse EnKSi §5 lõiget 4, mis sätestab erandid hoonetele, millele rekonstrueerimisnõue ei rakendu. Lõikega 4 võetakse üle direktiivi artikkel 6 lõige 1 kolmas lõik ja lõige 2, kui leevendused nõude rakendamisel. Selguse mõttes on nõuded nüüd eri punktidena välja toodud. Muutmata kujul senises sõnastuses on punktid 1 ja 2 (erandid ehitusseadustiku aluse ja, erandid relvajõudude erihoonetele). Uue punktina sätestatakse erandid sotsiaalhoonetele ja -eluruumidele puhuks, kui renoveerimine toob kaasa üüritõusu ja mõjub negatiivselt energiaostuvõimetusele.

Sotsiaaleluruumid

Eestis on sotsiaaleluruum määratletud sotsiaalhoolekande seaduse[[44]](#footnote-45) §-s 14, mis sätestab, et sotsiaaleluruum on kohalikule omavalitsusele kuuluv üürieluruum, mida kasutatakse sotsiaalteenusena ajutise eluaseme pakkumiseks. Sotsiaaleluruumi eesmärk on tagada elamispind isikutele, kes on sattunud majanduslikesse või sotsiaalsetesse raskustesse ning vajavad tuge iseseisva toimetuleku saavutamiseks.

Sotsiaaleluruumide peamised põhimõtted: ajutisus – neid ei anta eluaegseks kasutamiseks, vaid seni, kuni inimene suudab leida iseseisva lahenduse; sihtgrupp – abivajajad, näiteks väikese sissetulekuga pered, töötud, terviseprobleemidega inimesed, kodutud, lastega pered, vägivallaohvrid jms; omavalitsuse vastutus – kohalik omavalitsus otsustab, kellele ja millistel tingimustel eluruume eraldatakse; tingimused – üüri suurus ja muud tingimused määratakse kindlaks omavalitsuse määrustega.

Baastaseme määramisel võetakse arvesse sotsiaaleluruumid hoonetes (kortermajad ja üksikelamud), mille kasulik üldpõrandapind on üle 250 m2, mis on avaliku sektori asutuste omanduses ja mis 1. jaanuaril 2024 ei vastanud energiatõhususe miinimumnõuetele.

Keskvalitsusel on selliseid eluhooneid kaks ja kohalikul omavalitsusel u 200.

Direktiiv annab võimaluse vabastada avaliku sektori asutuse omandis sotsiaaleluruumidega hoone renoveerimiskohustusest, kui renoveerimine tooks sotsiaaleluruumides elavatele inimestele kaasa üüritõusu, mis ei piirdu energiaarvetelt saadava majandusliku kokkuhoiuga.

Sotsiaaleluruumidega hoones tuleb hinnata renoveerimisega saavutatavat energiakulude vähenemist (võttes arvesse energiasäästu ja energiahindade kujunemist) ning kaalutakse, kas see on renoveerimiskulude katmiseks piisav. Kui energiaarvetelt saadav majanduslik kokkuhoid ei kata renoveerimiskulusid, tuleb hinnata muid võimalusi, et vältida renoveerimiskulude tervikuna ülekandumist elanikele, näiteks kulude osalist rahastamist avaliku või erasektori rahastamisvahenditest, sh kliimameetmete sotsiaalfondist rahastatavate meetmete ja investeeringute kaudu. Seda tuleks teha olukorras, kus üüri küsitakse proportsionaalselt eluruumi väärtusega ja eluruumi renoveerimise (sh energiatõhususe parandamise) kulud kanduvad üüri suurenemise kaudu üle leibkondadele.

Kuluneutraalsus tähendab, et hoone renoveerimiseks vajalik investeering on sama suur või väiksem kui hoone renoveerimisjärgse olelusringi jooksul eeldatavasti saadava kasu rahaline ekvivalent. Kuluneutraalsuse hindamisel saab arvesse võtta ka renoveerimisjärgseid väiksemaid hoolduskulusid ja paremaid elamistingimusi. Selleks, et hinnata kuluneutraalsust, töötab Kliimaministeerium välja asjakohase metoodika, kus on täpsustatud, kuidas teha kindlaks arvutamiseks vajalikud näitajad, nagu renoveerimiskulud, diskontomäärad, tulevased energiahinnad, tarbimine enne ja pärast renoveerimist jne.

Kuluneutraalsuse põhimõtet võib pidada järgituks, kui on täidetud järgmine tingimus:

Pilt, millel on kujutatud tekst, Font, järjekord, kuvatõmmis

Kirjeldus on genereeritud automaatselt,

kus

RC – hoone energiatõhusamaks renoveerimise kulud;

E – kogu energiaarve;

OC – muud kulud;

OB – muu kasu;

Br – enne renoveerimist;

ar – pärast renoveerimist;

r – kohaldatud diskontomäär;

i – aasta, mille kulusid ja kasu hinnatakse;

rl – hoone järelejäänud kasutusiga enne renoveerimist.

Võrrandi parem pool kajastab hoone jooksvate kulude kokkuhoidu, mis saavutatakse kogu kasutusea jooksul ja mida on asjakohaselt diskonteeritud. Võrrand on esitatud summeerimisena, et võtta vajaduse korral arvesse muutusi energiakuludes ning muudes kuludes ja muus kasus, mida on saabuvatel aastatel oodata.

Metoodikas tuleks arvestada järgmisega:

- hindamisel ei tuleks arvesse võtta sotsiaaleluruumides elavate leibkondade makstavaid tegelikke energiakulusid, kui need on turuhinnast madalamad, vaid vaadelda tuleks tinglikku arvet, mis on arvutatud keskmiste tariifide ja hinnangulise tarbimise alusel, näiteks hoonete energiatõhususe direktiivi I lisa kohase hoonete energiatõhususe arvutamise metoodika kohaselt. Üüritõusu hindamisel tuleks siiski arvesse võtta üksnes üürnike tegelikult saavutatud energiasäästu;

- energiatõhusamaks renoveerimise kulude hindamisel tuleks arvesse võtta kasutusea lõppu jõudnud ehitusdetailide väljavahetamise kulusid. Näiteks kui gaasikatel tuleb välja vahetada, tuleks energiatõhusamaks renoveerimise kulude hulka arvestada üksnes erinevus energiatõhusa süsteemi (nt soojuspumba) hinna ja gaasikatla asendamiseks turul kättesaadava kõige tõenäolisema alternatiivi hinna vahel;

- asendatavate elementide eeldatavat kasutusiga tuleks arvesse võtta kasu hindamisel ja seda tuleks hinnata samamoodi nagu selle metoodika puhul, mida kasutatakse kuluoptimaalse taseme hindamiseks komisjoni delegeeritud määruse (EL) nr 244/2012 (49) I lisa järgi. Hoone jääkväärtuse arvutamisel peaksid liikmesriigid tuginema delegeeritud määruse (EL) nr 244/2012 (millega kehtestatakse võrdlusmeetodite raamistik hoonete ja ehitusdetailide energiatõhususe miinimumnõuete kuluoptimaalse taseme arvutamiseks) I lisale. Selles on sätestatud, et liikmesriigid peavad kasutama eluhoonete ja üldkasutatavate hoonete puhul 30aastast ning kaubanduslike ja mitteeluruumide puhul 20aastast arvutusajavahemikku;

- muud tulu, näiteks seda, mis saadakse päikesepaneelidest, tuleks käsitada osana muust renoveerimisjärgsest kasust. Näiteks päikeseenergia jagamine sotsiaaleluruumide üürnike vahel, mis võimaldab pakkuda rohelist elektrit madalama hinnaga. Energiatõhusamaks renoveerimisel väheneksid energiaarved ja kahaneksid need kaudsed energiakulud, mida ei pruugi näha olla, kui vaadelda üksnes energiaarvet;

- renoveerimine võib kaasa tuua lisatöid kas nõuete tõttu või selleks, et hoonet veelgi täiustada. Näiteks võib hoone renoveerimiseks olla vaja viia hoone vastavusse tuleohutust, ligipääsetavust või elektrijuhtmestikku käsitlevate eeskirjadega või võidakse renoveerimise käigus luua uusi elupindasid (nt katusele).

Seda kõike analüüsitakse metoodika väljatöötamisel, kuidas lisakasu arvestada kui renoveerimisjärgset muud kasu.

**Punktiga 21** täiendatakse EnKS § 5 lõikega 41, mis annab volitusnormi metoodika koostamiseks, mis aitab arvestada kulutõhusat rekonstrueerimist sotsiaalhoonete ja -eluruumide jaoks, mis ei tooks kaasa üüritõusu energiaostuvõimetutele isikutele ja riskirühmadele.

**Punktiga 22** muudetakse EnKSi § 5 lõiget 5, mis sätestab reeglid juhuks, kui rekonstrueeritakse rohkem kui 3% aastas, ning kuidas neid mahte arvestada järgnevate aastate eesmärkide täitmisel. Lõikega võetakse üle direktiivi artikkel 6 lõige 3, kui leevendusmeede mis võimaldab eesmärki (3% rekonstrueerimise nõue) paindlikumalt täita..

**Punktiga 23** muudetakse EnKSi § 5 lõiget 6, mis sätestab reeglid, kuidas arvestada renoveerimiseesmärkidesse hoone lammutamise korral uue hoone ehitamine. Lõikega võetakse üle artikkel 6 lõige 4, kui leevendusmeede, mis võimaldab eesmärki (3% rekonstrueerimise nõue) paindlikumalt täita. Uut hoonet saab rekonstrueerimise eesmärkide täitmisel arvestada vaid siis, kui tehakse arvutus/analüüs, mis kinnitaks, et olemasoleva hoone lammutamine ja asendamine uue hoonega on energiatarbimise ja hoone olelusringi jooksul tekkiva CO2 heite vaatenurgast kulutõhusam ning säästlikum hoone renoveerimisest. Olelusringi CO2 heitena käsitatakse nii tegevuse käigus tekkivaid heitkoguseid kui ka koguseid, mis tekivad vana hoone lammutamisel.

Selle eesmärk on, et tähelepanu oleks hoonete rekonstrueerimisel, mitte lammutamisel ja uute ehitamisel. Lähenemist toetab ka „Hoonete rekonstrueerimise pikaajaline strateegia“[[45]](#footnote-46).

Lammutamine ja asendamine

Mõningatel tingimustel arvestatakse iga-aastase renoveerimismäära hulka eelmise kahe aasta jooksul lammutatud hoonete asemele omandatud uute hoonete kasulik üldpõrandapind. Uue liginullenergiahoone või heitevaba hoone arvestamine iga-aastase renoveerimismäära saavutamiseks on lubatud vaid juhul, kui on täidetud kaks kriteeriumi:

1) uus hoone asendab eelmise kahe aasta jooksul lammutatud avaliku sektori asutuse hoonet;

2) olemasoleva hoone lammutamine ja asendamine uue hoonega on energiatarbimise ja hoone olelusringi jooksul tekkiva CO2 heite vaatenurgast kulutõhusam ja säästlikum kui hoone renoveerimine. Olelusringi CO2 heide hõlmab seonduvaid (renoveerimis- ja ehitusetapi) heitkoguseid ja tegevuse käigus tekkivaid heitkoguseid ning heitkoguseid, mis on seotud vana hoone lammutamisega.

Hoone lammutamise ja asendamise kriteeriumid on tabelis 11.

Tabel 11. Lammutamise ja asendamise kriteeriumid

|  |  |
| --- | --- |
| **Parameetrid** | **Tingimus** |
| Kulutõhusus | Olemasoleva hoone lammutamise kogukulud (eurodes) + uue hoone ehitamise kogukulud (eurodes) **<** olemasoleva hoone renoveerimise kogukulud (eurodes) |
| Säästlikkus | Renoveeritud hoone energia kogutarbimine (kWh) hoone järelejäänud hinnangulise majandusliku olelusringi jooksul + energia kogutarbimine (kWh) renoveerimisetapis **>** uue hoone energia kogutarbimine (kWh) sama arvu aastate jooksul + energia kogutarbimine (kWh) lammutus- ja ehitusetapis  ja  renoveeritud hoone CO2 heide (CO2 ekvivalenttonnides) hoone järelejäänud hinnangulise majandusliku olelusringi jooksul + olelusringi CO2 heide (CO2 ekvivalenttonnides) renoveerimisetapis **>** uue hoone CO2 heide (CO2 ekvivalenttonnides) sama arvu aastate jooksul + olelusringi CO2 heide (CO2 ekvivalenttonnides) lammutus- ja ehitusetapis |

Metoodika, kuidas olemasolevate hoonete olelusringi nii renoveerimisel kui ka järelejäänud hinnangulise majandusliku olelusringi arvestada, töötab välja Kliimaministeerium.

**Punktiga 24** lisatakse EnKSi § 5 lõige 61, mis annab volitusnormi metoodika koostamiseks, kuidas arvutada olemasoleva hoone olelusringi CO2.

**Punktiga 25** muudetakse EnKSi § 5 lõiget 7. Lõikega võetakse üle direktiivi artikkel 6 lõige 5. Muudatuse eesmärk on täpsustada, mida sisaldab avaliku sektori asutuste hoonete inventuur ja asjaolu, et selle koostab avaliku sektori energiatõhususe koordinaator (TTJA).

Osaliselt on eelnõu mõjuanalüüsi osaks avaliku sektori asutuste hoonete inventuur juba olemas, kuid seda tuleb ehitisregistri andmete alusel veel täpsustada ja ajakohastada. Oluline on, et ehitisregistrina on olemas hea platvorm, kus tulevikus ka avaliku sektori asutuste hoonete inventuur avaldada.

Avaliku sektori hoonete inventuur

Avaliku sektori energiatõhususe koordinaator peab hiljemalt 11. oktoobril 2025 koostama ja avaldama avaliku sektori hoonete inventuuri andmed.

Inventuur tehakse kõikides avaliku sektori hoonetes, nii omanduses kui ka kasutuses (üüritud pinnad), mille kasulik üldpõrandapind on suurem kui 250m2.Inventuur peab sisaldama iga hoone põrandapinda ruutmeetrites, energiamärgist ja kütte, jahutuse, elektrienergia ja sooja veega seotud aastast mõõdetud energiatarbimist, kui need andmed on kättesaadavad. Inventuuri ajakohastatakse vähemalt iga kahe aasta tagant.

Tabelis 13 on toodud näitena, mida inventuur peaks ja võiks sisaldama.

Tabel 13. Avaliku sektori asutuste hoonete inventuuri andmete kokkuvõte

|  |  |
| --- | --- |
| **Andmed** | **Liik** |
| Põrandapind  Energiamärgis | Kogumine ja üldsusele kättesaadavaks tegemine on **kohustuslik** |
| Soojuse, jahutuse, elektrienergia ja sooja vee mõõdetud tarbimine | Kogumine ja üldsusele kättesaadavaks tegemine on **kohustuslik,** **kui teave on kättesaadav** |
| Hoones asuv avaliku sektori asutus  Linn/piirkond  Aadress  Kas hoone on avaliku sektori asutuse omanduses või üüritakse seda | Kogumine on tungivalt soovitatav, et hõlbustada inventuuri tulemuste kasutamist |
| Kas hoone on renoveerimise võrdlusaluses või on sellest välja jäetud  Renoveerimise seis  Renoveerimise kuupäev  Lammutamise kuupäev  Hoone ehitamise kuupäev  Kas hoone asendab lammutatud hoonet | Soovituslik. Andmed, mis võimaldavad liikmesriikidel arvutada võrdlusaluse ja iga-aastase eesmärgi |
| Omanik  Valduslik olukord  Hoones asuv asutus  hoone omadused  hoone liik  praegune energiatõhususe tase  … | Soovituslik. Muud andmed, mis on kasulikud selleks, et kasutada inventuuri tulemusi avaliku sektori asutuste hoonete renoveerimise kavandamisel |

**Punktiga 26** muudetakse EnKSi § 5 lõiget 9, mis sätestab nõuded avaliku sektori asutuste inventuuri andmete üldsusele kättesaadavusele ning inventuuri andmete esitamine Euroopa hoonefondi vaatluskeskusele hoonete energiatõhususe direktiivi ((EL) 2024/1275)[[46]](#footnote-47) artikli 22 punkti 5 järgi.

**Punktiga 27** muudetakse EnKSi § 5 lõiget 11, sätestades nõuded avaliku sektori asutustele, kui sõlmitakse või uuendatakse üürilepinguid hoonetes, mis ei ole veel heitevabad. Lõikega võetakse üle direktiivi artikkel 6 lõige 1(4). Üürilepinguis tuleb ka märkida, millal jõutakse heitevaba eesmärgini.

Heitevaba hoone mõiste ei ole Eesti õigusruumis kasutusel, kuid selle mõiste sätestab hoonete energiatõhususe direktiiv (EL) 2024/1275, mis on samuti ülevõtmisel. Direktiiv sätestab, et heitevaba hoone on väga suure energiatõhususega hoone, mis ei vaja üldse energiat või vajab seda väga vähe, ei tekita kohapeal fossiilkütustest CO2 heitkoguseid ega tekita üldse või tekitab väga väikeses koguses kasutusaegseid kasvuhoonegaaside heiteid.

**Punktiga 28** täiendatakse EnKSi § 5 lõikega 12, millega võetakse üle direktiivi artikkel 29 lõige 4. Lõikega 12 sätestatakse sätestades kohustus hinnata energiatõhususe lepingute ja muude tulemuspõhiste energiateenuste kasutamise teostatavust olukorras, kus avaliku sektori asutus plaanib rekonstrueerida hoonet, mille üldpõrandapind on suurem kui 750 m2. Energiatõhususe leping[[47]](#footnote-48) on juba kehtiv mõiste (EnKS § 2 lg 13), mida eelnõus ei muudeta. Energiatõhususe lepingu puhul väldib energiateenuse saaja investeerimiskulusid, kasutades osa energiasäästu finantsväärtusest selleks, et maksta täielikult või osaliselt investeeringu eest, mille on teinud kolmas isik.

Energiatõhususe koordinaator on küll välja töötanud energiatõhususe lepingu näidise[[48]](#footnote-49), kuid praktilist kasutust ei ole see seni leidnud. Energiatõhususe lepingud ei ole Eestis siiski levinud, pigem eelistatakse ise olla rekonstrueerimistööde tellija.

Avaliku sektori eeskuju energiatõhususe lepingutest (alustades selle mõtteviisi kaalumisest) aitab ligi meelitada erakapitali ja luua uuenduslikke ärimudeleid, mis on EL hoonete renoveerimise määra suurendamise võti.

**Punktiga 29** asendatakse EnKSi § 6 sõna „keskvalitsus“ sõnadega „avaliku sektori asutus“. Tegemist on tehnilise muudatusega. Paragrahv käsitleb avaliku sektori asutuste energiatõhusaid oste, mis seni on olnud keskvalitsuse kohustus, kuid nüüd kohuslaste ring laieneb mõiste laiendamise tõttu (vt seletuskirja § 1 p 1).

**Punktiga 30** täiendatakse EnKSi § 6 lõiget 3 pärast sõna „suurem“ tekstiosaga „, samuti arvestatakse § 21 energiatõhususe esikohale seadmise põhimõtet“. Võetakse üle direktiivi artikkel 7 lõige 1. Täienduse järgi tuleb ka avaliku sektori ostude puhul kaaluda energiatõhususele esikohale seadmist. Näiteks kui energiakulude kokkuhoiuks soovitakse rekonstrueerimata hoonesse paigaldada soojuspumpa. Siis tuleks kaaluda ka hoone soojustamist kombinatsioonis väiksema võimsusega soojuspumbaga, mis võib olla kulutõhusam kui võimsama soojuspumba valik.

**Punktiga 31** täiendatakse EnKSi § 6 lõikega 31. Võetakse üle direktiivi artikkel 7 lõige 3. Avaliku sektori ja võrgustiku sektori hankijad hindavad olulise energia osakaaluga teenuslepingute hangete korral, kas saaks sõlmida pikaajalist energiatõhusust andvaid lepinguid, mille tulemusena saavutatakse pikaajaline energiasääst. Olulise energia osakaaluga teenuslepingud on näiteks kütte- või transporditeenuste lepingud, hoonete või tänavavalgustuse hoolduslepingud või energiat tarbivate rajatiste haldamise lepingud. See eeldab taas energiateenuse turu arenemist ja uute ärimudelite tekkimist, kus avaliku sektori asutused saavad olla suunanäitajaks.

**Punktiga 32** täiendatakse EnKSi § 6 lõikega 41, mis sätestab, et avaliku sekotri asutus ei pea energiatõhususe nõudeid jälgima, kui see pärsib rahvatervise hädaolukordadele reageerimist. Võetakse üle direktiivi artikkel 7 lõige 2, kui leevendusmeede rahvatervise hädaolukorrale, mis täiendab juba olemasolevat erandid relvajõududele (EnKS-i 6 lõige 4).

ELi õigusaktides ametlikku määratlust „rahvatervise hädaolukord“ ei ole, seda võib laialt määratleda kui bioterrorismist, epideemiast (nt seedeelundite haigus, malaaria, denge, Zika) või pandeemilisest haigusest (nt linnugripp, COVID-19) põhjustatud haiguse või terviseprobleemi ilmnemist või selle ilmnemise vahetut ohtu või uudset ja väga eluohtlikku nakkustekitajat või bioloogilist toksiini, mis ähvardab tõsiselt põhjustada arvukaid surmajuhtumeid või alalist või pikaajalist puuet. Eesti õigusruumis vastaks „rahvatervise hädaolukord“ eriolukorra seaduse[[49]](#footnote-50) § 5 nakkushaiguste leviku sätetele.

**Punktiga 33** täiendatakse EnKSi § 7 lõige 1. Energiaga seotud otsuste ja investeeringute ettevalmistamisel ja heakskiitmisel tuleb algusest peale ette näha nõuetekohaselt määratud ulatusega järelhindamine, milles hinnatakse mõju energiatarbimisele, laiemat kasu ja neid mõjutavaid tegureid. Näiteks on oluline kontrollida, kas osa kõnealusest taristust võiks asendada või vähemalt investeeringuid edasi lükata tarbimise juhtimise meetmete abil. Arukate võrkude kasutuselevõtt on oluline energiatõhususe parandamise vahend, kuna see suurendab märkimisväärselt tarbijate võimalusi tegutseda tarbimise ja arvetel esitatava teabe põhjal. Selline lähenemine võimaldab vähendada või nihutada tarbimist, mille tulemuseks on energiasääst lõpptarbimises ja tänu võrgutaristu ja tootmisvõimsuste optimaalsemale kasutamisele ka sääst energia tootmises, ülekandmisel ja jaotamisel.

**Punktiga 34** muudetakse EnKSi § 7 lõiget 3 ja täpsustatakse Konkurentsiameti otsuste tegemise põhimõtteid (tuleb lähtuda energiatõhususe esikohale seadmise põhimõttest ning selle rakendamist kirjeldavatest juhenditest ning soovitustest).

**Punktiga 35** lisatakse EnKSi § 8 lõiked 6-9.

Lõikega 6 võetakse üle direktiivi artikkel 26 lõige 7. Muudatuse eesmärk on laiendada rajatiste hulka, mille koostatakse energiatõhususe suurendamise majandusliku teostatavuse kulude-tulude analüüs. Varem oli taolise analüüsi koostamine kohustuslik, kui kavandati uut soojuselektrijaama, mille summaarne nimisoojusvõimsus ületas 20 MW.

Lõikesse 6 lisatakse punktid 1-4. Muudatuse järel koostaksid sellise analüüsi:

Punkt 1 - soojuselektrijaamad, mille keskmine aastane summaarne sisendenergia ületab 10 MW, et hinnata käitise kui tõhusa koostootmisjaama toimimise kulusid ja tulusid;

Punkt 2 - tööstuskäitised, mille keskmine aastane kogusisendenergia on üle 8 MW, et hinnata käitises ja väljaspool seda tekkiva heitsoojuse kasutamist;

Punkt 3 - teenindusrajatised, mille keskmine aastane kogusisendenergia on üle 7 MW, näiteks reoveepuhastusjaamad ja maagaasi veeldusjaamad; et hinnata käitises ja väljaspool seda tekkiva heitsoojuse kasutamist;

Punkt 4 - andmekeskused, mille summaarne nimisisendenergia ületab 1 MW taset, et hinnata kulude-tulude analüüsi, sealhulgas, kuid mitte ainult, tehnilist teostatavust, kulutõhusust, mõju energiatõhususele ja kohalikule küttenõudlusele, sealhulgas hooajalisi kõikumisi heitsoojuse kasutamisest majanduslikult põhjendatud nõudluse rahuldamiseks ning kõnealuse käitise ühendamisega kaugküttevõrku või tõhusasse/taastuvenergia lahendusel põhinevasse kaugjahutussüsteemi või muudesse heitsoojuse taaskasutamise rakendustesse.

Rajatiste hulga laiendamine on vajalik, sest üksiku tööstuskäitise või andmekeskuse heitsoojuse kogus megavatt-tundides võib ületada keskmise Eesti linna kaugküttevõrgu aastast soojustarbimist. Analüüsiga saadakse teada, kas näiteks andmekeskuse ühendamine kaugküttevõrguga on majanduslikult teostatav või mitte.

Lõikega 7 määratakse volitusnorm kütte- ja jahutustarne energiatõhususe suurendamise majandusliku teostatavuse hindamiseks koostatakse kulude-tulude analüüsi metoodika kehtestamiseks.

Lõikega 8 millega võetakse üle direktiivi artikkel 26 lõige 8 punkt a, mis on leevendav meede. Lõikega vabastatakse majandusliku kulude-tulude analüüsi koostamise kohustusest tipptunni- ja varuelektrijaamad, mis on kavandatud töötama alla 1 500 töötunni aastas viie aasta libiseva keskmisena. Töötunde kontrollib Elering AS. Tipptunni- ja varuelektrijaamade energiatõhususe suurendamine on keerulisem kui ühtlasema koormusega soojuselektrijaamade puhul. Seega pole mõistlik seda kohustust nendele rajatistele laiendada.

**Punktiga 36** täiendatakse EnKSi § 11 lõiget 1 pärast tekstiosa „töötlemise“ tekstiosaga „viisil, mis kajastab täpselt tegelikku energiatarbimist ning on konkurentsivõimeline“.

**Punktiga 37** muudetakse EnKSi § 11 lõiget 3. Võrgukasutajatele pakutakse nutivõrkude jätkuva kasutuselevõtuga energiatõhususe suurendamiseks ja nõudluse juhtimiseks vajalikke nutiarvestitega seotud lisateenuseid. Info selle kohta avaldab iga võrguettevõtja oma veebilehel. Kaugloetavad arvestid ja kulujaoturid hõlbustavad lõpptarbijate ligipääsu tarbimisandmetele ning võimaldavad eri tööriistade loomise kaudu suurendada tarbimiskohtades energiatõhusust. Samas ei eeldata väikestelt kaugküttevõrkudelt (kui võrgus on paar maja) kaugloetavate arvestite paigaldamist ja andesüsteemi ülesehitust, kui see on kulukam kui saavutatav energiasääst.

**Punktiga 38** lisatakse EnKS-i peatükki 5 § 133, mis sätestab nõuded millised on lõpptarbija põhiõigused küttele, jahutusele ja soojale tarbeveele. Paragrahviga võetakse üle direktiivi artikkel 21. Sarnased nõuded on juba elektri ja gaasimüüjatele - elektrituruseaduse peatükk 8 (Lepingud) ning 28.07.2017 Majandus- ja taristuministri määruse nr. 41 „Gaasituru toimimise võrgueeskiri“[[50]](#footnote-51) § 15 ja 18. Kuid nõuded puudusid seni veel kütte, jahutuse ning sooja tarbevee lahenduste müüjatele. Euroopa Komisjon on selle kohta andnud välja ka omapoolsed juhised[[51]](#footnote-52).

Lõikega 1 sätestatakse energiatarnijaga sõlmitava lepingu miinimumnõuded (direktiivi artikkel 21 lõige 2).

Punkt 1 – energiatarnija nimi, äriregistri- või isikukood, aadress ja kontaktandmed. Sätte eesmärk on, et lõpptarbijad saaksid selgelt ja kahtlusteta kindlaks teha, kes on teine lepingupool ja kuidas temaga ühendust võtta.

Punkt 2 – osutatud teenuste kirjeldus ja lepingus lsisalduva kvaliteedi põhinäitajad või viide kättesaadavale dokumendile, milles on põhinäitajad esitatud. Kütte- ja jahutussüsteemide ning sooja tarbeveega seotud teenuste kvaliteet hõlmab mitmesuguseid aspekte, nagu süsteemide tõhusus, usaldusväärsus ja ohutus ning nende hooldamisel ja parandamisel osutatavate teenuste kvaliteet.

Punkt 3 - lepingus sisalduvate ja ilma lisatasudeta pakutavate hooldusteenuste liigid. Hooldusteenused võivad olla näiteks soojussõlme hooldus, filtrite vahetamine aga ka avariiteenus – kuid need ei pruugi kõik olla ilma lisatasudeta. Mis teenused on lepinguga kaetud, selgub lepingust.

Punkt 4 - asjakohase teabe saamise viisid kõigi kohalduvate tasude, hooldustasude ning seotud toodete ja teenuste kohta. Kui lisatasudeta hooldustöid ei ole, siis need tuleb selgelt välja tuua.

Punkt 5 - lepingu kestus, lepingu ja teenuse osutamise, sealhulgas seotud toodete ja teenuste, pikendamise ja lõpetamise tingimused ning teave selle kohta, kas lepingu tasuta lõpetamine on lubatud.

Punkt 6 - võimalikud hüvitised ja tagasimaksmise kord juhul, kui teenuse kvaliteet ei vasta kokkulepitule, sealhulgas ebatäpne arve või arve hilinenud esitamine. Näiteks kui teenus on teatava aja jooksul häiritud, võiks kliendil olla õigus saada osa oma igakuisest teenustasust tagasi.

Punkt 7 - vaidluste kohtuvälise lahendamise kord tarbijakaitseseaduse[[52]](#footnote-53) alusel. Kui energiamüüja ja lõpptarbija ei jõua omavahel kokkuleppele on tarbijal õigus pöörduda tarbijavaidluste komisjoni tarbijakaitseseaduse § 40 alusel.

Punkt 8 - tarbijaõigusi käsitlev teave, sealhulgas teave kaebuste käsitlemise kohta ja kõigi käesolevas lõikes osutatud teave, mis edastatakse arvel või ettevõtja veebilehel ja mis sisaldab käesoleva seaduse § 30 lõikes 1 nimetatud energiasäästu koordinaatori linki tema veebilehele, Kliimaministeeriumil on kaks veebilehte, kus on nii energiasäästu meetmeid kui ka üldharivat infot - [Koos saame energiakriisiga hakkama! | Majandus- ja Kommunikatsiooniministeerium](https://mkm.ee/hoiamekokku) ja [Avaleht | Energiatalgud](https://energiatalgud.ee/)

Punkt 9 - kontaktandmeid, mis võimaldavad tarbijal teha kindlaks asjakohased ühtsed kontaktpunktid, mis on nimetatud käesoleva seaduse § 30 lõikes 3. Eelpool viidatud veebilehed.

Lõige 2 – Sätestab nõude et eelpool lõikes 1 sätestatud teave tuleb esitada enne lepingu sõlmimist, kas siis otse energiamüüjaga või läbi vahendaja. Võetakse üle direktiivi artikkel 21 lõik 2 teine lõik.

Lõige 3 sätestab, et lepingutingimuste, sealhulgas hindade ja tasude kokkuvõte, esitatakse lõpptarbijale ja lõppkasutajale arusaadaval viisil täpses ja selges sõnastuses. Võetakse üle direktiivi artikkel 21 lõike 2 kolmas lõik.

Lõige 4 sätestab et lepingu koopia jääb ka lõpptarbijale. Võetakse üle direktiivi artikkel 21 lõik 2 neljas lõik.

Lõige 5 sätestab korra kuidas võimalikest lepingumuudatustest tuleb teavitada lõpptarbijat (see võib olla ka ettevõte, korteriühistu ), kui ka kodutarbijat (eraisik), vastavalt kaks kuni kuu aega varem. Tekkib ka kohustus lõpptarbijal (kelleks kaugkütte puhul on sageli korteriühistu) teavitada uutest tingimustest ka lõppkasutajat (korteriomanikku). Võetakse üle direktiivi artikkel 21 lõige 3.

Lõige 6 määratleb nõuded kuidas energiateenuse eest tasuda samuti tuuakse selgelt välja kui eri makseviisidel võib esineda erinevaid lisatasusid. Võetakse üle direktiivi artikkel 21 lõige 4.

Lõige 7 sätestab et ettemaksusüsteem, mis ei ole Eestis kütte, jahutuse ja sooja tarbevee puhul levinud, ei sea kodutarbijat ebasoodsamasse olukorda. Selle all mõeldakse vähekaitstud inimesed jäävad suurema tõenäosusega praeguse olukorra juurde (st vaiketasud, ebaoptimaalsed tasud), mistõttu tuleks neid enne ettemaksusüsteemi kasutuselevõttu veelgi rohkem kaitsta ja juhendada. Ehk kui klient on jäänud pikalt ühe hinnapaketi juurde, ning kui tuleb turule uus hinnapakette, siis nendest tuleks tarbijat teavitada, et ta saaks teha teadliku valiku. Võetakse üle direktiivi artikkel 21 lõige 5.

Lõige 8 sätestab et kõigi muude lepingut puudutavate tingimuste puhul kohaldatakse võlaõigusseaduses[[53]](#footnote-54) tarbijaga sõlmitud lepingute tingimusi.

**Punktiga 39** muudetakse EnKSi § 14 lõiget 21 ja 22, mis sätestab muudatused, kuidas summeerub riiklik energiasäästu kohustus aastatel 2021–2030 ja edasi aastani 2040.

Lõige 21 muudab riikliku energiasäästu kohustuse aastateks 2021-2030, võetakse üle direktiivi artikkel 8 lõige 1 punkt b. Direktiiv (EL) 2018/2002 määras, et 1. jaanuarist 2021 kuni 31. detsembrini 2030 on energiasäästu kohustus 0,8% igal aastal 2016-2018 keskmisest lõpptarbijatele müüdud energiakogusest. Uus direktiiv aga suurendab energiasäästu kohustust samm-sammult, kuid seda arvutatakse alati aastate 2016–2018 keskmisest lõpptarbijatele müüdud energiakogusest:

2021–2023 tuleb saavutada 0,8% igal aastal energiasäästu keskmisest tarbitud energiakogusest (268,7 GWh);

2024–2025 tuleb saavutada 1,3% igal aastal energiasäästu keskmisest tarbitud energiakogusest (436,7 GWh);

2026–2027 tuleb saavutada 1,5% igal aastal energiasäästu keskmisest tarbitud energiakogusest (503,8 GWh);

2027–2030 tuleb saavutada 1,9% igal aastal energiasäästu keskmisest tarbitud energiakogusest (638,2 GWh).

Kokku on Eesti kohustuslik kumulatiivne energiatõhususe eesmärk aastaks 2030 21 295 GWh. Kumulatiivne kohustus on sätestatud juba 22.11.2023 Vabariigi Valituse määruses nr 104 „Energiasäästukohustuse jaotuskava1“[[54]](#footnote-55) § 2.

Lõige 22, sätestades peale 2030 riikliku energiasäästu kohustuse kuni aastani 2040. Sellega võetakse üle direktiivi artikkel 8 lõike 1 viies lõik. Energiasäästu kohustus on 1,9% (638,2 GWh) iga-aastasest 2016–2018 keskmisest tarbitud energiatarbimisest on kuni aastani 2040.

**Punktiga 40** lisatakse EnKSi § 14 lõige 5, ja võetakse üle direktiivi artikkel 8 lõike 3 kolmas lõik. Lõikega 4 sätestatakse kohustus teatud osa energiasäästust saavutada ka energiaostuvõimetute isikute ja sinna riskirühma kuuluvate isikute juures. See osakaal peab olema vähemalt võrdne energiaostuvõimetute isikute osakaaluga, nagu on hinnatud riiklikus energia- ja kliimakavas.

Kliimakavas on märgitud et energiaostuvõimetute osakaal on ~2,0–3% vahel. Riigi kumulatiivne energiatõhususe eesmärk on 21 295 GWh, siis energiaostuvõimetute isikute juures tuleb saavutada ~ 426 GWh–745 GWh aastatel 2021–2030, mis teeks u 50 GWh aastas.

Statistikaameti andmete[[55]](#footnote-56) järgi elas 2020. aastal 57,8% leibkondadest kortermajades. Toimetuleku saajate osakaal[[56]](#footnote-57) leibkondades on aastate jooksul langenud 4%lt (2022) 2,4%le (2024), neist kolmveerand elas kortermajades.

Kortermajade ja väikeelamute renoveerimisega saavutatav kokkuhoid aastatel 2021–2030 praeguseid rahastuskavasid arvestades on 1856 GWh ehk aastas u 390 GWh.

Võttes arvesse leibkondade arvu, siis energiaostuvõimetute juures on saavutatud ~20 GWh aastas, mis ei ole piisav. Tõenäoliselt on põhjus selles, et toetust on saanud eelkõige aktiivsemad korterühistud, kus võib olla toimetulekutoetuse saajaid, kuid neid on vähemuses. Seetõttu tuleb tulevikus leida lisavahendeid ja meetmeid, et saavutada energiasääst just nende leibkondade juures.

**Punktiga 41** lisatakse EnKSi § 161 lõiked 4 ja 5, ja võetakse üle direktiivi artikkel 8 lõige 13.

Lõike 4 kohaselt kantakse juhul, kui riik ei täida energiatõhususe eesmärki aastaks 2030, puudujääk üle järgmisesse perioodi (2030–2040).

Lõike 5 järgi saab juhul, kui perioodi lõpuks (2030) saavutatakse suurem energiasääst kui ette nähti, kuni 10% kanda üle järgmise perioodi (2030–2040) energiasäästu kohustusse, ilma et lõppeesmärk muutuks.

**Punktiga 42** lisatakse EnKSi § 21 lõikesse 1 punkt 9, mis sätestab, et eraldi tuleb näha poliitikameetmed, mis tagavad energiasäästu energiaostuvõimetute isikute juures. Võetakse üle direktiivi artikkel 8 lõike 3 esimene lõige. Poliitikameetmed võivad olla toetused, käendused, ka teavitustöö jne. Uus poliitikameede on Sotsiaalse Kliimafondi[[57]](#footnote-58) (SKF) rahastus, mis aitab energiasäästu eesmärgile kaasa perioodil 2026–2032. SKF on üks komisjoni 14.07.2021 esitatud kliimapaketi (Fit For 55) algatusest, mille eesmärk on kiirendada kasvuhoonegaaside heite vähendamist, toetades selles protsessis vähekaitstud leibkondi ja mikroettevõtteid energiaostuvõimetuse ja transpordivaesuse vähendamisel. SKF sihtrühmad on vähekaitstud leibkonnad, mikroettevõtjad ja transpordikasutajad. Eesti maksimaalne toetusmaht on 186 mln eurot, mille riiklik kaasfinantseering on vähemalt 25%. SKF tegevuskava on Rahandusministeeriumis välja töötamisel ja peaks valmima 2025. a keskpaigas, selle elluviimine jääb aastaisse 2026–2032.

**Punktiga 43** muudetakse EnKSi § 27 lõiget 7, laiendades isikute ringi, kellel on õigus teha ettevõtete energiaauditeid. Kui seni on see õigus olnud vaid hoonete energiatõhususe taustaga isikutel, siis turul on ka soojusinsenere, kellel on kutsestandardi järgi õigus teha ettevõtete energiaauditeid, kuid seadus ei ole seda seni veel võimaldanud.

Tabelis 14 on esitatud kehtivad kutsed, kus on ettevõtete energiaauditi tegemise pädevus. Kutsetasemeti esineb pädevate isikute tegevustel piiranguid (nt ettevõtte soojustarbimisele või paigaldatud seadmete järgi). Pädevaid isikuid, kellel on õigus teha ettevõtete energiaauditeid on praegu vaid 36, neist üheksal lisakompetents ettevõtte ressursitõhususe auditeerimiseks. Tegelikult turul aktiivselt osalevaid audiitoreid on 10–15.

Tabel 14 Ettevõtete energiaauditi tegemise pädevus kutsetasemeti

|  |  |  |  |
| --- | --- | --- | --- |
| EQF[[58]](#footnote-59) tase | Kutse nimetus | Viide kutsestandardile | Kehtivate kutsetunnistuste arv seisuga 30.12.2024 |
| 6 | Energiaaudiitor | <https://www.kutseregister.ee/ctrl/et/Standardid/vaata/11250587> | 9 |
| 7 | Diplomeeritud energiatõhususe spetsialist | <https://www.kutseregister.ee/ctrl/et/Standardid/vaata/11250787> | 17 |
| 8 | Volitatud energiatõhususe spetsialist | <https://www.kutseregister.ee/ctrl/et/Standardid/vaata/11250808> | 19 |

Kokku on isikuid 36, neist üheksal on lisakompetents ettevõtte ressursitõhususe[[59]](#footnote-60) auditeerimiseks.

Kuna ettevõtete energiaauditite kohustus laieneb ja hakkab põhinema ettevõtte energiatarbimisel (vt. punkt 48), võib pädevate isikute puudus tekitada turutõrget ning tõsta ka energiaauditi hinda.

Seetõttu laiendatakse turul osalevate isikute ringi volitatud soojusenergeetikainseneridega (8. tase, spetsialiseerumine soojusmajandusele). Soojusmajanduse arendamise alla kuulub ettevõtete ja kohalike omavalitsuste energiamajanduse korraldamine, arengukavade koostamine ning ettevõtete energia- ja ressursiauditid[[60]](#footnote-61). Praegu on selle kutsetunnistusega pädevaid insenere 16.

**Punktiga 44** täiendatakse EnKSi § 27 lõikega 21 ehk seatakse volitusnorm, et täpsustada kutsevaldkondade pädevus ja ettevõtlusvaldkonnad. Kui punktiga 47 laiendati pädevate isikute ringi soojusinseneridega, punktiga 48 täpsustatakse ettevõtlusvaldkonnad, kus üks või teine kutsevaldkond (energiaaudiitor ja/või soojusinsener) saab tegutseda. Eelkõige puudutab säte soojustehnika inseneri, kelle pädevusvaldkonda ei kuulu hoonete tehnosüsteemid (kutsestandard20 punkt A.1: soojusallikate ja soojuskeskuste alla kuuluvad kohalikud katelseadmed, soojuspumbad, päikesepaneelid ja soojussõlmed. Siia ei kuulu radiaatori-, õhk- ja põrandaküttesüsteemid, soojaveevarustussüsteemid, olmeventilatsioonisüsteemid, õhu konditsioneerimise süsteemid ja müra summutavad süsteemid), mistõttu nad kinnisvara sektorisse ei sobitu. Pigem jääb neile tööstussektor. Muudetakse majandus ja taristuministri määrust 76 „Energiaauditi miinimumnõuded“[[61]](#footnote-62).

**Punktiga 45** täiendatakse EnKSi § 27 lõiget 5, et täpsustada majandus- ja taristuministri määruses 76 „Energiaauditi miinimumnõded“21, kui põhjalikult tuleb ettevõtetel esitada energiatõhususe andmed ja tegevuskava ettevõtte majandusaruannetes. Kliimaministeerium teeb aktiivset koostööd osalistega, sh Majandus- ja Kommunikatsiooniministeeriumi reaalaja majanduse valdkonnaga ja Rahandusministeeriumi kestlikkuse aruandluse arendustega, et lihtsamini ja ühtselt kajastada andmevorme, mida kuvatakse majandusaasta aruannetes. Võetakse üle direktiivi artikkel 12 lõike 2 kolmas lõik.

**Punktiga 46** muudetakse § 28 pealkiri ja lõige 1, millega võetakse üle direktiivi artikkel 12 lõiked 1 ja 2. Uus pealkiri on „Ettevõtete kohustus teha regulaarselt energiauditeid.“

Lõikega 1 sätestatakse ettevõtte kohustus koostada energiaaudit või rakendada energiajuhtimissüsteem, vastavalt järgmistele punktidele:

Punktiga 1, kui ettevõtte viimase kolme aasta keskmine aastane energiatarbimine kõigi energiakandjate summana on olnud suurem kui 10 TJ, peab tegema iga nelja aasta tagant käesoleva seaduse § 27 lõikes 1 sätestatud energiaauditi;

Punktiga 2, kui ettevõtte viimase kolme aasta keskmine aastane energiatarbimine kõigi energiakandjate summana on olnud suurem kui 85 TJ, rakendab energiajuhtimissüsteemi, mille on sertifitseerinud sõltumatu asutus asjaomaste Euroopa või rahvusvaheliste standardite kohaselt.

Varem oli energiaauditi kohustus suurettevõttetel (töötajaid üle 250 ning müügitulu üle 50 mln euro ja/või aastabilanss üle 43 mln euro). Eestis oli sellise kohustusega kuni 160 ettevõtet. Joonisel 1 kajastatakse suurettevõtjate jagunemine valdkonniti:

Pilt, millel on kujutatud tekst, kuvatõmmis, diagramm, ring

Tehisintellekti genereeritud sisu võib olla ebatõene.

Joonis 4. Suurettevõtete jagunemine sektorite (EMTAK koodi) järgi.

Eelmise direktiivi ((EL) 2018/2002) rakendamisel selgus tõsisasi, et kohustus rakendus näiteks finantssektorile, sest majandusnäitajad olid suured. Samas asus finantssektor enamasti üüritud kontoripindadel, mistõttu olid nende võimalused suurendada energiatõhusust piiratud.

Uus direktiiv on fookuse suunanud ettevõtete energiatarbimisele (soojus, elekter, gaas, vedelkütused) ja energiaauditi või energiajuhtimissüsteemi kohustus sõltub ettevõtte energiatarbimisest. Ettevõtetel, kus kolme aasta keskmine energiatarbimine on üle 10 TJ/a (2,77 GWh/a) on kohustus koostada energiaaudit iga nelja aasta tagant. Ettevõte võib asendada energiaauditi ka energiajuhtimissüsteemiga, kui juhtimissüsteem sobitub tema majandustugevusse paremini. Kohustust energiajuhtimissüsteemi rakendada ei ole ettevõtetel mille energiatarbimine on üle 10 TJ/a (2,77 GWh/a).

Ettevõte, kus kolme aasta keskmine energiatarbimine on üle 85 TJ/a (23,6 GWh/a) kohustub rakendama energiajuhtimissüsteemi, mille peab olema sertifitseerinud sõltumatu asutus ja mis vastab asjaomastele Euroopa või rahvusvahelistele standarditele, nt EN ISO 50001 (energiajuhtimissüsteemid) või EN 16247-1 (energiaauditid) või EN ISO 14000 (keskkonnajuhtimissüsteemid).

Ettevõtteid, kus energiatarbimine on suurem kui 10 TJ, on u 630–800.

Ettevõtjate täpset arvu määrata on keeruline kuna riigil ei ole ettevõtete kaupa energiatarbimise andmeid, mis oleks laialdaselt kättesaadavad. Statistikaamet küll kogub ettevõtetelt andmeid, kuid ei avalda neid ettevõtte põhjal, vaid andmeid saab tegevusvaldkondade kaupa. Seega on energiasäästu koordinaatoril vaja teha koostööd Majandus- ja Kommunikatsiooniministeeriumi reaalajamajanduse valdkonna[[62]](#footnote-63) inimestega, kelle üks ülesanne on edendada ka andmepõhist aruandulust Eestis.

Direktiivi läbirääkimiste käigus (2020) tegi energiasäästu koordinaator esmase mõjuanalüüsi Elering AS andmete põhjal. Joonisel 5 on ettevõtete arv sektoriti (EMTAK koodi järgi), kus elektrienergia ja gaasi tarbimine kokku oli üle 10 TJ aastas.

Pilt, millel on kujutatud tekst, kuvatõmmis, diagramm, ring

Tehisintellekti genereeritud sisu võib olla ebatõene.

Joonis 5. Ettevõtete jagunemine sektorite kaupa (EMTAK koodi järgi), kui nende elektri ja gaasi tarbimine on suurem kui 10 TJ aastas.

Elektri ja gaasi tarbimise järgi kasvab nende ettevõtete hulk, kellele tekib vähemalt energiaauditi koostamise kohustus, umbes kolm korda (~ 150-lt ettevõttelt ~ 430ni). Kuid ettevõtte energiaprofiil ei koosne ainult elektrist ja gaasist, vaid ka soojusest ning vedelkütustest. Tuginedes Statistikaameti andmetele võib Kliimaministeeriumi hinnangul vedelkütuste tõttu kohustusega seotud ettevõtete arv koos teiste valdkondadega kokku suureneda isegi kuni viis korda (kuni 800 ettevõtteni)

Eleringi 2024 andmete põhjal on 431 ettevõtet, kelle energiatarbimine koos elektri ja gaasi tarbimisega suurem kui 10 TJ aastas (energiaauditi kohustus). Ettevõtteil, kellel see on suurem kui 85 TJ aastas, peab olema rakendatud energiajuhtimissüsteem. Selliseid ettevõtteid on kokku 51 ja nende hulk on varasemaga võrreldes jäänud samaks.

Uus direktiiv toob mõnele ettevõttele ka leevendust. Seniste suurettevõtete energiaauditite järelevalve tulemuste põhjal ei oleks tulevikus energiaauditi kohustust ~10 ettevõttel (energiatarbimine on väiksem kui 10 TJ). Ligikaudu 55 suurettevõttele jääb energiaauditi kohustus (jätkavad oma nelja-aastase intervalliga), sest nende energiatarve on 10–85 TJ vahel. 40 suurettevõtet peavad rakendama energiajuhtimissüsteemi, sest nende ettevõtete energiatarbimine on suurem kui 85 TJ.

Kõige rohkem energiaauditi kohustusega ettevõtteid on töötleva tööstuse sektoris nii praegu kui ka lähitulevikus. Võrreldes kehtiva korraga leevenevad finantssektori kohustused, kasvavad aga kinnisvaraettevõtetele (ärikinnisvara omanikud, valdajad). Seega kohustus jälgida energiakasutust liigub ärikinnisvara omanikele, kes saavad ka parandusmeetmeid ellu viia.

**Punktiga 47** lisatakse EnKSi § 28 lõige 1, mis annab ettevõttele energiaauditi asemel võimaluse kasutada energiatõhususe lepinguid siis kui need täidavad energiajuhtimissüsteemi vajalikke elemente ja vastavad energiatõhususe lepingu miinimumnõutele[[63]](#footnote-64) . Eestis sellised lepingud ei ole levinud, kuid võimaluse loomisega võib tekkida selline energiatõhususe turg.

**Punktiga 48** lisatakse EnKSi § 281 (lõiked 1–7). Võetakse üle direktiivi artikke 12.

Uus paragrahv sätestab nõuded andmekeskustele. Näiteks tekib andmekeskustele kohustus raporteerida oma energiakasutust Euroopa andmebaasi ReportENER[[64]](#footnote-65) kaudu.

Andmed ja tehisintellekt on eelduseks erinevate majandusmudelite tekkele nii Eestis, Euroopas kui ka kogu maailma. Samuti on tehisintellekt ja andmed aktiivses kasutuses uute energiavõrkude haldamisel ja juhtimisel. Samas on andmekeskused aga moodustamas üha suuremat osa energia lõpptarbimisest, eriti suur mõju on elektrienergia tarbimisele. Info- ja kommunikatsioonitehnoloogia (IKT) sektor on energiatarbimise seisukohast järjest olulisem. Prognooside kohaselt moodustab andmekeskuste elektrinõudlus 2030. aastal ELi kogunõudlusest 3,2%, mis tähendab ligikaudu 28% kasvu alates 2018. aastast. Euroopa Liidu digistrateegias[[65]](#footnote-66) rõhutatakse vajadust väga energiatõhusate ja kestlike andmekeskuste järele ning kutsutakse telekommunikatsioonivõrgu operaatoreid üles muutma oma keskkonnajälg läbipaistvaks. Mitmeid uuringuid[[66]](#footnote-67) andmekeskuste mõju kohta energiasektorile on teinud ka rahvusvaheline energiaagentuur, milles tõdetakse samuti, et andmed võimaldavad kasutada energiat tõhusamalt, kuid nende andmete kogumisel ja töötlemisel on üha kasvav mõju energia kasutusele.

Esimene samm andmekeskuste mõju selgitamiseks ja edasiseks paremaks juhtimiseks on nende enda energiatarbimise andmete kogumine. Andmete kogumise on Euroopa Komisjon korraldanud keskselt ReportENER süsteemi kaudu, mis võtab riikidelt koormuse sellise süsteemi ülesehitamiseks.

Uusi nõudeid ja raporteeritavaid tulemusnäitajaid selgitab ja täpsustab otsekohalduv määrus [Komisjoni delegeeritud määrus (EL) 2024/1364, 14. märts 2024, andmekeskuste jaoks liidu ühise hindamiskava kehtestamise esimese etapi kohta](https://eur-lex.europa.eu/legal-content/ET/TXT/PDF/?uri=OJ:L_202401364).

2025. aasta kevadel-suvel on Euroopa Komisjon tegemas analüüsi[[67]](#footnote-68), mille tulemusena koostab Euroopa Parlamendile ja nõukogule aruande, millele lisatakse asjakohasel juhul seadusandlikud ettepanekud energiatõhususe parandamise edasiste meetmete, sealhulgas miinimumjõudluse standardite kehtestamise kohta, hinnangud kliimaneutraalsele andmekeskuste sektorile ülemineku teostatavuse kohta ning ettepanekud ajavahemiku kohta, mille jooksul peaksid olemasolevad andmekeskused saavutama miinimumnõuded.

Energiatõhususe koordinaator on kaasanud uuringusse juba Justiits- ja Digiministeeriumi ning Eesti Infotehnoloogia ja Telekommunikatsiooni Liidu, et hinnata võimalike ettepanekute mõju sektorile.

Lõikes 1 sätestatakse andmekeskuse mõiste. Andmekeskus võib olla ka rajatiste rühm, näiteks linnak või park, kus asub rohkem kui üks andmekeskus. Mõiste tuleneb Euroopa Parlamendi ja Nõukogu määrusest nr 1099/2008, 22. oktoober 2008, energiastatistika kohta punktist 2.6.3.1.16.

Lõikes 2 sätestatakse raporteerimise kohustus sellise andmekeskuse käitajale või omanikule, kus on installeeritud infotehnoloogiate nimivõimsus vähealt 500 kW. Nimivõimsuse all mõeldakse tootja deklareeritud infotehnoloogiate võimsust. Andmed tuleb esitada ReportENER andmebaasi igal aastal 15. maiks.

Andmekeskuste käitajate erinevaid vorme (näiteks koospaiknemisel ja koosmajutusel põhinev andmekeskus) on selgitatud eespool viidatud otsekohalduvas määruses.

Eestis ei ole täpset ülevaadet, kui palju selliseid andmekeskusi võiks Eestis olla. Eelnõu koostamisel konsulteeriti Justiits- ja Digiministeeriumi selle valdkonna ekspertidega, kelle hinnangul võib eespool nimetatud kohustus puudutada kuni 15 andmekeskust. Keskuste alla kuuluvad ka riigi infotehnoloogiamajad, ülikoolide küberneetika majad, sideettevõtted ja erarahastusel põhinevad andmekeskused.

Lõige 3 annab erandi andmekeskustele, mida kasutatakse või millega osutatakse teenuseid üksnes kaitse ja kodanikukaitse eesmärgil. Siia alla kuuluvad eelkõige, relvajõudude, aga ka osaliselt sisejulgeoleku andmekeskused. Kas tegemist on kaitse või kodanikukaitse andmekeskusega, on käitaja määrata, eelkõige puudutab riigi infotehnoloogiamaju.

Lõige 4 annab volitusnormi kehtestada eraldi määrus energiatõhususe teabe miinimumnõuete loetelu andmetest, mida tuleb andmebaasi edastada. Need andmed on andmekeskuse nimi, andmekeskuse omaniku ja haldajate nimed; andmekeskuse töö alguskuupäev ja omavalitsusüksus, kus andmekeskus asub; andmekeskuse põrandapindala; paigaldatud võimsus; aastas sissetulev ja väljaminev andmehulk; säilitatavate ja töödeldavate andmete hulk; andmekeskuse toimimise tulemuslikkus viimasel täiskalendriaastal peamiste tulemusnäitajate järgi, muu hulgas energiatarbimise, võimsuse kasutamise, temperatuuri seadeväärtuste, heitsoojuse kasutamise, veekasutuse ja taastuvenergia kasutuse kohta.

Lõige 5 kohustab energiasäästu koordinaatorit tegelema eriti suurte andmekeskustega, et need arvestaksid parimaid praktikaid, mis aitavad kaasa energiakasutamise tõhustamisele.

Lõige 6 vabastab andmekeskused kütte- ja jahutustarne energiatõhususe suurendamise majandusliku teostatavuse analüüsist, kui andmekeskuse heitsoojust kasutatakse või hakatakse kasutama kaugküttevõrgus või otseselt ruumide kütmiseks, sooja tarbevee valmistamiseks või muul otstarbel hoones või hoonete rühmas või rajatistes, kus see asub.

Lõige 7 sätestab kontaktpunkti riigis. Selleks, et andmekeskused saaksid sisestada oma andmeid ReportENER andmebaasi, tuleb määrata kontaktpunkt, kes haldab kontosid ja kinnitab edastatud andmed. Kontaktpunkti roll antakse Tarbijakaitse ja Tehnilise Järelevalve Ametile, kes on praegu riigi pädevaim energiatõhususe valdkonna rakendusasutus, samuti on TTJAl digivaldkonna rakendusasutuse pädevus.

**Punktiga 49** täiendatakse EnKSi § paragrahvi 30 lõiget 4, lisades pärast esimest lauset lause „Eraldi tuleb teadlikkust arendada energiaostuvõimetute isikute ja energiaostu riskirühmadel“, et osutada suuremat tähelepanu haavatavatele rühmadele. Teadlikkuse alla käivad ka erinevad rahatarkuse programmid, koostöö sotsiaaltöötajatega, et leida üles need haavatavad grupid ning nende vajadused ja võimalused.

**Punktiga 50** täiendatakse EnKSi § 33 lõikega 31, millega määratakse Tarbijakaitse ja Tehnilise Järelevalve Amet avaliku sektori energiasäästu koordinaatori ja andmekeskuste kontaktpunkti rollidesse.

**Punktiga 51** muudetakse EnKSi § 371, mis annab võimaluse kaugkütte ja -jahutuse ettevõttele võimaluse kaugloetavad arvesteid mitte paigaldada, kui see ei ole kulutõhus ega tehniliselt teostatav. See puudutab eelkõige väiksemaid võrgupiirkondi ning kus arvesti näitude võtmine on käsitsi lihtsam kui investeerida kaugloetavatesse arvestitesse ning süsteemi, mis andmeid kogub ja säilitab. Eesti Jõujaamade ja Kaugkütteühingu andmetel on üle 90% soojustarbimisest kaugküttesektoris kaugloetavate arvestitega varustatud.

**Punktiga 52** muudetakse § 38 ja lisatakse lõiked 1 ja 2. Tegemist on rakendussättega, mis sätestab ettevõtetele energiaauditite ja energiajuhtimissüsteemide kohustuste rakendumise tähtajad.

**Punktiga 54** täiendatakse EnKSi §-ga 384 - 385.

Paragrahviga 384 sätestatakse § 42 rakendamine. Paragrahv käsitleb üldist avaliku sektori kokkuhoidu: kui avalikule sektorile hakkab kehtima üldine energiasäästu kokkuhoid, siis saab teha mõningad erandid kohalikele omavalitsustele nende elanikkonna suuruse järgi.

Paragrahviga 385 sätestatakse, et esimene avaliku sektori asutuste hoonete inventuur tuleb teha 11. oktoobriks 2025, mil direktiiv rakendub. Inventuuri ajakohastatakse iga kahe aasta tagant.

**Punktida 53** tehakse normitehniline märkus:

Normitehnilises märkuses asuvate ülevõetud EL direktiivide loetelu muudetakse ning ajakohastatakse direktiivide andmeid. Andmed direktiivile 2012/27/EÜ jäetakse välja ja lisatakse andmed direktiivile 2023/1791, millega asendatakse direktiiv 2012/27/EÜ.

**Eelnõu §-ga 2 muudetakse elektrituruseadust**

**Punktiga 1** lisatakse elektrituruseaduse § 65 lõige 11. Esikohale seatakse tarbimise juhtimise lahendused, kui nende abil on võimalik poliitikaeesmärgid saavutada kulutõhusamalt kui taristuettevõtja tehtavate investeeringutega energiataristusse. Sellekohane kulu-tulu analüüs peab näitama, et välditaks ebavajalikke investeeringuid füüsilisse varasse ja samal ajal võetakse arvesse kliimamuutuste tagajärgi, nende mõju taristule ja materjalikasutusele. See tähendab, et energiatõhusust käsitatakse omaette energiaallikana, mida võiks kasutada enne, kui hakata tegema investeeringuid keerukamatesse või kulukamatesse energiaallikatesse või -tootmisviisidesse ja füüsilisse varasse, sh täiendava energiataristu rajamist. Seejuures tuleks arvestada üleminekut traditsiooniliselt energiatootmise ja -tarbimise mudelilt paindlikumale energiasüsteemile (st rohkem hajatootmist ning juhitamatuid ehk taastuvaid energiaallikaid, rohkem aktiivseid tarbijaid, kes oma tarbimist ajastada võivad, ning süsteemis võimsama energiasalvestuse olemasolu, mis aitab nõudluse juhtimise ja tarbimise ning tootmise reaalaja tasakaalu hoida).

**Punktiga 2** muudetakse § 66 lõiget 14. Energiatõhusus on üks energialiidu[[68]](#footnote-69) tugisambaid, et Euroopa Liit saavutaks oma puhta energia ja kliimaga seotud eesmärgid, sh energiatõhususe miinimumeesmärgi 32,5% aastaks 2030 prognoositud energiatarbimisest. Eesmärgi täitmiseks koostavad ja seejärel rakendavad liikmesriigid riiklikud energia- ja kliimakavad (kümneks aastaks). Energiatõhususe esikohale seadmise põhimõtte järgimine kindla, jätkusuutliku, konkurentsivõimelise ja vastuvõetava hinnaga energiavarustuse. Selle üle, et elektri- ja gaasivõrkude planeerimisel, arendamisel ja investeerimisotsuste langetamisel jälgitaks seda põhimõtet, tehakse liikmesriikides järelevalvet. Eestis teeb seda Konkurentsiamet.

**Punktiga 3** täiendatakse § 66 lõigetega 17 ja 18. Energiatõhususe esikohale seadmiselga on eelistatud tarbimise juhtimise meetmed ning energiatõhusus siis, kui analüüside põhjal on see ühiskondlikult kasulikum kui investeeringud (täiendavasse) energiataristusse.

Kui võrguettevõtjatel on vaja teha hankeid ja pakkumistega seotud otsuseid, tuleb rakendada energiatõhususe esikohale seadmise põhimõtet, et valida taristu optimeerimiseks kõige tõhusam alternatiiv. Võrkude ülekoormuse vältimiseks on vaja soodustada tarbimiskaja[[69]](#footnote-70) ja omatarbeks tootmist ning edendada lõpptarbimise paindlikkust (näiteks tööstuste ja ettevõtete puhul energiajuhtimissüsteemide kasutuselevõtmine, aga kodumajapidamiste puhul näiteks valik, millal elektriautot laadida ehk lühidalt tarbimise ajas nihutamine, tarbimise ajutine vähendamine või ka paindlikkusturul osalemine jms).

**Punktiga 4** täiendatakse § 71 lõiget 4, sätestades, et arvesse võetakse ka uus direktiiv 2023/1791.

**Punktiga 5** täiendatakse § 93 lõiget 10 punktidega 9 ja 10. Energiatõhususe esikohale seadmise põhimõtte peamine eesmärk on kaaluda energiatõhususe ja tarbimise juhtimise meetmeid võrdsetel alustel alternatiivsete meetmetega. Alternatiivsete meetmete all peetakse silmas nõudluse paindlikkust/tarbimiskaja, näiteks elektrisõidukite elektritarbimise juhtimist, reageerivat/kahesuunalist laadimist, paindliku töörežiimiga soojuspumpasid, nutikaid termostaate, reaalajas reguleeritavat koduautomaatikat jne, kuid ka kasutusajast sõltuvaid energiatariife ja tarbimiskaja koondamise teenuseid, et reageerida konkreetsele vajadusele või eesmärgile. Eelkõige tuleb põhimõtet rakendada olukordades, kus on tegemist alternatiiviga investeeringutele energiavarustusse ja taristusse. Selle põhimõtte abil saab kindlaks teha ja rakendada kõige kulutõhusamaid lahendusi ning selle kohaldamine peaks toetama neid investeeringuid, mis aitavad kaasa keskkonnaeesmärkide saavutamisele. Oluline on vastata keskkonnasäästlike investeeringute kriteeriumitele energia väärtusahela kõigis etappides, alates energia tootmisest ja selle edastamisest kuni kasutamiseni välja. Ehk kui on võimalik lükata edasi suuri investeeringuid täiendava energiataristu rajamisse või uue elektrijaama ehitamisse ning selle asemel võtta kasutusele nutikaid digilahendusi, mis võimaldavad tarbimise juhtimise ja paindlikkuse kaudu katta energiatarbimise, tuleks eelistada ühiskonnale ja keskkonnale soodsamaid lahendusi.

**Normitehniline märkus**

Lisatakse andmed ülevõetavale direktiivile 2023/1791.

**Eelnõu §-ga 3 muudetakse maagaasiseadust**

**Punktiga 1** täiendatakse § 21² lõiget 2. Tuues sisse viite EnKS § 7 lg, mida muudetakse ka käesoleva eelnõuga (vt. EnKS-i muutmine punkt 33). Eesmärk on ära sidustada energiatõhususe meetmed, kui tehakse investeeringuid gaasivõrkudesse.

**Punktiga 2** täiendatakse § 21² lõiget 6.Energiatõhusus on üks energialiidu tugisambaid, et Euroopa Liit saavutaks oma puhta energia ja kliimaga seotud eesmärgid, sh energiatõhususe miinimumeesmärgi 32,5% aastaks 2030 prognoositud energiatarbimisest. Kõik liikmesriigid koostavad riiklikud energia- ja kliimakavad kümneks aastaks. Energiatõhususe esikohale seadmise planeerimisel, rakendamisel aitab see põhimõte tagada kindla, jätkusuutliku, konkurentsivõimelise ja vastuvõetava hinnaga energiavarustuse. Kõik liikmesriigid teevad järelevalvet energiatõhususe esikohale põhimõtete järgimise üle elektri- ja gaasivõrkude planeerimisel, arendamisel ja investeerimisotsuste tegemisel. Eestis hakkab seda tegema Konkurentsiamet.

**Normitehniline märkus**

Normitehnilises märkuses asuvate ülevõetud EL direktiivide loetelu muudetakse ning ajakohastatakse direktiivide andmeid.

Andmed direktiivile 2009/73/EÜ ja selle muutmise direktiivile jäetakse välja. Lisatakse andmed direktiivile 2024/1788, millega asendatakse direktiiv 2009/73/EÜ.

Andmed direktiivile 2009/28/EÜ jäetakse välja. Lisatakse andmed direktiivile 2018/2001, millega asendatakse direktiiv 2009/28/EÜ.

Andmed direktiivile 2012/27/EL ja selle muutmise direktiivile jäetakse välja. Lisatakse andmed direktiivile 2023/1791, millega asendatakse direktiiv 2012/27/EL.

**4. Eelnõu terminoloogia**

Eelnõus võetakse kasutusele järgmised terminid:

**5. Eelnõu vastavus Euroopa Liidu õigusele**

Euroopa Parlamendi ja nõukogu direktiivi 2012/27/EL on korduvalt oluliselt muudetud. Eelnõu on vastavuses Euroopa Parlamendi ja nõukogu direktiiviga (EL) 2023/1791, 13. september 2023, mis käsitleb energiatõhusust ja millega muudetakse määrust (EL) 2023/955 (uuesti sõnastatud). Seletuskirjale on lisatud Eesti õiguse ja direktiivi vastavustabel.

**6. Seaduse mõjud**

Seaduse rakendamine on oluline samm Eesti energiatõhususe eesmärkide saavutamiseks, pakkudes majanduslikku, keskkonna- ja sotsiaalset kasu. Mõjude hoolikas hindamine ja juhtimine tagab, et rakendamine on edukas ja toob kaasa positiivseid muutusi Eesti energiasüsteemis ja ühiskonnas tervikuna. Väiksemad energiakulud aitavad suurendada ettevõtete konkurentsivõimet. Avanevad uued võimalused ka uutele ettevõtlussuundadele, nt energiajuhtimissüsteemidele nii üldise teenusena kui ka seadmete tootjatele, riist- ja tarkvara teenuseid pakkuvatele ettevõtetele.

**6.1. Sotsiaalne mõju**

Direktiiv (EL) 2023/1791 pöörab tähelepanu energiasäästu saavutamisele kõige haavatavamate rühmade (vähekaitstud tarbijad ja lõpptarbijad, madala või keskmise sissetulekuga leibkonnad, sotsiaaleluruumides elavate inimesed, eakate ning maa- ja äärepoolsetes piirkondades elavad inimesed). Peamine takistus on nende rühmade juures on eelkõige huvi ja rahastamisvõimaluste puudumine. Seega avaldub tulevikus poliitikameetmete rakendamisel positiivne mõju just haavatavatele rühmadele, eriti just ELi rahastamisskeemide rakendamisel. Euroopa Liidus on loodud Sotsiaalne Kliimafond, mis keskendub just nendele rühmadele, luues meetmeid kuidas nende hoonete ja seadmete energiatõhusust

**6.2. Mõju riigi julgeolekule ja välissuhetele**

Mõju riigi julgeolekule ja välissuhetele on minimaalne. Relvajõududel ei ole energiasäästu kohustust, kuid ka seal innustatakse otsima meetmeid, kuidas energiatõhusust suurendada. Üldine energiatõhusus ning kohalike energiaallikate kasutamine vähendab aga riigi sõltuvust välistest tarnijatest, mis suurendab riigi sõltumatust ja julgeolekut.

**6.3. Mõju majandusele**

Energiakasutusel ja energiahindadel on suur mõju ettevõtete äritegevusele ja konkurentsivõimele. Seega kõik meetmed, mis aitavad energiakasutust vähendada ja samal ajal tootlikkust parandada, on määrava tähtsusega.

Energiatõhusust ja süsinikuheite vähendamist käsitlevad ka Euroopa Liidu raportid ja algatused, nagu Mario Draghi raport[[70]](#footnote-71), Konkurentsivõime Kompass[[71]](#footnote-72) ja puhta tööstuse kokkulepe[[72]](#footnote-73).

Meetmed, mis aitavad energiatõhususele kaasa, on nii teadlikkuse parandamine (nt energia- ja ressursiauditid ja parimate kogemuste jagamine) kui ka investeeringutoetused energiatõhusamate tehnoloogiate kasutuselevõtuks. Näiteks ettevõtete ressursitõhususe meede (<https://kik.ee/et/toetavad-tegevused/ettevotete-ressursitohusus>)15 miljonit eurot.

Positiivselt mõjub avaliku sektori asutuste hoonete rekonstrueerimine ehitussektorile, kuna nõudlus nende tööde järele kasvab.

Mõju ettevõtetele

Uusi kohustusi ettevõtetele ei tule, vaid olemasolevat nõue laieneb. Kui varem oli energiaauditi kohustus vaid suurettevõtetel (130–150 ettevõtet), siis nüüd suureneb nende ettevõtete arv kuni viis korda (~800 ettevõtteni), sest kohustus hakkab põhineva ettevõtte energiatarbimisel. Ettevõtete elektri ja gaasi tarbimise andmed on paremini kättesaadavad, puudulik on veel info transpordikütuste kohta.

Tabelis 10 on Elering ASi andmed ettevõtete elektri ja gaasi tarbimise kohta aastal 2024. Kui energiatarbimine on üle 10 TJ, tekib ettevõttel energiaauditi koostamise kohustus, ja kui energiatarbimine on üle 85 TJ, energiajuhtimissüsteemi rakendamise kohustus.

Tabel 15. Elering ASi andmed ettevõtete energiatarbimise kohta

|  |  |
| --- | --- |
|  | Ettevõtete arv |
| Elektri ja gaasi tarbimine üle 10 TJ / 2,77 GWh | 418 |
| Elektri ja gaasi tarbimine üle 85 TJ / 23,6 GWh | 51 |

Energiaauditi hind on 10 000–15 000 €, nelja aasta peale on see umbkaudu 2500–4000 eurot aastas. Sellele lisandub ettevõtte enda panus ja tööaeg näiteks andmete kogumiseks ja protsesside kirjeldamiseks audiitoritele.

Energiajuhtimissüsteemi rakendamine on ettevõttele keerulisem, sest peamine on iseseisev töö sertifitseerimise ettevalmistamiseks. Sertifitseerimise tasu on enamasti ~1000 € päevas. Väiksematel ettevõtetel võib sertifitseerimine võtta aega kuni kolm päeva, suurematel kuni kümme päeva. Ehk ettevõtte otsene kulu on 3000–10 000 eurot, millele lisandub taastõendamise tasu.

Bürokraatia vähendamine ettevõtetele

Seaduse järgi peavad ettevõtted esitama majandusaasta aruannetes ka tegevuskavad energiaauditite tulemuste põhjal, et suurendada energiatõhusust. Kliimaministeerium teeb koostööd Majandus- ja Kommunikatsiooniministeeriumi reaalaja majanduse valdkonnaga, et tegevuskava täitmine oleks võimalikult automaatne ning lihtne.

Energiaaudititest saadav kasu, olgu selleks siis teadlik energiatarbimise jälgimine (mõõdetav) või uued võimalikud investeeringud koos tasuvusaegadega, korvab kohustusest põhjustatud ajakulu.

Energiaauditite kasu tuli ettevõtjate esindajate sõnul esile eriti 2022. a energiakriisi ajal, sest olid olemas juba soovitused ja ettepanekud, kuidas energiat kokku hoida.

**6.3. Mõju elu ja looduskeskkonnale**

Energiatõhususe suurendamise mõju elu- ja looduskeskkonnale on kaudne, kuid positiivne, sest selle kaudu väheneb kiiremini fossiilkütuste kasutamine, samuti väheneb kasvuhoonegaaside heide. Kõik see aitab täita kliimaeesmärke.

**6.4. Mõju regionaalarengule**

Seaduse rakendamine mõjutab regionaalarengut avaliku sektori asutuste kohustuste, hoonete renoveerimise ja haavatavate gruppide tähelepanu pööramise kaudu.

Väiksematele kohalike omavalitustele rakendub üldine energiasäästu kohustus alles 2027 või 2030 (elanike arvu järgi). Hoonete rekonstrueerimise eesmärgid rakenduvad kõigile alates 2025. aasta sügisest.

Uued ja korda tehtud hooned (nii elamud kui ka mitteelamud) muudavad elukeskkonna ilusamaks, mõjutades ka sel viisil kohalikku elu.

**6.5. Mõju riigiasutuste ja kohaliku omavalitsuse korraldusele**

Nii üldise energiatõhususe kohustuse kui ka hoonete rekonstrueerimise kohustuse rakendumine avaldab suurt mõju avaliku sektori asutustele.

Avaliku sektori asutusi käsitatakse seaduses samamoodi nagu riigieelarve seaduse §-s 2. Statistikaameti andmeil on selliseid asutusi (seisuga 01.04.2024) 2234., neist keskvalitsuses 296 asutust, kohaliku omavalituste omi 1941 ning riiklike sotsiaalkindlustusfonde on kaks.

Keskvalitsuse alla kuuluvad järgmised asutused: teatrid, ministeeriumid ja nende allasutused, riigigümnaasiumid, haiglate sihtasutused, muuseumide sihtasutused, ülikoolid ja kutsekoolid, jt.

Kohalike omavalituste all on järgmised asutused: koolid, raamatukogud, lasteaiad, kommunaalettevõtted, hooldekodud, omavalitusliidud jt, mistõttu on nende koguarv, millele kohustus rakendub, keskvalitsusega võrreldes suurem.

Riiklikud sotsiaalkindlustusfondid on Eesti Töötukassa ja Tervisekassa.

Avaliku sekotri asutustele tekib üldine energiasäästu kohustus 1,9% igal aastal 2021. aasta tarbimisest. Tabeli (lk 8) kohaselt oli avaliku sektori kogu energiatarve 2021. aastal u ~1600 GWh (välja on jäetud ühistransport ja relvajõud), kuid kuna kohustus rakendub kohalikele omavalitustele erinevalt elanike arvu järgi, siis aastaks 2030 peab avalik sektor kokku hoidma ~ 40 GWh/a. Kuidas energiasäästu kohustus rakendub, on esitatud joonisel 2.

Avaliku sektori asutuste hoonetele tekib 3% rekonstrueerimise nõue 01.01.2024 nende hoonete üldpõrandapinnast, mis olid selle päeva seisuga üle 250 m2, kus oli tagatud sisekliima ning mille energiaklass oli kehvem kui C. Eelnõu joonise 3 järgi oli avaliku sektori omandis ~6 550 000 m2, millest 3% on 197 000 m2.

Teiste liikmesriikide kogemused on näidanud, et teadlik energiatarbimise jälgimine ühtsetel alustel säästab juba igal aastal kuni 5%.

Avaliku sektori asutuste käes on erinevaid hooneid (koolid, kontorihooned, korterelamud, haiglad, muuseumid jt), mistõttu ei saa rekonstrueerimise maksumust lihtsalt hinnata. Kui üldiselt võttes on rekonstrueeritava ruutmeetri maksumuseks 1500–2000 eurot, on renoveerimiskulu avaliku sektori asutustele hinnanguliselt kokku 295,5–394 miljonit eurot aastas. See on suur ülesanne, sest näiteks toetusmeetmeid[[73]](#footnote-74) kohalike omavalitusetele anti 2025. aasta kevadel 70 miljonit eurot.

Keskvalitsus

Seni on olnud hoonete (v.a haiglad ja ülikoolid) rekonstrueerimise kohustus keskvalitsusel. Eelkõige rekonstrueeriti seni ministeeriumite ja nende allasutuste omandis olevaid hooneid.

Kuna direktiiv teeb üleminekusätted ainult kohaliku omavalitsustele, siis ülejäänud avaliku sektori hooned kuuluvad keskvalitsuse alla.

Keskvalitsuse (sh haiglad ja ülikoolid) energiatarve oli 2021. aastal u 1003 GWh, millest 93% on hoonetest, 1% rajatistest (nt tänavavalgustus riigiteedel) ja 5% transpordist (tabel 8). Seega tuleb energiasäästu saavutamiseks hoolikamalt jälgida energia kasutust hoonetes, jälgida tehnosüsteemide tööd ja rekonstrueerida hooned.

Keskvalitsusele omandis oli (tabel 3) 790 hoonet (17% hoonetest), kasulikku üldpinda 2 062 505 m2 (20% üldpinnast).

Keskvalitsuse kinnisvara koordinaatori rolli täidab juba praegu Rahandusministeerium, mistõttu me ei näe nende töökoormuse suurenemist uute nõuete tõttu.

Üldise avaliku sektori asutuste energiatõhususe koordinaatori rolli täidab TTJA.

Ülikoolid ja haiglad

Ülikoolidele ja haiglatele ei ole seni selliseid kohustusi seatud. Nende hoonete tegelikku mõju on keeruline hinnata, sest paljudel puudub energiamärgis. Seetõttu on need arvatud nende hoonete hulka, mis vajavad rekonstrueerimist.

Tallinna linnale kuuluvatele haiglatele, nagu Ida-Tallinna keskhaigla ja Lääne-Tallinna keskhaigla, kehtiks justkui kohalikule omavalitusele lubatud erand, kuid kuna Tallinnas on elanikke üle 50 000 elaniku, siis tegelikult erandit ei ole.

Ülikoolidel on 139 hoonet kasulikku üldpõrandapinnaga 709 284 m2. Haiglatel on 95 hoonet kasuliku üldpõrandapinnaga 491 932 m2. Mõlemad valdkonnad moodustavad kogu hoonete hulgast 2%, aga põrandapinnast 8%. (Tabel 3)

Need hooned on väga olulised energiatõhususe eesmärkide saavutamiseks, kuid kas nende puhul on majanduslikult ja tehniliselt mõistlik pingutada energiatõhususe miinimumnõuete täitmise nimel, tuleb iga hoone puhul analüüsida eraldi.

Kohalikud omavalitused

Avaliku sektori asutusi on kõige rohkem kohalike omavalitsustel, mis teeb keeruliseks nii üldise energiasäästu eesmärgi saavutamise kui ka hoonete rekonstrueerimise 3% saavutamise. Kohalike omavalituste energiatarbimine 2021. aasta oli kokku ~1200 GWh, millest 86% kulus hoonete energiatarbe katmiseks, 13% rajatistele (nt tänavavalgustus) ja vaid 1% omavalitsuste muule transpordile kui ühistransport.

Avaliku sektori asutuste hoonetest moodustavad kohalike omavalituste omandis olevad hooned 79% hoonete arvust (3722) ja 64% kasulikust üldpõrandapinnast (5 773 769 m2).

Riigi tugi kohalikele omavalitustele on siin väga oluline, seda nii toetusmeetmetega kui ka hoonete või tänavavalgustuse rekonstrueerimisel.

Halduskoormus kohalikel omavalitusustel oluliselt ei suurene, kui riik käivitab omalt poolt tööriistad energiatõhususe seireks.

Kohalike omavalitsute kinnisvara koordinaatori rolli täidab Regionaal- ja Põllumajandusministeerium, kes juba praegu tegeleb nii toetusmeetmete väljatöötamisega kui veab ka projekti „Minu omavalitsus[[74]](#footnote-75)“.

Tarbijakaitse ja Tehnilise Järelevalve Amet (TTJA)

Energiatõhususe järelevalve ülesandeid täidab TTJA: hoonete energiatõhususe (energiamärgised, laadimistaristu) 0,5 ametikohta ja suurettevõtete energiaauditite järelevalve 0,5 ametikohta, kokku üks ametikoht.

TTJA koormus suureneb järgmiste ülesannete lisandumise tõttu:

1. suureneb (kuni viis korda) ettevõtete hulk, kellele laieneb energiaauditite kohustus, seetõttu kasvab ka järelevalve ja teavituskohustus. Riik töötab selle nimel, et energiaauditi alusel tehtava tegevuskava saaks majandusaasta aruandesse esitada automaatselt ja kava oleks lihtsasti täidetav ning ka kontrollitav. Seda tehakse koostöös reaalajamajanduse ning kestliku aruandluse valdkonnaga.
2. Avaliku sektori asustuste energiasäästu koordinaatori roll on uus ülesanne ning on seotud avaliku sektori asutuste energiatarbimise andmete kogumisega, nende analüüsimisega, leevendusmeetmete arvutamisega ning andemete tagasisidestamisega avaliku sektori asutustele, sh. parimate praktikate jagamine. Selleks tuleb arendada välja juba olemasolevaid platvorme kasutades ja/või uusi arendades (vt. seletuskirja järgmist punkti IT ja andmehaldus), avaliku sektori asutuste tegeliku energiakasutuse seire (rakendamise tähtaeg 11.10.2027).

Samuti on TTJA ülesanne koordineerida ülikoolide ja haiglate renoveerimisplaane ning jälgida koostöös Rahandusministeeriumi ning Regionaal- ja Põllumajandusministeeriumiga avaliku sektori hoonete rekonstrueerimise 3% nõude täitmist

1. Andmekeskuste kontaktpunkti roll on eelkõige Euroopa andmebaasis ReportENER kontode loomine ning riigi raportite riigi kinnitamine. Kuna andmekeskuste raporteerimise kohustus hakkas kehtima juba 15.05.2024, siis seni on seda rolli täitnud Kliimaministeerium, kelle kogemus näitab, et kontaktpunkti roll on minimaalne ning see ei suurendanud töökoormust.

Kokkuvõtvalt suureneb TTJA tööjõuvajadus kuni nelja ametikoha võrra. Selle kulu riigieelarvele on 250 000 -300 000 eurot aastas (koos maksude ja töövahendite kuluga)..

IT ja andmehaldus

Andmehaldusel on oluline osa direktiivi rakendamisel, eelkõige avaliku sektori asutuste jaoks.

Komisjoni soovitus, milline võiks olla andmete kogumine avaliku sektori kohta, on järgmisel joonisel.

Pilt, millel on kujutatud tekst, number, kuvatõmmis, Paralleelne

Tehisintellekti genereeritud sisu võib olla ebatõene.

Joonis 6. Andmeväljad energia lõpptarbimise andmete kogumiseks avaliku sektori asutuste kaupa.

Eelnõu koostamise ajal oli andmete kogumine käsitöö läbi riigiraha.fin.ee. Selleks et andmeid automaatselt koguda, tuleks üles ehitada eraldi süsteem, selgitada välja olemasolevad võimalused. Energiavõrkude andmevahetuse kohta on analüüsihange käimas Riigikantselei innovatsiooniprojektis „Hoone indikatiivse energiatõhususe klassi reaalajas määramine ning energiatõhususearvu järelevalve automatiseerimine“[[75]](#footnote-76).

Andmete koondamine ühtsesse portaali annab riigile parema ülevaate asutuste majandamiskuludest, energia tarbimisest ning aitab leida üles võimalused, kus kasu on kõige suurem, nii et teenused ei kannataks.

Teiste riikide näited, kuidas toimub avaliku sektori energiatarbimise seire:

1. Horvaatia - <https://www.isge.hr/login.xhtml>

Jälgivad asutuste energia ja vee kasutustust, tänavavalgustust, sõidukite kasutamist. Andmed jooksevad arvetelt automaatselt, aga olemas ka käsitsi sisestamise võimalus. Oluline on rõhutada, et Horvaatias on kohustus, et kõigil asutustel oleks määratud nn energiajuht (ingl k *energy manager*), kes siis süsteemselt jälgib asutuse energiakasutust.

1. Luksemburg - <https://www.klima-agence.lu/en/enercoach>

Keskendub eelkõige kohalikele omavalitsustele, tasuta, lihtsalt kasutatav ja tõhus energiaarvestuse tarkvara, mis toimib armatuurlaua ja kokpitina: see tööriist võimaldab tõhusalt salvestada, illustreerida ja analüüsida energia (soojus ja elekter) ja vee tarbimist ning CO2 heitkoguseid mitteeluhoonetes ja -rajatistes (avalik valgustus ja sõidukid). Nende kogemused on järgmine: varade ja seadmete energiatarbimise selgem nägemus ja läbipaistvus; selgitab välja kokkuhoiuvõimalused; andmepõhised otsused ja annab ülevaate võimalikest subsiidiumitest.

1. Iirimaa - <https://ultantechnologies.com/energy-efficiency-in-public-buildings/>, [Public Sector Monitoring & Reporting Programme](https://www.interregeurope.eu/good-practices/public-sector-monitoring-reporting-programme)

Kasutusel alates 2017, süsteem põhineb Ultan Technologiesi SensorCIS tarkvaral, mida on Iiri energiaagentuuri (SEAI) jaoks oluliselt muudetud. SEAI maksab iga-aastast litsentsitasu ja lisatasusid käimasoleva süsteemitoe ja arendustöö eest. SEAI pakub ka kasutajatuge, mis aitab tarkvarakasutajatel aruandeid täita.

Väga põhjalik ülevaade nii koolide, haiglate kui ka teiste asutuste kohta. Kasutavad teenuse taseme (aktiivsuse) mõõdikut ehk võtavad arvesse, kui on nn standardkasutustest erinev hoonete kasutamine. Samuti pakub süsteem baastaseme võrdlust, et jälgida eesmärkide täitmist. SEAI koostab eraldi tulemuskaardi ja analüüsi iga avaliku sektori asutuse tegevuse kohta, sh graafikuid, andmeid ja võrdlusuuringuid teiste avalik-õiguslike asutustega.

Nagu ka Horvaatias on igas asutuses on oma energiajuht, kes vastutab andmete sisestamise eest, v.a elektri ja maagaasi kasutamine, mis tulevad automaatselt.

Eesti riigile sellise süsteemi loomine maksab 350 000 eurot, kuid tasub end kindlasti ära.

Mõju riigieelarvele:

1. investeeringud avaliku sektori hoonetesse: 200–400 miljonit eurot igal aastal, et täita renoveerimiseesmärki;
2. TTJA kuni 4 ametikohta kuluga kuni 200 000 aastas. (koos maksude ja töövahendite kuluga);
3. avaliku sektori asutuste energiakasutuse seire loomine – 350 000 eurot

**7. Muud otsesed mõjud ja kulud**

Energiatõhususe direktiiv sätestab riikliku kumulatiivse energiatõhususe uue eesmärgi – 21 280 GWh, mis on juba Eesti õigusruumi üle võetud 22.11.2023 Vabariigi Valitsuse määruse nr.104 „Energiasäästukohustuse jaotuskava1“[[76]](#footnote-77) §-ga 2 „Üldine energiasäästukohustus ajavahemikul 1. jaanuarist 2021. a kuni 31. detsembrini 2030. a on 21 295 GWh“.

Direktiivi ülevõtmise ajal ajakohastati uute andmetega (nt primaarenergia ja lõppenergia tarbimine) ja kumulatiivse energiasäästu kohustus vähenes 15 GWh võrra.

Määruse nr 104 lisa[[77]](#footnote-78) järgi on poliitikameetmetega tagatud energiasäästu 13 081 GWh ehk puudu on ~8000 GWh.

Võrreldes määruse koostamise ajaga on uute meetmetena lisandunud 01.01.2025 rakendunud mootorsõidukimaks ja sõiduki registreerimistasu, mille mõju energiatõhususele ~800 GWh.

Määruse nr 104 koostamise ajal ei arvestatud juurde 01.01.2024 rakendunud käibemaksu tõusu, mis nüüd on korrigeeritud. Käibemaksu mõju energiakandjate (elekter, maagaas, kütused) kaudu kumulatiivsele energiasäästule on 1432 GWh.

Kokku on maksumuudatuste mõju kumulatiivsele energiatõhususe eesmärgi saavutamisele positiivne, tuues kaasa ~ 2232 GWh säästu.

Kokku on poliitikameetmetega kaetud kumulatiivset energiasäästust 15 313 GWh ehk puudu on ~ 6000 GWh. Vaadates kumulatiivse energiasäästu jagunemist perioodile 2021–2030 on Eestil energiasäästu kohustus kaetud aastani 2027. Aastatel 20282030 tuleb veel võimalikele poliitikameetmetele (nt avalike hoonete renoveerimine) leida lisarahastust või rakendada uusi poliitikameetmeid (nt vabatahtlik energiasääst ettevõtlussektorites). Võimalikke uusi poliitikameetmeid käsitles Euroopa Komisjoni toel ellu viidud projekt „Support to the renovation wave - energy efficiency pathways and energy saving obligation in Estonia“[[78]](#footnote-79).

**8. Rakendusaktid**

Eelnõule lisatakse järgmiste rakendusaktide kavandid (lisa 2):

1. majandus ja taristuministri määruse nr 76 „Energiaauditit miinimumnõuded“ muutmine – täpsustatakse pädevusi ja sektoreid;
2. taristuministri uus määrus, kuidas arvutada kuluneutraalsust sotsiaaleluruumide rekonstrueerimisel;
3. taristuministri uus määrus, mis täpsustab, kuidas arvutada avaliku sektori olemasolevate hoonete rekonstrueerimise majandusliku olelusringi CO2 heidet;
4. taristuministri uus määrus, mis sätestab nõuded andmekeskustele ning andmetele, mida tuleb raporteerida Euroopa andmekeskuste andmebaasi;
5. tühistatakse 1999 majandusministri teadaanne „Soojusvarustuse kulude arvestamise ja jaotamise metoodika“[[79]](#footnote-80) ning asendatakse see määrusega.

**9. Seaduse jõustumine**

Seadus jõustub üldises korras. Direktiivi kohaselt peab liikmesriik direktiivi hiljemalt 2025. aasta 11.10.2025 siseriiklikusse õigusse üle võtma.

**10. Eelnõu kooskõlastamine, huvirühmade kaasamine ja avalik konsultatsioon**

Eelnõu esitatakse eelnõude infosüsteemi kaudu kooskõlastamiseks Justiits- ja Digiministeeriumile, Rahandusministeeriumile, Regionaal- ja Põllumajandusministeeriumile ning Majandus- ja Kommunikatsiooniministeeriumile, Kaitseministeeriumile, Tarbijakaitse ja Tehnilise Järelevalve Ametile ja Konkurentsiametile. Eelnõu edastatakse arvamuse esitamiseks MTÜ-le Eesti Linnade ja Valdade Liit, Eesti Kaubandus ja Tööstuskojale, Eesti Kütte ja Ventilatsiooniinseneride Ühendusele ning Eesti Soojusinseneride Liidule.

1. <https://www.riigikogu.ee/tegevus/dokumendiregister/toimikud/d5fd33aa-5caf-413e-a9d7-457164adaa99/> [↑](#footnote-ref-2)
2. Energiaühik (toe), mida kasutatakse erinevate energiaallikate võrdlemiseks, väljendades nende energiasisaldust vastavalt toornafta energiasisule. [↑](#footnote-ref-3)
3. <https://eur-lex.europa.eu/legal-content/ET/TXT/PDF/?uri=CELEX:32022R2299>. [↑](#footnote-ref-4)
4. [Komisjoni soovitus (EL) 2024/1722, 17. juuni 2024, milles esitatakse suunised Euroopa Parlamendi ja nõukogu direktiivi (EL) 2023/1791 artikli 4 tõlgendamiseks seoses energiatõhususe eesmärkide ja riiklike panustega](https://eur-lex.europa.eu/legal-content/ET/TXT/PDF/?uri=OJ:L_202401722). [↑](#footnote-ref-5)
5. [ENERGIAMAJANDUSE ARENGUKAVA AASTANI 2035 EELNÕU](https://kliimaministeerium.ee/sites/default/files/documents/2024-11/ENMAK%202035%20eeln%C3%B5u%20t%C3%B6%C3%B6versioon%2013.november%202024.pdf). [↑](#footnote-ref-6)
6. <https://www.fin.ee/sites/default/files/documents/2024-11/Avaliku_sektori_asutused_asutuse_liikide_loikes_aprill_2024_0.xlsx>. [↑](#footnote-ref-7)
7. Kuna direktiiv hakkab kehtima 11.10.2025, siis sellele rühmale lisandub veel 0,4% energiasäästu kohustus 2025. aasta lõpul. [↑](#footnote-ref-8)
8. [Riigieelarve seadus–Riigi Teataja](https://www.riigiteataja.ee/akt/RES). [↑](#footnote-ref-9)
9. [Majandusüksuste klassifitseerimise abiinfo | Statistikaamet](https://www.stat.ee/et/esita-andmeid/andmete-esitamisest/ettevotete-uuringud/majandusuksuste-klassifitseerimise-abiinfo). [↑](#footnote-ref-10)
10. [EURONA — Eurostat review on National Accounts and Macroeconomic Indicators — Issue No 2/2014 - Products Statistical Books - Eurostat](https://ec.europa.eu/eurostat/en/web/products-statistical-books/-/ks-gp-13-002). [↑](#footnote-ref-11)
11. [Avaliku sektori statistika | Rahandusministeerium](https://www.fin.ee/riigihaldus-ja-avalik-teenistus-kinnisvara/riigihaldus/avaliku-sektori-statistika). [↑](#footnote-ref-12)
12. [EUR-Lex - 32003H0361 - EN - EUR-Lex](https://eur-lex.europa.eu/eli/reco/2003/361/oj/eng). [↑](#footnote-ref-13)
13. <https://ec.europa.eu/docsroom/documents/42921/attachments/1/translations/et/renditions/native>. [↑](#footnote-ref-14)
14. Komisjoni soovitus (EL) 2024/2143, 29. juuli 2024, milles esitatakse suunised Euroopa Parlamendi ja nõukogu direktiivi (EL) 2023/1791 artikli 3 tõlgendamiseks seoses energiatõhususe esikohale seadmise põhimõttega (teatavaks tehtud numbri C(2024) 5284 all). [↑](#footnote-ref-15)
15. <https://eur-lex.europa.eu/legal-content/ET/TXT/PDF/?uri=CELEX:32021H1749> [↑](#footnote-ref-16)
16. [Komisjoni soovitus (EL) 2024/2143, 29. juuli 2024, milles esitatakse suunised Euroopa Parlamendi ja nõukogu direktiivi (EL) 2023/1791 artikli 3 tõlgendamiseks seoses energiatõhususe esikohale seadmise põhimõttega (teatavaks tehtud numbri C(2024) 5284 all)](https://eur-lex.europa.eu/legal-content/ET/TXT/PDF/?uri=OJ:L_202402143). [↑](#footnote-ref-17)
17. [eur-lex.europa.eu/legal-content/ET/TXT/PDF/?uri=CELEX:32020R0852](https://eur-lex.europa.eu/legal-content/ET/TXT/PDF/?uri=CELEX:32020R0852) [↑](#footnote-ref-18)
18. [EUROOPA PARLAMENDI JA NÕUKOGU MÄÄRUS (EL) 2018/ 1999, - 11. detsember 2018, - milles käsitletakse energialiidu ja kliimameetmete juhtimist ning millega muudetakse Euroopa Parlamendi ja nõukogu määrusi (EÜ) nr 663/ 2009 ja (EÜ) nr 715/ 2009, Euroopa Parlamendi ja nõukogu direktiive 94/ 22/ EÜ, 98/ 70/ EÜ, 2009/ 31/ EÜ, 2009/ 73/ EÜ, 2010/ 31/ EL, 2012/ 27/ EL ja 2013/ 30/ EL ning nõukogu direktiive 2009/ 119/ EÜ ja (EL) 2015/ 652 ning tunnistatakse kehtetuks Euroopa Parlamendi ja nõukogu määrus (EL) nr 525/ 2013](https://eur-lex.europa.eu/legal-content/ET/TXT/PDF/?uri=CELEX:32018R1999). [↑](#footnote-ref-19)
19. <https://eur-lex.europa.eu/legal-content/ET/TXT/HTML/?uri=CELEX:52020DC0299&from=EN>. [↑](#footnote-ref-20)
20. Riigikontrolli 2020 kontrollaruanne „Investeeringute juhtimine ministeeriumites, riigi suuremates äriühingutes ülikoolides ja haiglates“ <https://www.riigikontroll.ee/DesktopModules/DigiDetail/FileDownloader.aspx?AuditId=2497&FileId=14550>. [↑](#footnote-ref-21)
21. <https://eda.europa.eu/docs/default-source/brochures/05-01-24-defence-energy-factsheet.pdf>. [↑](#footnote-ref-22)
22. <https://eda.europa.eu/what-we-do/eu-policies/consultation-forum>. [↑](#footnote-ref-23)
23. <https://kaitseministeerium.ee/et/eesmargid-tegevused/kaitseministeeriumi-valitsemisala-kliimastrateegia>. [↑](#footnote-ref-24)
24. [Nõuded energiamärgise andmisele ja energiamärgisele–Riigi Teataja](https://www.riigiteataja.ee/akt/119032024003); § 2 p 6. [↑](#footnote-ref-25)
25. <https://livekluster.ehr.ee/ui/ehr/v1/document/kp>. [↑](#footnote-ref-26)
26. [KE08: ETTEVÕTETES TARBITUD KÜTUSE JA ENERGIA KESKMINE MAKSUMUS | Näitaja, Kütuse/energia liik ning Vaatlusperiood. Statistika andmebaas](https://andmed.stat.ee/et/stat/majandus__energeetika__energia-tarbimine-ja-tootmine__aastastatistika/KE08/table/tableViewLayout2). [↑](#footnote-ref-27)
27. AS Tallina Linnatranport on arvestatud juba ühistranspordis. [↑](#footnote-ref-28)
28. [kaitseministeerium\_kliimastrateegia.pdf](https://kaitseministeerium.ee/sites/default/files/kaitseministeerium_kliimastrateegia.pdf). [↑](#footnote-ref-29)
29. [Hoone indikatiivse energiatõhususe klassi reaalajas määramine ning energiatõhususearvu järelevalve automatiseerimine | Riigikantselei](https://www.riigikantselei.ee/hoone-indikatiivse-energiatohususe-klassi-reaalajas-maaramine-ning-energiatohususearvu-jarelevalve). [↑](#footnote-ref-30)
30. [Andmepõhine aruandlus | Reaalajamajandus](https://realtimeeconomy.ee/andmepohine-aruandlus). [↑](#footnote-ref-31)
31. [Nõuded energiamärgise andmisele ja energiamärgisele–Riigi Teataja](https://www.riigiteataja.ee/akt/119032024003). [↑](#footnote-ref-32)
32. [Nõuded energiamärgise andmisele ja energiamärgisele–Riigi Teataja](https://www.riigiteataja.ee/akt/119032024003) - § 2 p 6. [↑](#footnote-ref-33)
33. [Ehitisregister](https://livekluster.ehr.ee/ui/ehr/v1/document/kp). [↑](#footnote-ref-34)
34. <https://minuomavalitsus.ee/muud-toolauad/kinnisvara-ulevaade>. [↑](#footnote-ref-35)
35. RKAS on aastatel 2020–2024 rekonstrueerinud kokku ~75 000 m2 pinda, mis on kolmandik sellest eesmärgist, mis tuleb iga aasta saavutada. [↑](#footnote-ref-36)
36. [Energiamajanduse korralduse seadus–Riigi Teataja](https://www.riigiteataja.ee/akt/110102024005) § 2 p 11: kasulik üldpõrandapind – hoone köetav pind, mis on hoone kõigi nende ruumide suletud netopindade summa, mille ruumiõhu kvaliteedi tagamiseks, sh temperatuuri hoidmiseks, tõstmiseks või langetamiseks kasutatakse energiat. [↑](#footnote-ref-37)
37. Võrdlusalus hõlmab vaid neid hooneid, mis kuuluvad 1. jaanuari 2024. aasta seisuga avaliku sektori asutustele. Hooned, mida avaliku sektori asutused omandavad pärast seda kuupäeva, võrdlusaluses ei sisaldu, kuid need võivad aidata kaasa eesmärgi saavutamisele, kui need renoveeritakse liginullenergiahoone või heitevaba hoone standardile vastavaks. [↑](#footnote-ref-38)
38. Kohustus lepingutingimused läbi rääkida, juhul kui lepingut pikendatakse, toimumas on muud olulised ehitus ja remonditööd. [↑](#footnote-ref-39)
39. Vaid juhul, kui need renoveeritakse sellegipoolest liginullenergiahooneteks või heitevabadeks hooneteks. [↑](#footnote-ref-40)
40. piisab renoveerimisest liikmesriikide kehtestatud asjakohase energiatõhususe tasemeni, mis võib jääda allapoole liginullenergiahoone standardit. Hoone ei pea olema pärast renoveerimist liginullenergiahoone. [↑](#footnote-ref-41)
41. inventuuriga hõlmamata hooned, mille kasulik üldpõrandapind jääb alla 250 m2, kuid liikmesriigid võivad otsustada lisada need hooned inventuuri, et saada üldkasutatavatest hoonetest täielik ülevaade. [↑](#footnote-ref-42)
42. [Ehitusseadustik–Riigi Teataja](https://www.riigiteataja.ee/akt/108102024004). [↑](#footnote-ref-43)
43. [Euroopa Parlamendi ja nõukogu direktiiv (EL) 2024/1275, 24. aprill 2024, hoonete energiatõhususe kohta (uuesti sõnastatud) (EMPs kohaldatav tekst)](https://eur-lex.europa.eu/legal-content/ET/TXT/PDF/?uri=OJ:L_202401275). [↑](#footnote-ref-44)
44. [Sotsiaalhoolekande seadus–Riigi Teataja](https://www.riigiteataja.ee/akt/SHS). [↑](#footnote-ref-45)
45. <https://kliimaministeerium.ee/sites/default/files/documents/2023-06/Hoonete%20rekonstrueerimise%20pikaajaline%20strateegia.pdf>. [↑](#footnote-ref-46)
46. [Euroopa Parlamendi ja nõukogu direktiiv (EL) 2024/1275, 24. aprill 2024, hoonete energiatõhususe kohta (uuesti sõnastatud) (EMPs kohaldatav tekst)](https://eur-lex.europa.eu/legal-content/ET/TXT/PDF/?uri=OJ:L_202401275) [↑](#footnote-ref-47)
47. energiatõhususe leping – lõpptarbija ja energiateenuse osutaja leping, mille täitmist kontrollitakse ja jälgitakse kogu lepingu kehtivuse aja jooksul ning mille alusel lõpptarbija tasub energiateenuse osutamiseks tehtud investeeringute eest sõltuvalt lepingus kokkulepitud energiatõhususe parandamise tasemest või muust kokkulepitud energiatõhususe kriteeriumist, näiteks rahalisest säästust. [↑](#footnote-ref-48)
48. [Juhend avaliku sektori energiatõhususlepingute koostamiseks.docx](https://view.officeapps.live.com/op/view.aspx?src=https%3A%2F%2Fkliimaministeerium.ee%2Fsites%2Fdefault%2Ffiles%2Fdocuments%2F2023-07%2FJuhend%2520avaliku%2520sektori%2520energiat%25C3%25B5hususlepingute%2520koostamiseks.docx&wdOrigin=BROWSELINK). [↑](#footnote-ref-49)
49. [Eriolukorra seadus–Riigi Teataja](https://www.riigiteataja.ee/akt/189806). [↑](#footnote-ref-50)
50. [Gaasituru toimimise võrgueeskiri–Riigi Teataja](https://www.riigiteataja.ee/akt/129072017006?leiaKehtiv) [↑](#footnote-ref-51)
51. [Komisjoni soovitus (EL) 2024/2481, 13. september 2024, milles esitatakse suunised Euroopa Parlamendi ja nõukogu direktiivi (EL) 2023/1791 artiklite 21, 22 ja 24 tõlgendamiseks seoses tarbijaid käsitlevate sätetega](https://eur-lex.europa.eu/legal-content/ET/TXT/PDF/?uri=OJ:L_202402481) [↑](#footnote-ref-52)
52. [Tarbijakaitseseadus–Riigi Teataja](https://www.riigiteataja.ee/akt/131122024051?leiaKehtiv) [↑](#footnote-ref-53)
53. [Võlaõigusseadus–Riigi Teataja](https://www.riigiteataja.ee/akt/104072024018) [↑](#footnote-ref-54)
54. [Energiasäästukohustuse jaotuskava–Riigi Teataja](https://www.riigiteataja.ee/akt/124112023007) ja määruse seletuskiri - [Vabariigi Valitsuse määruse „Energiasäästukohustuse jaotuskava“ eelnõu – EIS](https://eelnoud.valitsus.ee/main/mount/docList/bf71c185-81f0-44c7-89db-c3f0736c0af7?activity=2#tcGrVOUL) . [↑](#footnote-ref-55)
55. [Leibkonnad | Statistikaamet](https://stat.ee/et/avasta-statistikat/valdkonnad/heaolu/leibkonnad). [↑](#footnote-ref-56)
56. Statistikaameti Eesti Sotsiaaluuringu põhjal avaldatud kogu riigi leibkondade arvuga võrreldes, allikas - Sotsiaalministeeriumi arvutused sotsiaalteenuste ja -toetuste andmeregistri andmetel. [↑](#footnote-ref-57)
57. <https://www.fin.ee/riigi-rahandus-ja-maksud/valistoetused/toetusfondid-ja-programmid#sotsiaalne-kliimafon>. [↑](#footnote-ref-58)
58. Euroopa kvalifikatsiooniraamistik. [↑](#footnote-ref-59)
59. Lisaks energiale hinnatakse ka ettevõtte toorme kasutust [↑](#footnote-ref-60)
60. <https://www.kutseregister.ee/ctrl/et/Standardid/exportPdf/11326725/?nocache=p8ee766f28> – punkt A.1. [↑](#footnote-ref-61)
61. [Energiaauditi miinimumnõuded–Riigi Teataja](https://www.riigiteataja.ee/akt/120112020005). [↑](#footnote-ref-62)
62. [Mis on Reaalajamajandus (RTE)? | Reaalajamajandus](https://realtimeeconomy.ee/mis-reaalajamajandus-rte) [↑](#footnote-ref-63)
63. Direktiivi lisa 15. - [Euroopa Parlamendi ja nõukogu direktiiv (EL) 2023/…, 13. september 2023, mis käsitleb energiatõhusust ja millega muudetakse määrust (EL) 2023/955 (uuesti sõnastatud)](https://eur-lex.europa.eu/legal-content/ET/TXT/PDF/?uri=CELEX:32023L1791). [↑](#footnote-ref-64)
64. Euroopa Liidu elektrooniline aruandlustööriist, mida kasutatakse kasutajate juurdepääsu haldamiseks ja keskkonnaandmete ja energiatõhususe aruandluseks, hõlbustades tõhusat keskkonnaandmete ja energiatõhususe andmete aruandlust ja haldamist. [↑](#footnote-ref-65)
65. <https://commission.europa.eu/strategy-and-policy/priorities-2019-2024/europe-fit-digital-age/europes-digital-decade-digital-targets-2030_et>. [↑](#footnote-ref-66)
66. [How will artificial intelligence transform energy innovation? – Analysis - IEA](https://www.iea.org/commentaries/how-will-artificial-intelligence-transform-energy-innovation) ja [What the data centre and AI boom could mean for the energy sector – Analysis - IEA](https://www.iea.org/commentaries/what-the-data-centre-and-ai-boom-could-mean-for-the-energy-sector). [↑](#footnote-ref-67)
67. <https://www.borderstep.org/projekte/eudcear/>. [↑](#footnote-ref-68)
68. Euroopa liidu strateegia üks osa mis edendab turvalist, jätkusuutlikku, konkurentsivõimelist ja taskukohast ELi energiapoliitikat tarbijate ja ettevõtete jaoks (<https://energy.ec.europa.eu/strategy/energy-union_en?prefLang=et>). [↑](#footnote-ref-69)
69. Tarbimiskaja ehk tarbimise juhtimine (DSR – demand side response) on turuosalise poolse elektritarbimise paindlikkuse kasutamine elektrisüsteemi juhtimisel, kusjuures kaasatud võib olla nii elektri tootmise kui tarbimise pool (kodumajapidamised, omavalitsused, avalik sektor, tööstus). [↑](#footnote-ref-70)
70. [The Draghi report on EU competitiveness](https://commission.europa.eu/topics/eu-competitiveness/draghi-report_en?prefLang=et). [↑](#footnote-ref-71)
71. [Konkurentsivõime kompass - Consilium](https://www.consilium.europa.eu/et/policies/competitiveness-compass/?utm_source=chatgpt.com). [↑](#footnote-ref-72)
72. [Puhta tööstuse kokkulepe - Euroopa Komisjon](https://commission.europa.eu/topics/eu-competitiveness/clean-industrial-deal_et). [↑](#footnote-ref-73)
73. [Riik toetab 70 miljoni euroga omavalitsushoonete energiatõhusamaks muutmist | Riigitugiteenuste keskus](https://www.rtk.ee/uudised/riik-toetab-70-miljoni-euroga-omavalitsushoonete-energiatohusamaks-muutmist). [↑](#footnote-ref-74)
74. [Kinnisvara ülevaade | Minuomavalitsus](https://minuomavalitsus.ee/muud-toolauad/kinnisvara-ulevaade) [↑](#footnote-ref-75)
75. [Hoone indikatiivse energiatõhususe klassi reaalajas määramine ning energiatõhususearvu järelevalve automatiseerimine | Riigikantselei](https://www.riigikantselei.ee/hoone-indikatiivse-energiatohususe-klassi-reaalajas-maaramine-ning-energiatohususearvu-jarelevalve). [↑](#footnote-ref-76)
76. [Energiasäästukohustuse jaotuskava–Riigi Teataja](https://www.riigiteataja.ee/akt/124112023007) ja seletuskiri - [Vabariigi Valitsuse määruse „Energiasäästukohustuse jaotuskava“ eelnõu – EIS](https://eelnoud.valitsus.ee/main/mount/docList/bf71c185-81f0-44c7-89db-c3f0736c0af7?activity=1#Fqm3rket). [↑](#footnote-ref-77)
77. [Energiasäästukohustuse jaotuskava lisa](https://www.riigiteataja.ee/aktilisa/1241/1202/3007/VV_104m_lisa.pdf). [↑](#footnote-ref-78)
78. [Estonia\_RenoWave\_Comprehensive Executive Summary.pdf](https://energiatalgud.ee/sites/default/files/2024-04/Estonia_RenoWave_Comprehensive%20Executive%20Summary.pdf), [Energiatõhususe uuringud | Energiatalgud](https://energiatalgud.ee/node/8919?category=1706). [↑](#footnote-ref-79)
79. [Soojusvarustuse kulude arvestamise ja jaotamise metoodika–Riigi Teataja](https://www.riigiteataja.ee/akt/12930302). [↑](#footnote-ref-80)